paima: September 2011\nകവിത ഓഫീസില് നിന്നും വന്നു ബാഗ് മേശപ്പുറത്തു വച്ചു , മുഖക്ഷീണമെല്ലാം ടാപ്പ് തുറന്നു വാഷ് ബെസ്സനില് ഒഴുക്കി കളഞ്ഞു. കണ്ണാടിയില് നോക്കി കവിളത്ത് പോന്തിവന്ന മുഖക്കൂരു പൊട്ടിച്ചു കളഞ്ഞു ഒന്നു കൂടി സുന്ദരിയായ്. എന്നിട്ട് ടി വി ഓണ് ചെയ്തു വിശ്രമിക്കാനിരുന്നു.സുര്യാ ടിവിയില് മിന്നാമിന്നികൂട്ടം എന്ന സിനിമയാണു ഓടുന്നതു. ബസ്സില് യാത്ര ചെയ്യുന്ന മിരാജാസ്മിനെ ഒരു പയ്യന് ശല്യം ചെയ്യുന്നു. അതു കേസ്സാകുന്നു. മന്ത്രിയുടെ പി എ വിളിച്ചൂ പറഞ്ഞിട്ടാണു മീരാജാസ്മിന് രക്ഷപ്പെടുന്നതു.തന്റെ അവസ്ഥ അതു തന്നെ.ഓഫീസിലെ പിഷാരഡി സാര് തന്നെ കാണുമ്പോള് തുടങ്ങും ചോരകുടി ! ഫയലു കാണാത്തതിന്റെ പേരില് ഇപ്പൊ തട്ടാനും മുട്ടാനും ഒക്കെ തുടങ്ങിയിരിക്കുന്നു. സ്കൂളില് പഠിക്കുമ്പോള് ഒരു പയ്യന് ഉമ്മവെയ്ക്കാന് ശ്രമിച്ചപ്പൊ ചെരുപ്പൂരി ഒന്നു കൊടുത്തൂ പിറ്റെന്ന് നീരു വച്ച കവിളുമായി വന്ന അവന് കൂട്ടുകാര് ചൊദിച്ചപ്പൊ കടന്നലു കുത്തിന്നാ പറഞ്ഞേ.. അതു കേട്ട് അവളും കടന്നല് ചെരുപ്പും ചിരിച്ചു. കാലം മാറി പക്ഷെ അവസ്ഥയ്ക്ക് ഒരു മാറ്റവുമില്ല\nസുഹൃത്തുക്കളെ കാണാനായി അവള് കമ്പ്യുട്ടര് ഓണ് ചെയ്തു ഫേസ്ബുക്ക് ഓപ്പണാക്കി. പ്രതീക്ഷിച്ച പൊലെ അര്‍ജുന് ഓണ്‍ലൈന് ഉണ്ടായിരുന്നു. രണ്ടോ മൂന്നോ മാസം മുന്‍പാണു. അവന്റെ റിക്വസ്റ്റ് കിട്ടയതു. അപ്പൊ ഓര്‍ത്തില്ല അവന് തന്റെ പ്രണയമാകുമെന്ന്... 'മോളൂ' എന്നാ അര്‍ജുന് വിളിക്കുന്നതു. കഴിഞ്ഞ ദിവസം വിഷുകൈനീട്ടമായി അച്ഛന് തന്നെ ആയിരം രൂപയെക്കാള് വിലയുള്ളതായി തോന്നി അവന്റെ 'മോളൂ' വിളിക്ക്! അവന്റെ സ്നേഹം സത്യമായിരിക്കുമൊ? കുറച്ചു നാളായി ലൈംഗീക ചുവയുള്ള സന്ദേശങ്ങള് ആണു കുടുതലും.തന്റെ ശരീരാകൃതിയെ പറ്റി ചോദിക്കുമ്പോള് നാണം തോന്നാറുണ്ട്... ആ നാണം കീബോര്‍ഡിലൂടെ ഒഴുകി അവന്റെ മോണിട്ടറില് എത്തിയാല് പിന്നെ അവന്റെ ചുംബനങ്ങള് ആകും അവളുടെ മോണീട്ടര് കാണിക്കുക. ആ ഓണ്‍ലൈന്  ചുംബനം ചുണ്ടുകളെ മാത്രമല്ല ശരീരത്തെ മുഴുവനും മത്തുപിടിപ്പിക്കുന്നു! മനസ്സ് ആസക്തിയെ ഇല്ലാതാക്കാന് ശ്രമിച്ചു. പക്ഷെ അര്‍ജുന് അഴിച്ചു വിട്ട വികാരങ്ങള്‍ക്ക് അതിലെറെ ശക്തി ഉണ്ടായിരുന്നു... അതിനാല് അവള് അവന്റെ അശ്ളീലവാക്കുകളെയും സ്നേഹിച്ചു\n. "അര്‍ജുന് നീ എന്‍റെ വീട്ടില് പെണ്ണ് ചോദിക്കാന് വരുമൊ?" അവള് ചോദിച്ചു\n"തീര്‍ച്ചായായും" വെബ്ക്യാമില് അവളുടെ അര്‍ദ്ധനഗ്നത അസ്വദിച്ചുകൊണ്ടാണു അവന് അതു പറഞ്ഞതു. അവള് വസ്ത്രം നേരെയാക്കി ഉറങ്ങാന് കിടന്നു. അവനാകട്ടെ കവിതയൊടു പറഞ്ഞ പഞ്ജാരവാക്കുകള് 'കണ്ട്രൊള് സി' ആന്‍ഡ് 'കണ്ട്രൊള് വി' അടിച്ച് അടുത്ത ചാറ്റിങ്ങിലെക്കും..... അങ്ങനെ അവരുടെ ഓണ്‍ലൈന് പ്രണയം മാസങ്ങള് താണ്ടി.\nഓരൊരുത്തരും അവിടവിടെയായി തിരക്കിട്ട പണിയിലാണു. അനിയത്തി എന്തൊ എടുക്കുവാന് അകത്തേക്ക് വന്നു, കണ്ണാടിയില് നോക്കി നിന്ന അവളുടെ പട്ടുസാരിയില് നുള്ളിയിട്ട് ഒാടികളഞ്ഞു. പത്തരയ്ക്കാണു വിവാഹ മുഹൂര്‍ത്തം ഓരോ നിമിഷം കഴിയുംതോറും പേടിയാണു മനസ്സില് ഇടക്ക് കയറി വന്ന കൂട്ടുക്കാരികള് തമാശ പറഞ്ഞപ്പോള് പേടി അല്‍പം ഇല്ലാതായി തന്റ്റെ പാതിയായ പുരുഷനെ മാത്രം നോക്കി കവിത വേദിയില് വിറയില്ലാതെ നിന്നു. താലി കഴുത്തില് വീണപ്പോള് അയാള് ജീവിതകാലം മുഴുവന് തന്റെ പാതിയായ് വേണം എന്നാണവള് പ്രാര്‍തിച്ചത്. ക്യാമറക്ക് മുന്‍പില് അയാളോട് ഒട്ടി നില്‍ക്കാന് ഒട്ടും മടി കാണിച്ചില്ല. അയാളും അങ്ങിനെ തന്നെ.\nആ വെള്ളത്തില് അവര് നീന്തികളീച്ചൂ. ഓരൊ തുള്ളിയും അവര് രുചിച്ച് ഇറക്കി.... ആഴങ്ങളില് നഗ്നരായിരുന്നു ഞരബുകളിലൂടെ പടര്‍ന്നു കയറിയ ലഹരി ശരീരത്തെ ആകമാനം ത്രസിപ്പിക്കുന്നു.അതു ചുണ്ടുകളില് നിന്നു ചുണ്ടുകളിലെക്ക്....അവരുടെതു ഒരു ശരീരമെന്ന് തിരിച്ചറിഞ്ഞു. അവന്റെ മൂക്കിന് തുമ്പില് നിന്നും ചാടിയ വിയര്‍പ്പു തുള്ളിക്ക് ഉപ്പുരസമായിരുന്നില്ല, പറഞ്ഞറിയിക്കാന് കഴിയാത്ത മറ്റെന്തോ ഒന്ന്.... അവളെ തന്റ്റെ ശരീരത്തില് നിന്നും അടര്‍ത്തിമാറ്റാന് അവന് നന്നേ പണിപ്പെട്ടു.അത്രക്ക് അലിഞ്ഞു ചേര്‍ന്നിരിക്കുകയായിരുന്നു. ബെഡ്ഡ് ലാമ്പിന്റെ മങ്ങിയ വെട്ടത്തില് അവള് ചിരിച്ചു. കഴുത്തില് പറ്റിപ്പിടിച്ചിരുന്ന വിയര്‍പ്പ് അവന് ചുണ്ടുവിരല് കൊണ്ടു തുടച്ചു ആ കാതില് മേല്ലെ പറഞ്ഞു "നമ്മള് ഇപ്പോള് പ്രണയിക്കുകയായിരുന്നു" കണ്ണില് ഒരു ഉമ്മയും കൊടുത്തു.\nഅങ്ങനെ ദിനേശിന്റെയും കവിതയുടേയും ഒരു രാത്രി കഴിഞ്ഞു.\nദിനേശന് പ്രസ്സ് നടത്തുകയാണു.അമ്മയും അനിയനും അനിയത്തിയും ചേര്‍ന്നതാണു കുടുംബം. ഇപ്പോ കവിതയെന്ന നവവധുവും. അനിയന് രമേശന് ബാംഗ്ളൂരില് ജോലി ചെയ്യുന്നു. അനിയത്തി ഉഷ ഒന്‍പതില് പഠിക്കുന്നു. ബ്രോക്കര് വാസുവാണു കവിതയുമായുള്ള വിവാഹലോചന കൊണ്ടു വന്നത്. എല്ലാം ഒരു മാസം കൊണ്ടു കഴിഞ്ഞു.\nനേരം പുലര്‍ന്നു. കവിത എഴുന്നേറ്റ് അടുക്കളയിലേക്കു ചെന്നു. ഇന്നലെ വരെ ഇവിടെ അന്യയായിരുന്നു. ഇന്നു ഇവിടുത്തെ താക്കോല് സൂക്ഷിപ്പുകാരി! ഇന്നലെ വരെ കവിത ഉണ്ടായിരുന്നു ഇനി ദിനെശേട്ടന്റെ ഭാര്യ മാത്രം. അവിടെ ഉണ്ടായിരുന്ന അദൃശ്യമായ വിലങ്ങുകള് അവള് എടുത്തണിഞ്ഞു.. .ഇത്ര നാളും തന്റെതായിരുന്ന സ്വര്‍ണ്ണത്തിനും ശരീരത്തിനും മാറ്റൊരു അവകാശി ഉണ്ടായിരിക്കുന്നു... തന്റെതായിട്ട് ഇനി മനസ്സുമാത്രം. അതും കുറ്റപ്പെടുത്തലുകളുടെ നേടുകെയും കുറുകെയും ഉള്ള മുറിപ്പാടുകള് ഉണ്ടാകുന്നതു വരെ മാത്രം. അടുക്കളയും പാത്രങ്ങളും അവളെ തുറിച്ചു നോക്കി.ചുമരുകളില് അപരി്ചിതത്വം നിഴലാട്ടം നടത്തിയിരുന്നു.\n"അമ്മേ ദിനേശേട്ടന് എവിടെ?"\n" രമേശന് വരുന്നുണ്ട്,അവനെ വിളിക്കാന് റയില് വെ സ്റ്റേഷനില് പോയി" അവള് മുറ്റത്തേക്കിറങ്ങി\nമട്ടിമരത്തിന്റെ വയസ്സ് ചെന്ന ഇലകള് നിലത്തു വീണു കിടപ്പുണ്ട് മഞ്ഞയും പച്ചയും ഇടം കലര്ന്ന നല്ല ഭംഗിയുള്ളവ മനുഷന്റെ വാര്ധ്യകം ഇങ്ങനെയാണോ ? സ്വന്തം തോലിയിലേക്ക് നോക്കി മുപ്പതാമത്തെ വയസ്സിനെ അവള് പേടിച്ചു.ഓരോന്ന് ആലോചിച് ഇരുന്നപ്പോഴേക്കും ദിനേശേട്ടന് എത്തി കാറില് നിന്നും ഇറങ്ങുന്ന ആളെ കണ്ടു കവിത ഞെട്ടി ആര്ജുന് തന്റെ ഓണ്‍ലൈന് കാമുകന് നടുക്കത്തിന്റെ മുള്‍മുനകള് ദേഹം ആസകലം തുളച്ചു കയറി സാന്തനമായി എവിടെനിന്നോ വന്ന പുഞ്ചിരി അവള് ചുണ്ടുകള്‍ക്ക് ഇട്ടു കൊടുത്തു. ഏതാണ്ട് അതേ അവസ്ഥയായിരുന്നു അര്‍ജുനും അല്ല രമേശനും...പക്ഷെ ..അവനു ചിരിക്കേണ്ടി വന്നില്ല കാരണം തോളത്തു തൂക്കി ഇരുന്ന ബാഗിന് നല്ല കനം ഉണ്ടായിരുന്നു. രണ്ടു പേരും ഒരു വിധം രക്ഷപ്പെട്ടു.\nഊണ് കഴിക്കുമ്പോള് ആണ് പിന്നിടവര് കാണുന്നത് . ചോറ് വിളമ്പാന് നേരം സാരിയുടെ തലപ്പ് അല്പം മാറിയപ്പോള് അവളുടെ വയര് രമേശന് കണ്ടു. അന്ന് വെബ് ക്യാമറയില് കണ്ട\nഅതേ നഗ്നത. അവന് കണ്ണുകള് അടച്ചു. ഓര്‍മകളുടെ ഭിത്തിയില് അതിലും നന്നായിട്റ്റ് പഴയ നഗ്നത കാണാമായിരുന്നു. ആരും അറിയാതെ ആ വേവലാതി ആവരില് ക്കുടെ ക്കുടെ വന്നു കൊണ്ടിരുന്നു. കവിത തിരക്കിട്ട് വീട്ടുപണി എടുത്തുകൊണ്ടിരിക്കുകയായിരുന്നു പുറകില് നിന്നും വന്നു രമേശന് അവളുടെ പുറത്തു കൈ വച്ചു.\nഎന്താ? രമേശാ ഇത് ഞാന് നിന്റെ ചേച്ചി ആണ് ;\nപക്ഷെ അവന്റെ ..ആവേശം അതൊന്നും കേട്ടില്ല അവളുടെ ശരിരത്തിലേക്ക് അവന് ലഹരിയായി പടര്‍ന്നു കയറി.\nകുറച്ചു നാള് കഴിഞ്ഞപ്പോള് ആ വിട്ടില് ഒരു വാര്‍ത്ത\nഭാര്യയെയും സഹോദരനെയും വെട്ടി കൊന്ന ഭര്‍ത്താവിനെ പോലീസ് അറസ്റ്റ് ചെയ്തു\nPosted by പൈമ at 8:14 AM 39 comments:


വിനോദ് വൈശാഖി | ചിന്ത പബ്ലിഷേഴ്സ്\nതിരുവനന്തപുരം ജില്ലയില് കരുംകുളത്ത് ജനിച്ചു. അച്ഛന്: കെ കൃഷ്ണപിള്ള. അമ്മ: ടി സരസമ്മ. കേരള സര്‍വ്വകലാശാലയില്‍നിന്നും മലയാളത്തില് ബിരുദാനന്തരബിരുദവും ബി എഡും. ഒറ്റശേഖരമംഗലം ജനാര്‍ദ്ദനപുരം ഹയര്‍സെക്കന്ററി സ്‌കൂളില് മലയാളം അദ്ധ്യാപകന്. കോവളം കവികള് സ്മാരകസമിതി ജനറല് കണ്‍വീനര്. പുരോഗമന കലാസാഹിത്യസംഘം തിരുവനന്തപുരം ജില്ലാ സെക്രട്ടറിയും സംസ്ഥാന സെക്രട്ടറിമാരില് ഒരാളുമാണ്. കേരള സര്‍വ്വകലാശാല സെനറ്റംഗമായിരുന്നു. പൊതു വിദ്യാഭ്യാസ വകുപ്പിന്റെ സര്‍ഗ്ഗാത്മക സാഹിത്യത്തിനുള്ള പ്രൊഫ. ജോസഫ് മുണ്ടശ്ശേരി സ്മാരക സാഹിത്യ അവാര്‍ഡ്, യുവധാര സാഹിത്യ അവാര്‍ഡ്, വിദ്യാരംഗം കവിതാ പുരസ്‌കാരം, സുരേന്ദ്രന് സ്മാരക സാഹിത്യ അവാര്‍ഡ് എന്നിവ ലഭിച്ചിട്ടുണ്ട്. കൃതികള്: മഴയെരിയും കാലം (കവിതാസമാഹാരം), പി ജി അഭിമുഖങ്ങള് (പി കെ പോക്കര്, പി പി സത്യനുമായിച്ചേര്‍ന്ന്), ഇലകള് വെള്ള പൂക്കള് പച്ച (ബാലകവിതകള് സമാഹരണം) ഭാര്യ : എസ് എസ് പ്രീത മക്കള് : നന്ദന്, നിരഞ്ജന് വിലാസം : കടല്, കരുംകുളം, പുതിയതുറ പി ഒ തിരുവനന്തപുരം-695 526.


സംസ്ഥാനത്ത് 11 പേര്‍ക്ക് കോവിഡ് 19 സ്ഥിരീകരിച്ചു;4പേര്‍ക്ക് രോഗ മുക്തി - Janayugom Online\nസംസ്ഥാനത്ത് 11 പേര്‍ക്ക് കോവിഡ് 19 സ്ഥിരീകരിച്ചു;4പേര്‍ക്ക് രോഗ മുക്തി\nസംസ്ഥാനത്ത് ഇന്ന് 11 പേര്‍ക്ക് കോവിഡ് സ്ഥിരീകരിച്ചു.4പേര് രോഗമുക്തരായി. തൃശൂര് ജില്ലയില് നിന്നുള്ള നാലുപേര്‍ക്കും കോഴിക്കോട് ജില്ലയില് നിന്നുള്ള മൂന്നുപേര്‍ക്കും പാലക്കാട്, മലപ്പുറം ജില്ലകളില് നിന്നുള്ള രണ്ടു പേര്‍ക്കുമാണ് രോഗം സ്ഥിരീകരിച്ചത്. രോഗം സ്ഥിരീകരിച്ച 11 പേരും സംസ്ഥാനത്തിന് പുറത്ത് നിന്ന് എത്തിയവരാണ്.7പേര് വിദേശത്ത് നിന്ന് എത്തിയവരുമാണ്.\nരണ്ടു പേര് വീതം തമിഴ്നാട്, മഹാരാഷ്ട്ര സംസ്ഥാനങ്ങളില് നിന്നും വന്നതാണ്. രോഗം സ്ഥിരീകരിച്ച് ചികിത്സയിലായിരുന്ന നാലു പേരുടെ പരിശോധനാഫലം നെഗറ്റീവ് ആയി. വയനാട്, കണ്ണൂര് ജില്ലകളില് നിന്നും രണ്ടുപേരുടെ വീതം പരിശോധനാ ഫലമാണ് നെഗറ്റീവ് ആയത്. ഇതോടെ 87 പേരാണ് രോഗം സ്ഥിരീകരിച്ച് ചികിത്സയിലുള്ളത്. ഇതു വരെ 497 പേര് രോഗമുക്തരായി.\nസംസ്ഥാനത്തെ വിവിധ ജില്ലകളിലായി 56,981 പേര് നിരീക്ഷണത്തിലുണ്ട്. ഇതില് 56,362 പേര് വീടുകളിലും 619 പേര് ആശുപത്രികളിലുമാണ്. 182 പേരെയാണ് ഇന്ന് ആശുപത്രിയില് പ്രവേശിപ്പിച്ചത്. ഇതുവരെ 43,669 പേരുടെ സാമ്പിളുകള് പരിശോധനയ്ക്ക് അയച്ചിട്ടുണ്ട്. ഇതില് ലഭ്യമായ 41,814 സാമ്പിളുകളുടെ പരിശോധനാഫലം നെഗറ്റീവ് ആണ്\nഇന്ത്യയിൽ കൊറോണ വൈറസ് വ്യാപനം അതിവേഗത്തിൽ; വാങ്കഡെ സ്റ്റേഡിയം ക്വാറന്റീന് കേന്ദ്രമാക്കും\nരാഹുല് ഗാന്ധി പങ്കെടുത്ത പരിപാടിയില് നിന്ന് വിട്ടുനിന്ന് ഉമ്മന് ചാണ്ടിയും രമേശ് ചെന്നിത്തലയും\nകഴക്കൂട്ടം ഫ്‌ളൈഓവർ നിർമാണം; സർവീസ് റോഡ് രണ്ട് മാസത്തിനുള്ളിൽ\nപെയര്‍ട്രോളിംഗ് : മല്‍സ്യതൊഴിലാളികള് പ്രക്ഷോഭത്തിലേക്ക്


പ്രീമിയർ ലീഗിൽ കുതിപ്പ് തുടർന്ന് ചെൽസി. ലെസ്റ്ററിനെതിരെ തകർപ്പൻ ജയം - Goal Malayalam Sports\nഇംഗ്ലീഷ് പ്രീമിയർ ലീഗിൽ തകർപ്പൻ ജയത്തോടെ ഒന്നാം സ്ഥാനം ഊട്ടിയുറപ്പിച്ചിരിക്കുകയാണ് ചെൽസി. ഇന്ന് നടന്ന പോരാട്ടത്തിൽ എതിരില്ലാത്ത മൂന്നു ഗോളുകൾക്കാന് ചെൽസി ലെസ്റ്ററിനെ പരാജയപ്പെടുത്തിയത്.അന്റോണിയോ റൂഡിഗർ, എൻഗോലോ കാന്റെ, ക്രിസ്റ്റ്യൻ പുലിസിച്ച് എന്നിവരുടെ ഗോളുകളായിരുന്നു ചെൽസിയുടെ ജയം.ചെൽസിയുടെ സമ്പൂർണ ആധിപത്യം കണ്ട മത്സരത്തിൽ ഒരു ഘട്ടത്തിൽ പോലും ചെൽസിക്ക് കാര്യമായ വെല്ലുവിളി സൃഷ്ട്ടിക്കാൻ ലെസ്റ്റർ സിറ്റിക്കായില്ല.\nമത്സരം തുടങ്ങി നാലാം മിനുട്ടിൽ തന്നെ ചെൽസിക്ക് മുന്നിലെത്താനുള്ള അവസരം ലഭിച്ചു. ബോക്സിനുള്ളിൽ നിന്നും മികച്ചൊരു പാസ് കണ്ട്രോൾ ചെയ്ത് ബെൻ ചിൽവെൽ തൊടുത്ത ഷോട്ട് ക്രോസ്സ് ബാറിൽ തട്ടി മടങ്ങി. 14 ആം മിനുട്ടിൽ ചെൽസി മുന്നിലെത്തി, ബെൻ ചിൽവെൽ എടുത്ത കോർണറിൽ നിന്നും അന്റോണിയോ റൂഡിഗർ ഹെഡ്ഡറിലൂടെയാണ് ഗോൾ കണ്ടെത്തിയത്. മൂന്നു മിനിട്ടുകൾക്ക് ശേഷം കാന്റയുടെ ഷോട്ട് ലെസ്റ്റർ ഗോൾ കീപ്പർ കാസ്പർ ഷ്മൈക്കിൾ വിദഗ്ധമായി തട്ടിയകറ്റി.\nഅടുത്ത മിനുട്ടിൽ ചെൽസി താരം റീസ് ജെയിംസിനും ഗോൾ നേടണയുള്ള അവസരം ലഭിച്ചെങ്കിലും താരത്തിന്റെ ഷോട്ട് ഡിഫൻഡർ ബ്ലോക്ക് ചെയ്തു. 23 ആം മിനുട്ടിൽ മാസോൻ മൗണ്ട് എടുത്ത ഫ്രീ കിക്ക് ക്രോസ്ബാറിന് മുകളിലൂടെ പോയി. അടുത്ത മിനുട്ടിൽ ലെസ്റ്ററിന് അഡെമോള ലുക്ക്മാൻ ഗോൾ നേടിയെങ്കിലും ഓഫ്‌സൈഡായി. 28 ആം മിനുട്ടിൽ ചെൽസി സ്കോർ2-0 ആക്കി ഉയർത്തി. ബോക്‌സിന്റെ അരികിൽ നിന്ന് കാന്റയുടെ മികച്ചൊരു ഷോട്ട് കീപ്പർ ഷ്മൈക്കിലൈൻ മറികടന്നു വലയിൽ കയറി.\nരണ്ടാം പകുതിയുടെ 54 ആം മിനുട്ടിൽ ബെൻ ചിൽവെല്ലിന്റെ ഷോട്ട് കീപ്പർ ഷ്മൈക്കിൾ മികച്ചൊരു സേവ് നടത്തി.62 ആം മിനുട്ടിൽ കല്ലം ഹഡ്‌സൺ-ഒഡോയ് തൊടുത്ത മികച്ചൊരു ഷോട്ട് പുറത്തേക്ക് പോയി. 64 ആം മിനുട്ടിൽ ഡാനിയൽ അമർട്ടെയിലൂടെ ഗോൾ മടക്കാൻ ലെസ്റ്ററിനു അവസരം ലഭിച്ചെങ്കിലും കീപ്പർ എഡ്വാർഡ് മെൻഡിയെ കീഴടക്കാനായില്ല. 68 ആം മിനുട്ടിൽ ക്രിസ്റ്റ്യൻ പുലിസിച്ച് ഗോൾ നേടാൻ അവസരം ലഭിച്ചെങ്കിലും ലക്‌ഷ്യം കാണാനായില്ല. 71 ആം മിനുട്ടിൽ ക്രിസ്റ്റ്യൻ പുലിസിച്ച് തന്നെ ബോക്സിനുള്ളിൽ നിന്നും ഒരു ലോ ഷോട്ടിലൂടെ ചെൽസിയുടെ മൂനാം ഗോളും സ്വന്തമാക്കി.\nതൊട്ടടുത്ത മിനുട്ടിൽ ഹഡ്‌സൺ-ഒഡോയ് ചെൽസിയുടെ നാലാം ഗോൾ നേടിയില്ലെങ്കിലും ഓഫ്‌സൈഡ് കെണിയിൽ പെട്ടു. 81 ആം മിനുട്ടിൽ ക്രിസ്റ്റ്യൻ പുലിസിച്ച് നേടിയ ഗോളും ഓഫ്‌സൈഡ് കെണിയിൽ പെട്ടു.85 ആം മിനുട്ടിൽ ലെസ്റ്റർ താരം ജെയിംസ് മാഡിസന്റെ ഒരു ശ്രമം ചെൽസി കീപ്പർ മെൻഡി തട്ടിയകറ്റി. തൊട്ടടുത്ത മിനുട്ടിൽ ഹഡ്‌സൺ-ഒഡോയ് ഷോട്ട് പോസ്റ്റിനു തൊട്ടുരുമ്മി പോയി. വിജയത്തോടെ 12 മത്സരത്തിൽ നിന്നും 29 പോയിന്റുമായി ഒന്നാം സ്ഥാനം ഊട്ടിയുറപ്പിച്ചു.അതേസമയം ലെസ്റ്റർ 12-ാം സ്ഥാനത്താണ്.


ആരോഗ്യസംരക്ഷണത്തിന് ആപ്രിക്കോട്ട് ദിവസവും | ten surprising health benefits of apricots - Malayalam BoldSky\n» ആരോഗ്യസംരക്ഷണത്തിന് ആപ്രിക്കോട്ട് ദിവസവും\nആരോഗ്യസംരക്ഷണത്തിന് ആപ്രിക്കോട്ട് ദിവസവും\nപീച്ച് പഴം, പ്ലം എന്നിവയുമായി ഏറ്റവും അടുപ്പമുളള ഒന്നാണ് ആപ്രിക്കോട്ട്. ഈ മധുരമുളള പഴത്തിന്റെ ഉളളിലും പുറത്തും വളരെ മൃദുലമാണ്. സാധാരണയായി ഏപ്രിക്കോട്ട് ഓറഞ്ച് അല്ലെങ്കില് മഞ്ഞ നിറമാണ്. വിറ്റാമിന് എ, വിറ്റാമിന് സി, വിറ്റാമിന് ഇ, പൊട്ടാസ്യം, കോപ്പര്, മാംഗനീസ്, മഗ്നീഷ്യം, ഫോസ്ഫറസ്, നിയാസിന് എന്നിവയും ആപ്രിക്കോട്ടില് അടങ്ങിയിട്ടുണ്ട്. കൂടാതെ ഇത് നാരുളുടെ നല്ലൊരു ഉറവിടവുമാണ്.\nആപ്രിക്കോട്ടില് ഉണക്കയായും അസംസൃതമായും ഉപയോഗിക്കാം. ആഗോഗ്യത്തിന് വളരെ മികച്ചതാണ് ആപ്രിക്കോട്ട്. കൊളസ്‌ട്രോള് കുറയാനും ശരീരഭാരം കുറയാനും ശ്വാസോച്ഛാസം തടയുന്നതിനും ഇത് സഹായിക്കുന്നു. ജാം, അച്ചാറുകള്, ജ്യൂസുകള്, ജെല്ലികള് എന്നീ വിവിധ ആവശ്യങ്ങള്‍ക്ക് ആപ്രിക്കോട്ട് ഉപയോഗിക്കാം.\nആപ്രിക്കോട്ടില് ധാരാളം നാരുകള് അടങ്ങിയിട്ടുണ്ട്. മലബന്ധ സംബന്ധമായ രോഗങ്ങള്‍ക്ക് ആപ്രിക്കോട്ട് വളരെ നല്ലതാണ്. ആപ്രിക്കോട്ടില് അടങ്ങിയിരിക്കുന്ന നാരുകള് പോഷകഘടകങ്ങളെ ആഗിരണം ചെയ്യുന്നു.\nവിറ്റാമിന് Aയുടെ മികച്ച ഉറവിടം\nആപ്രിക്കോട്ടില് വിറ്റാമിന് A അടങ്ങിയിരിക്കുന്നതിനാല് കണ്ണിന്റെ ആരോഗ്യത്തിനും കാഴ്ചയ്ക്കും വളരെ മികച്ചതാണ്. കൂടാതെ ഇതില് രോഗപ്രതിരോധ ശേഷിയും ഉണ്ട്. ബീറ്റ കരോട്ടിന് അടങ്ങിയിട്ടുളളതിനാല് കണ്ണിലെ രോഗങ്ങളെ ഇത് പ്രതിരോധിക്കുന്നു.\nഹൃദയത്തിന് വളരെ നല്ലത്\nആപ്രിക്കോട്ടില് നാരുകള് നിറഞ്ഞു നില്‍ക്കുന്നതിനാല് കൊളസ്‌ട്രോളിന്റെ അളവിനെ കുറച്ച് നിങ്ങളുടെ ഹൃദയത്തെ ശക്തിപ്പെടുത്തുന്നു. ആപ്രിക്കോട്ട് നല്ല കൊളസ്‌ട്രോളുകളെ (HDL) വര്‍ദ്ധിപ്പിക്കുകയും ചീത്ത കൊളസ്‌ട്രോളുകളെ (LDL) കുറയ്ക്കുകയും ചെയ്യുന്നു.\nആപ്രിക്കോട്ടില് കാല്‍ഷ്യം, അയണ്, കോപ്പര്, മാംഗനീസ്, ഫോസ്ഫറസ് എന്നിവ ധാരാളം അടങ്ങിയിട്ടുണ്ട്. ദിവസേന ഈ പഴം ഭക്ഷിക്കുന്നത് ഓസ്റ്റിയോപോറോസിസിനെ തടയുകയും അസ്ഥികളെ ബലപ്പെടുത്തുകയും ചെയ്യുന്നു.\nആപ്രിക്കോട്ടില് ഇരുമ്പിന്റെ സത്ത് വളരെ കൂടുതലാണ്, അതിനാല് ചുവന്ന രക്താണുക്കള് ഉണ്ടാകുവാന് ഇത് സഹായിക്കുന്നു. നോണ്-ഹീം അയണ് ആപ്രിക്കോട്ടില് അടങ്ങിയിരിക്കുന്ന ഒരു തരം ഇരുമ്പാണ്. ഇത് വിളര്‍ച്ചയെ തടയുന്നു.\nപൊട്ടാസീയം, സോഡിയം എന്നീ മിനറലുകള് അടങ്ങിയതിനാല് ശരീരത്തിന്റെ ദ്രാവകത്തിന്റെ അളവ് നിലനിര്‍ത്തുന്നതില് ആപ്രിക്കോട്ട് മികച്ച പങ്കു വഹിക്കുന്നു. ഈ ധാതുക്കള് ശരീരത്തിലെ ദ്രാവകത്തിന്റെ അളവ് നിലനിര്‍ത്തുകയും പേശികളുടെ വിവിധ ഭാഗങ്ങളിലേക്ക് ഊര്‍ജ്ജം വിതരണം ചെയ്യുകയും ചെയ്യുന്നു.\nധാതുക്കളും വിറ്റാമിനുകളും ഉളളതിനാല് പനി ബാധിച്ചവര്‍ക്ക് ആപ്രിക്കോട്ടിന്റെ ജ്യൂസ് വളരെ നല്ലതാണ്. ഇതിന് ആന്റി ഇന്‍ഫ്‌ളമേറ്ററി സവിശേഷത ഉളളതിനാല് ശരീരത്തിലെ വീക്കം കുറയ്ക്കുവാനും സഹായിക്കുന്നു.\nത്വക്കിന് വളരെ നല്ലത്\nവിറ്റാമിന് സി, വിറ്റാമിന് എ, ഫൈറ്റോ നൂട്രിയന്‍സ് എന്നിവ അടങ്ങിയതിനാല് ആപ്രിക്കോട്ട് ത്വക്കിന് വളരെ നല്ലതാണ്. ആന്റി ഓക്‌സിഡന്റ് ഉളളതിനാല് പ്രായമാകല് പ്രക്രിയ (Anti-aging) മന്ദഗതിയിലാക്കുന്നു. കൂടാതെ ചര്‍മ്മത്തിലുണ്ടാകുന്ന പ്രശ്‌നങ്ങള്‍ക്കും വളരെ മികച്ചതാണ് ഏപ്രിക്കോട്ട്.\nആപ്രിക്കോട്ടില് കരോറ്റിനോയിഡ്‌സും ആന്റി ഓക്‌സിഡന്റ് ഘടകങ്ങളും അടങ്ങിയിട്ടുളളതിനാല് ക്യാന്‍സര് പോലുളള അസുഖങ്ങളില് നിന്നും രക്ഷ നേടാം. ആപ്രിക്കോട്ടിലെ ആന്റി ഓക്‌സിഡന്റുകള് ശരീരത്തിലെ ഫ്രീ റാഡിക്കലുകളെ തടഞ്ഞ് അര്‍ബുദ കോശങ്ങളെ നശിപ്പിക്കും.\nശരീര ഭാരം കുറയ്ക്കാം\nആപ്രിക്കോട്ടില് കലോറിയുടെ അളവ് കുറവായതിനാല് ശരീരഭാരം കുറയ്ക്കാന് വളരെ എളുപ്പമാണ്. 100 ഗ്രാം ആപ്രിക്കോട്ടില് 45 കലോറിയാണ് അടങ്ങിയിരുിക്കുന്നത്. ആപ്രിക്കോട്ടില് അടങ്ങിയിരിക്കുന്ന ലയിക്കാത്ത നാരുകള് നിങ്ങളുടെ വയറ്റില് വളരെ കാലം നീണ്ടു നില്‍ക്കുകയും ഇത് ശരീര ഭാരം കുറയ്ക്കാനും സഹായിക്കുന്നു.\nten surprising health benefits of apricots\nApricots are used in various kinds of preparations like jams, juices, and jellies. Havealook at the health benefits of apricots.\nStory first published: Wednesday, February 28, 2018, 9:59 [IST]


ഹരിത ചിന്തകള് : ഏറ്റവും ശുദ്ധമായ വായു മലപ്പുറത്തും പത്തനംതിട്ടയിലും\nഏറ്റവും ശുദ്ധമായ വായു മലപ്പുറത്തും പത്തനംതിട്ടയിലും\nബാംഗ്ലൂര്: രാജ്യത്തെ 180 നഗരങ്ങളിലെ വായുവിന്റെ ശുദ്ധിപരിശോധനയില് ജയിച്ചത് മലപ്പുറവും പത്തനംതിട്ടയും. സള്‍ഫറിന്റെയും നൈട്രജന്റെയും ഡയോകൈ്‌സഡുകളും പൊടിപടലവും ആണ് കണക്കാക്കിയത്. ഈ രണ്ടു പട്ടണങ്ങളിലും വായുവിലെ മാലിന്യങ്ങള് നിശ്ചിത നിലവാരത്തിലും 50 ശതമാനം താഴെയാണെന്നു കണ്ടു.\nഇന്ത്യന് നഗരങ്ങളില് ശുദ്ധവായു കിട്ടാനും ഗതാഗതക്കുരുക്ക് കുറയ്ക്കാനും കര്‍ശനമായ തുടര്‍നടപടികള് ആവശ്യമാണെന്ന് ബാംഗ്ലൂരില് വെള്ളിയാഴ്ച നടന്ന ശില്പശാലയില് അഭിപ്രായമുയര്‍ന്നു. ബസ് പോലുള്ള പൊതുവാഹനങ്ങളെ പ്രോത്സാഹിപ്പിക്കുകയും കാറുകളുടെ പെരുപ്പം നിയന്ത്രിക്കുകയും വേണം.\nന്യൂഡല്‍ഹിയിലെ സെന്‍റര് ഫോര് സയന്‍സ് ആന്‍ഡ് എന്‍വയോമെന്‍റും (സി.എസ്.ഇ.) കര്‍ണാടക സംസ്ഥാന മലിനീകരണനിയന്ത്രണ ബോര്‍ഡും (കെ.എസ്.പി.സി.ബി.) ചേര്‍ന്നാണ് നഗരങ്ങളിലെ ശുദ്ധവായുവും ഗതാഗതരംഗവും സംബന്ധിച്ച ശില്പശാല നടത്തിയത്.\nഎറ്റവും വലിയ പത്ത് കൊലയാളികളിലൊന്ന് മലിനവായുവാണെന്ന് ലോകാരോഗ്യസംഘടന പുറത്തിറക്കിയ ഒരു റിപ്പോര്‍ട്ടിലുണ്ട്. ഇന്ത്യയില് എറ്റവും വലിയ അഞ്ച് കൊലയാളികളിലൊന്നാണ് മലിനവായു.\nതെക്കേയിന്ത്യയിലെ പകുതിയോളം നഗരങ്ങളില് വായുവിലെ പൊടിപടലങ്ങള് നിശ്ചിത നിലവാരത്തിലും അധികമാണെന്ന് കേന്ദ്ര മലിനീകരണനിയന്ത്രണ ബോര്‍ഡ് കണക്കാക്കുന്നു. തൂത്തുക്കുടി, വിജയവാഡ, ഹുബ്ലി-ധാര്‍വാഡ് എന്നിവിടങ്ങളില് ഇത് ഗുരുതരാവസ്ഥയിലാണ്. പൊടിപടലങ്ങള് ബാംഗ്ലൂര്, സേലം തുടങ്ങി 14 നഗരങ്ങളില് വളരെ ഉയര്‍ന്ന അളവിലും ചെന്നൈയും തിരുവനന്തപുരവും ഉള്‍പ്പെടെ 17 നഗരങ്ങളില് ഉയര്‍ന്ന അളവിലുമാണ്.\nബാംഗ്ലൂരില് വായുവിലെ പൊടിപടലങ്ങളുടെ 41 ശതമാനത്തിനും നൈട്രജന് ഓകൈ്‌സഡുകളുടെ 67 ശതമാനത്തിനും കാരണം വാഹനങ്ങളാണ്. ഡീസല് കത്തുമ്പോഴുള്ള പുക അര്‍ബുദത്തിന് കാരണമാകും. ചില യൂറോപ്യന് രാജ്യങ്ങളിലും യു.എസ്സിലും ജപ്പാനിലും ശുദ്ധമായ ഡീസലുണ്ട്. അതിലെ സള്‍ഫറിന്റെ നിലവാരം 10 പി.പി.എം.ആണ്. ഇന്ത്യന് നഗരങ്ങളില് കിട്ടുന്ന ഡീസലിലെ ഈ നിലവാരം 50 മുതല് 350 വരെയാണ്.\nഡീസലിന് ബസ്സുകള് താരതമ്യേന കൂടുതല് വില കൊടുക്കേണ്ട അവസ്ഥയും ബസ്സുകള്‍ക്ക് കൂടുതല് നികുതി ചുമത്തുന്നതും ബസ് യാത്രക്കൂലി കൂടാനിടയാക്കുന്നു. ജനങ്ങള് ബസ്സിനുപകരം ഇരുചക്രവാഹനങ്ങള് തിരഞ്ഞെടുക്കുന്നതും അങ്ങനെ കൂടുതല് ഗതാഗതക്കുരുക്കും വായുമലിനീകരണവും ഉണ്ടാകുന്നതുമാണ് ഫലമെന്നും ശില്പശാലയില് പ്രഭാഷകര് ചൂണ്ടിക്കാട്ടി.\nബാംഗ്ലൂര് മെട്രോപൊളിറ്റന് ട്രാന്‍സ്‌പോര്‍ട്ട് കോര്‍പറേഷനില് എത്തനോള് ചേര്‍ത്ത ഡീസല് ഉപയോഗിച്ച ബസ്സുകളില്‍നിന്നുള്ള പുക 70 ശതമാനം കുറവാണെന്നു കണ്ടതായി കോര്‍പറേഷനിലെ മുഖ്യ മെക്കാനിക്കല്‍എന്‍ജിനീയര് സി.ജി. ആനന്ദ് പറഞ്ഞു. കെ.എസ്.പി.സി.ബി. ചെയര്‍മാന് വാമന് എന്. ആചാര്യ മുഖ്യപ്രഭാഷണം നടത്തി. സി.എസ്.ഇ.യിലെ എക്‌സിക്യൂട്ടീവ് ഡയറക്ടര് അനുമിത റോയ്ചൗധരി, ലേക്‌സൈഡ് മെഡിക്കല് സെന്‍ററിലെ ഡോ.എച്ച്. പരമേശ്, സെന്‍റര് ഫോര് ഇന്‍ഫ്രാസ്ട്രക്ചറിലെ അസി.പ്രൊഫ. ആശിഷ് വര്‍മ എന്നിവര് പ്രബന്ധങ്ങള് അവതരിപ്പിച്ചു.\nപോസ്റ്റ് ചെയ്തത് ഹരിത ചിന്തകള് ല് 12:50 AM


RAPID FC: ന്യൂനപക്ഷ വിഭാഗത്തിലെ പ്രവാസികൾക്ക് കുറഞ്ഞ പലിശയ്ക്ക് വായ്പ നൽകുമെന്ന് മുഖ്യമന്ത്രി പറഞ്ഞതായി വ്യാജപ്രചരണം... | FactCrescendo | The leading fact-checking website in India\nടിവി ചാനലുകളിൽ വന്ന വാർത്തകളിൽ നിന്നുമുള്ള സ്ക്രീൻഷോട്ട് വാർത്തയുടെ പ്രചാരണത്തിനായി സാമൂഹ്യമാധ്യമങ്ങളിൽ ഉപയോഗിക്കുന്നത് പതിവു സംഭവമാണ്. ഇത്തരത്തിൽ വരുന്ന വാർത്തകൾക്ക് വിശ്വസനീയത ഉണ്ട് എന്നതാണ് ആളുകൾ ഇവ കൂടുതലായി ഷെയർ ചെയ്യാൻ കാരണം. എന്നാൽ നിരവധി വ്യാജ സ്ക്രീൻ ഷോട്ടുകളും ഇത്തരത്തിൽ ഷെയർ ചെയ്യപ്പെടുന്നുണ്ട്.\nലോക്ക് ഡൗൺ മൂലം വിദേശത്തുനിന്ന് ജോലി നഷ്ടപ്പെട്ടും അല്ലാതെയും തിരികെ വരുന്ന വിദേശികളെ കുറിച്ച് ആണല്ലോ ഇപ്പോൾ വാർത്തകളും ചർച്ചകളും മുഴുവൻ. ഇത് സംബന്ധിച്ച് നിരവധി വാർത്തകളാണ് സാമൂഹ്യ മാധ്യമങ്ങളിലും വാര്‍ത്താ മാധ്യമങ്ങളിലും പ്രചരിക്കുന്നത്. ഇത്തരത്തിൽ ചാനൽ സ്ക്രീൻഷോട്ട് മായി പ്രചരിക്കുന്ന മറ്റൊരു പോസ്റ്റ് ഞങ്ങളുടെ ശ്രദ്ധയിൽപെട്ടു.\nഇതിനുമുമ്പ് ഇത്തരത്തിൽ പ്രചരിച്ച ഏതാനും പോസ്റ്റുകൾ ഞങ്ങൾ പ്രസ്തുത അന്വേഷണം നടത്തിയിട്ടുണ്ട്. അവയിൽ പലതും തെറ്റായിരുന്നു എന്ന് കണ്ടെത്തിയിട്ടുണ്ട്. അത്തരത്തിലുള്ള ഒരു പോസ്റ്റാണ് ഇവിടെ നല്‍കിയിട്ടുള്ളത്. യാഥാർത്ഥ്യവുമായി യാതൊരു ബന്ധവുമില്ല.\nഇതിനുമുമ്പും ഞങ്ങൾ വസ്തുത അന്വേഷണം നടത്തിയ പോസ്റ്റുകൾ പോലെതന്നെ നാലു ചിത്രങ്ങളാണ് പോസ്റ്റില് നൽകിയിരിക്കുന്നത്. ഓരോന്നിലും ഓരോ വാചകങ്ങൾ ആണുള്ളത്. ആദ്യത്തെ സ്ക്രീൻ ഷോട്ടിൽ നൽകിയിരിക്കുന്ന വാചകം ഇങ്ങനെയാണ് വിദേശത്തുനിന്ന് തിരികെ വരുന്ന ന്യൂനപക്ഷ വിഭാഗത്തിൽപ്പെട്ട പ്രവാസികൾക്ക് കുറഞ്ഞ പലിശയ്ക്ക് വായ്പ. രണ്ടാമത്തെ സ്ക്രീൻ ഷോട്ടിൽ മുഖ്യമന്ത്രിയുടെ ചിത്രത്തോടൊപ്പം ന്യൂനപക്ഷവിഭാഗങ്ങൾ നാടിന്‍റെ നട്ടെല്ല്. അവർ നാടിൻറെ സ്വത്ത്. എന്ന വാചകങ്ങളും ചിത്രത്തിന് ചുവട്ടിലായി മനോരമ ന്യൂസ് ടിവിയുടെതായി നൽകിയിരിക്കുന്ന വാർത്ത വിദേശത്തുനിന്ന് തിരികെ വരുന്ന ന്യൂനപക്ഷ വിഭാഗത്തിൽപ്പെട്ട പ്രവാസികൾക്ക് കുറഞ്ഞ പലിശയ്ക്ക് വായ്പ – പിണറായി വിജയൻ.\nമൂന്നാമത്തെ സ്ക്രീൻ ഷോട്ടിൽ നൽകിയിരിക്കുന്നത് ന്യൂനപക്ഷ വിഭാഗത്തിൽ പെട്ടവർ നമ്മുടെ നാടിൻറെ നെടുംതൂൺ എന്ന വാചകവും നാലാമത്തെ ചിത്രത്തിൽ നൽകിയിരിക്കുന്ന വാചകം അവർ നമ്മുടെ നാടിന് വേണ്ടി ചെയ്ത സംഭാവനകൾ വർണ്ണനാതീതം എന്നുമാണ്.\nമുഖ്യമന്ത്രി പിണറായി വിജയന്‍റെയും സംസ്ഥാന സർക്കാരിന്‍റെയും അഭിപ്രായങ്ങളായി ന്യൂനപക്ഷങ്ങളുടെ വിഭാഗത്തിൽപ്പെട്ടവരെ അനുകൂലിക്കുന്ന ഏതാനും വാചകങ്ങളാണ് വാർത്തയായി ഇവിടെ നൽകിയിരിക്കുന്നത്. എന്നാൽ ഈ വാർത്ത തെറ്റാണ്. ഇത്തരത്തിൽ ടിവി ചാനലിലെ സ്ക്രീൻഷോട്ടിന്‍റെ രൂപത്തിൽ പ്രചരിച്ച തെറ്റായ വാർത്തയുടെ അതേ വിഭാഗത്തിൽ തന്നെയാണ് ഈ വാർത്ത വന്നിട്ടുള്ളത്.\nഈ വാർത്തയെക്കുറിച്ച് ഞങ്ങൾ അന്വേഷിച്ചപ്പോള് ലഭിച്ച വിവരങ്ങളും വിശദാംശങ്ങളും താഴെ കൊടുക്കുന്നു.\nവാർത്തയെപ്പറ്റി കൂടുതലറിയാന് മുഖ്യമന്ത്രിയുടെ ഓഫീസിൽ ബന്ധപ്പെട്ടപ്പോള് പോസ്റ്റിലുള്ളത് വെറും വ്യാജപ്രചാരണം മാത്രമാണ് എന്ന മറുപടിയാണ് അവിടെ നിന്നും ലഭിച്ചത്. മുഖ്യമന്ത്രി ഒരിക്കലും ഇങ്ങനെ പറയുന്ന ആളല്ല. അദ്ദേഹം വാർത്താ സമ്മേളനങ്ങളിലോസാമൂഹ്യ മാധ്യമ അക്കൗണ്ടുകളിലോ ഇത്തരത്തിൽ യാതൊരു പ്രസ്താവനയും പരാമർശവും നടത്തിയിട്ടില്ല. ഇങ്ങനെ പക്ഷപാതപരമായി അദ്ദേഹം ഒരിക്കലും പറയുകയുമില്ല.\nകൂടാതെ ജനം ടിവി അധികൃതരുമായി ബന്ധപ്പെട്ടപ്പോൾ ഈ സ്ക്രീൻ ഷോട്ടിൽ നൽകിയിരിക്കുന്ന ഫോണ്ട് പോലും ഞങ്ങളുടേതല്ല എന്ന മറുപടിയാണ് ലഭിച്ചത്. ഇത്തരത്തിൽ ഞങ്ങൾ ഇതുവരെ വാർത്ത നൽകിയിട്ടില്ല. ഞങ്ങളുടെ ചാനലിനോട് സമാനതയുള്ള സ്ക്രീന്‍ഷോട്ട് ഉണ്ടാക്കിയെടുത്ത് ആരോ വ്യാജപ്രചരണം നടത്തുകയാണ്. കൂടാതെ മനോരമ ന്യൂസ് ടിവി ഇത്തരത്തിലൊരു വാർത്ത നൽകിയിട്ടുണ്ടോ എന്നറിയാൻ ഞങ്ങൾ മനോരമ ന്യൂസ് ചാനല് ഓഫീസുമായി ബന്ധപ്പെട്ടു. അവിടെ നിന്നും ഞങ്ങൾക്ക് മറുപടി തന്നത് ഇത്തരത്തിലൊരു വാർത്ത ചാനൽ പ്രസിദ്ധീകരിച്ചിട്ടില്ല എന്നാണ്.\nസമാനതയുള്ള ചില പ്രചരണങ്ങളിന്മേല് ഞങ്ങള് വസ്തുതാ അന്വേഷണം നടത്തിയതിന്‍റെ റിപ്പോര്‍ട്ടുകള് താഴെയുള്ള ലിങ്കുകള് തുറന്ന് വായിക്കാം.\nപൂർണ്ണമായും വ്യാജവാർത്ത പരത്താൻ വ്യാജ സ്ക്രീൻ ഷോട്ടുകൾ ഉണ്ടാക്കി പോസ്റ്റിലൂടെ പ്രചരിപ്പിക്കുകയാണ് ചെയ്തിരിക്കുന്നത്.\nപോസ്റ്റില് നൽകിയിരിക്കുന്ന വാർത്ത പൂർണമായും തെറ്റാണ്. വ്യാജ സ്ക്രീൻഷോട്ട് ഉപയോഗിച്ച് വ്യാജ വാർത്ത പ്രചരിപ്പിച്ചതാണ്. യാഥാർഥ്യവുമായി ഇതിന് യാതൊരു ബന്ധവുമില്ല.\nTitle:RAPID FC: ന്യൂനപക്ഷ വിഭാഗത്തിലെ പ്രവാസികൾക്ക് കുറഞ്ഞ പലിശയ്ക്ക് വായ്പ നൽകുമെന്ന് മുഖ്യമന്ത്രി പറഞ്ഞതായി വ്യാജപ്രചരണം…\nTagged channel. ScreenshotChiefcommunityexpatriatesMinisterMinority


സാര്‍ദ്രം സാംസ്കാരിക സംഘം: നിങ്ങളോര്‍ക്കുക നിങ്ങളെങ്ങനെ നിങ്ങളായെന്ന്....\n21 February, 2009\nമലയാളം കണ്ട മഹാകവികളില് ഒരാള് മാത്രമായിരുന്നില്ല, ഇന്ത്യന് കവിതയ്‌ക്ക് കരുത്തിന്റെ, കലാപത്തിന്റെ പ്രഹരശേഷി നല്‍കിയ, നമുക്കേവര്‍ക്കും പ്രിയപ്പെട്ട മഹാകവി കൂടിയായിരുന്നു ദിവംഗതനായ ശ്രീ കടമ്മനിട്ട രാമകൃഷ്ണന്.\nകടമ്മനിട്ട കവിതയുടെ ജീവന് നമ്മുടെ ഗോത്രസ്‌മൃതികളില് നിന്നാണ് ഉത്ഭവിച്ചത്. അത് നിസ്സംഗതയുടെ, അന്തര്‍മുഖത്വത്തിന്റെ രചനാസമ്പ്രദായങ്ങളോട് നിരന്തരം കലഹിച്ചുകൊണ്ട് അസമത്വത്തിനും അരാജകത്വത്തിനുമെതിരെ കവിതയുടെ ശരതുല്യമായ കരുത്തിന്റെ ഗാഥയാവുകയായിരുന്നു.\nസര്‍ഗ്ഗാത്മകതയുടെ, സ്നേഹത്തിന്റെ നേരവകാശികള് ഓരോരുത്തരായി വിടപറയുന്നതിനിടയില് കടമ്മനിട്ടയും യാത്രയായി.\nകവിതകളെഴുതേണ്ട കാലത്ത് കവിതകളിലൂടെ പൊതുപ്രവര്‍ത്തനവും, പൊതുപ്രവര്‍ത്തനത്തിന്റെ കാലത്ത് അതു മാത്രമായ പ്രവര്‍ത്തനവും ജീവിതവ്രതമാക്കിയ മറ്റൊരു കവി ഇന്ത്യന് ഭാഷകളില് വേറിട്ടില്ല.\nയുവതയുടെ ചുണ്ടുകളില് അനീതിക്കെതിരായ സമരാഹ്വാനങ്ങളായി തലമുറകളിലൂടെ പ്രവഹിച്ചു പോരുന്ന കടമ്മനിട്ടക്കവിത കാലഘട്ടങ്ങള് എത്ര കഴിഞ്ഞാലും ക്ഷുഭിതരുടെ ശബ്ദമായി നിലനില്‍ക്കുക തന്നെ ചെയ്യും.\nജനകീയ ആധുനികതക്കു തുടക്കമിട്ട കവി\nസാഹിത്യത്തില് ബുദ്ധിജീവി ആധുനികതയ്ക്ക് പകരം ജനകീയ ആധുനികതയ്ക്ക് തുടക്കമിട്ട കവിയാണ് കടമ്മനിട്ട. കവിതയെഴുതുമ്പോഴും അദ്ദേഹം രാഷ്ട്രീയത്തിന് മുന്‍തൂക്കം നല്‍കി. കലാപം കവിതയാകാമെന്നും കവിത കലാപവുമാകാമെന്നം അദ്ദേഹം കണ്ടെത്തി. പത്തനംതിട്ട ജില്ലയിലെ മലയോര ഗ്രാമമായ കടമ്മനിട്ടയിലാണ് എം ആര് രാമകൃഷ്ണപ്പണിക്കര് എന്ന കടമ്മനിട്ട രാമകൃഷ്ണന്റെ ജനനം.\nപടയണി ആചാര്യനായിരുന്ന മേലേത്തറയില് രാമന്‍നായരുടെയും കുട്ടിയമ്മയുടെയും മകനായി 1935 മാര്‍ച്ച് 22ന്. കുടിപ്പള്ളിക്കൂടത്തിലായിരുന്നു വിദ്യാഭ്യാസം. കടമ്മനിട്ട ഗവര്‍മെണ്ട് മിഡില് സ്കൂളില് നിന്ന് മലയാളം ഏഴാം ക്ലാസ് പരീക്ഷ പാസായി. തുടര്‍ന്ന് പത്തനംതിട്ട ചുട്ടിപ്പാറ ഗവര്‍മെണ്ട് ഹൈസ്കൂളില് സെക്കന്റ് ഫോറത്തില് ചേര്‍ന്നു. തുടര്‍ന്ന് മൈലപ്ര സേക്രഡ് ഹാര്‍ട് ഹൈസ്കൂള്. കോഴഞ്ചേരി സെന്റ് തോമസ് സ്കൂള് എന്നിവിടങ്ങളിലായി ഹൈസ്കൂള് വിദ്യാഭാസം പൂര്‍ത്തിയാക്കി. കോട്ടയം സി എം എസ് കോളേജില് നിന്ന് ഇന്റര്‍മീഡിയറ്റ്. ചങ്ങനാശ്ശേരി എന് എസ് എസ്സ് കോളേജില് നിന്ന് 1957ല് ബി എ. പിന്നീട് കുറേക്കാലം രാഷ്ട്രീയപ്രവര്‍ത്തനവും ട്യൂട്ടോറിയല് അധ്യാപനവുമായി നാട്ടില്. തോട്ടംതൊഴിലാളി മേഖലയില് കേന്ദ്രീകരിച്ച് പ്രവര്‍ത്തിച്ച രാമകൃഷ്ണന് കമ്യൂണിസ്റ്റ് പാര്‍ടി പത്തനംതിട്ട താലൂക്ക് കമ്മിറ്റി അംഗമായി. പിന്നീട് തൊഴില് തേടി നാടുവിട്ടു. ആസാമിലേക്ക്പുറപ്പെട്ടെങ്കിലും എത്തിയത് കൊല്‍ക്കത്തയില്. 24 പര്‍ഗാന ജില്ലയിലെ സോട്പൂരില് ഖാദി പരിശീലന കേന്ദ്രത്തില് ജോലിയ്ക്ക് ചേര്‍ന്നു.\nഇന്ത്യാവിഭജനം കഴിഞ്ഞപത്തുകൊല്ലമായിട്ടും കിഴക്കന് ബംഗാളില് നിന്നുള്ള അഭയാര്‍ഥിപ്രവാഹം നിലച്ചിരുന്നില്ല. പട്ടിണിയും രോഗവും അനാഥത്വവും നിറഞ്ഞ അഭയാര്‍ഥികളുടെ ജീവിതദൃശ്യങ്ങള് രാമകൃഷ്ണന്റെ ജീവിത വീക്ഷണത്തെ ഉഴുതുമറിച്ചു. പില്‍ക്കാലത്ത് കേരളം മുഴുവന് കത്തിപ്പടര്‍ന്ന കവിതകളുടെ സ്രഷ്ടാവ് കൊല്‍ക്കത്തയില് നിന്നും അനുഭവങ്ങളുടെ ഇന്ധനം ആവാഹിക്കുകയായിരുന്നു. മൂന്ന് മാസം കൊല്‍ക്കത്തയില് കഴിഞ്ഞു.\n1959 ഫെബ്രുവരി 20ന് കേന്ദ്ര ഗവര്‍മെണ്ടിന്റെ പോസ്റ്റല് അക്കൌണ്ട്സ് വിഭാഗത്തില് ജോലികിട്ടി. മദിരാശിയില് ആയിരുന്നു നിയമനം. തുടര്‍ന്ന് സര്‍വീസ് സംഘടനാ രംഗത്ത് സജീവമായി. മദിരാശിയില് രാമകൃഷ്ണന് താമസിച്ചിരുന്ന ലോഡ്ജിലെ അന്തേവാസികളില് അധികം പേരും ചിത്രകാരന്മാരായിരുന്നു. പില്‍ക്കാലത്ത് പ്രസിദ്ധരായിത്തീര്‍ന്ന കെ ദാമോദരന്, കാനായി കുഞ്ഞുരാമന്, പാരിസ് വിശ്വനാഥന്, സി എന് കരുണാകരന് തുടങ്ങിയവര് അതില്‍പ്പെടുന്നു. ഈ കലാകാരന്മാര് വഴി എം ഗോവിന്ദനുമായി പരിചയപ്പെട്ടു. ഗോവിന്ദന്റെ 'സമീക്ഷ' മാസികയുടെ ആഭിമുഖ്യത്തില് നടന്ന സാഹിത്യസംവാദങ്ങളിലും സുഹൃദ്സംഗമങ്ങളിലുമൊക്കെ പങ്കെടുക്കാനിടയായി. മദിരാശിയില് നിന്നു പുറത്തിറങ്ങിയ 'അന്വേഷണം' എന്ന മാസികയുമായി ബന്ധപ്പെടുവാനും അവസരമുണ്ടായി. മദിരാശി പബ്ലിക് ലൈബ്രറിയില് നടത്തിയിരുന്ന സഹൃദയ വേദിയുടെ സദസ്സില് രാമൃഷ്ണന് കവിത അവതരിപ്പിച്ചു. ഇടശ്ശേരിയുടെ കവിതകളായിരുന്നു ആദ്യം അവതരിപ്പിച്ചത്. പിന്നീട് സ്വന്തം കവിതകളും. അവയില് ചിലത് 'അന്വേഷണ'ത്തിലും 'സമീക്ഷ'യിലും പ്രസിദ്ധീകരിച്ചു. 'ഞാന്', 'ഇരുട്ട്', 'ജയില്', 'ശാരികയോട്', 'താറും കുറ്റിച്ചൂലും' തുടങ്ങിയവയായിരുന്നു അവ. ഈ കവിതകളോടെയാണ് രാമകൃഷ്ണന് കടമ്മനിട്ട രാമകൃഷ്ണന് എന്ന കവിയായി ശ്രദ്ധിക്കപ്പെടാന് തുടങ്ങുന്നത്. 1967ല് തിരുവനന്തപുരത്തേക്ക് സ്ഥലം മാറ്റം കിട്ടി. കടമ്മനിട്ട രാമകൃഷ്ണന്റെ കാവ്യജീവിതത്തില് സുപ്രധാന വഴിത്തിരിവായിത്തീര്‍ന്ന 'കടമ്മനിട്ട' എന്ന കവിത പുറത്തുവരുന്നത് ഈ സന്ദര്‍ഭത്തിലായിരുന്നു. തുടര്‍ന്ന് 1991 വരെയുള്ള കാലത്തിനിടയില് എഴുപതോളം കവിതകളാണ് കടമ്മനിട്ട പ്രസിദ്ധം ചെയ്തത്. മലയാളത്തിലെ കാവ്യാസ്വാദകരുടെ ഭാവുകത്വത്തില് കൊടുങ്കാറ്റു വിതച്ച 'കുറത്തി' പ്രസിദ്ധീകരിച്ചത് ബോധി എന്ന മാസികയിലായിരുന്നു. 1978ല്.\nആദ്യ കാവ്യ സമാഹാരം 'കവിത' എന്ന പേരില് 1976ല് പ്രസിദ്ധീകരിച്ചു. 1980ല് 'കടമ്മനിട്ടയുടെ കവിതകള്' എന്ന പേരില് അന്ന് വരെ പ്രസിദ്ധീകരിച്ച പ്രധാനപ്പെട്ട കവിതകളുടെ സമാഹാരം രണ്ട് വാള്യങ്ങളായി പുറത്തു വന്നു. കോഴിക്കോട്ടെ പ്രപഞ്ചം പബ്ളിഷേഴ്സായിരുന്നു പ്രസാധകര്. പിന്നീട് ഡി സി ബുക്സ് അത് ഒറ്റ വാള്യമായി പ്രസിദ്ധീകരിച്ചു. 1992ല് 'മഴ പെയ്യുന്നു, മദ്ദളം കൊട്ടുന്നു' എന്ന സമാഹാരം പുറത്തു വന്നു. 'മിശ്രതാളം',കടിഞ്ഞൂല്‍പൊട്ടന് എന്നിവയാണ് പ്രസിദ്ധീകൃതമായ മറ്റു സമാഹാരങ്ങള്.കടമ്മനിട്ടക്കവിതകളുടെ നാല് വാള്യം കാസറ്റുകളും പുറത്തുവന്നിട്ടുണ്ട്. കവിതകളുടെ കാസറ്റ് പുറത്തിറക്കുന്ന സമ്പ്രദായം ഇതോടെയാണ് മലയാളത്തില് വ്യാപകമാവുന്നത്. ആശാന് പ്രൈസ്, കേരള സാഹിത്യ അക്കാദമി അവാര്‍ഡ് (1982), ന്യൂയോര്‍ക്കിലെ ഇന്റര്‍നാഷണല് മലയാളി ഫൌണ്ടേഷന് അവാര്‍ഡ് ( 1984), അബുദാബി മലയാളി സമാജം അവാര്‍ഡ് (1982), ഒമാന് കള്‍ചറല് സെന്റര് അവാര്‍ഡ് ( 1986), ഇ വി കൃഷ്ണപിള്ള സ്മാരക പുരസ്കാരം എന്നിവ ലഭിച്ചിട്ടുണ്ട്. 1978ല് കടമ്മനിട്ട രണ്ടു മാസത്തിലേറെ നീണ്ട ഭാരത പര്യടനം നടത്തി. 1984ല് യു എസ്, കാനഡ, ഇംഗ്ളണ്ട് എന്നീ രാജ്യങ്ങള് സന്ദര്‍ശിച്ചു. പല തവണ ഗള്‍ഫ് പര്യടനംനടത്തിയിട്ടുണ്ട്.\nപ്രശസ്ത ശില്‍പി കെ പി സോമന് കടമ്മനിട്ട കവിതകള് പ്രമേയമാക്കി കടമ്മനിട്ട ഗ്രാമത്തില് ശില്‍പ സമുച്ചയം നിര്‍മിച്ചിട്ടുണ്ട്. 1992ല് ഔദ്യോഗിക ജീവിതത്തില് നിന്നു വിരമിച്ചു. തുടര്‍ന്ന് സാംസ്കാരിക പ്രവര്‍ത്തനത്തില് സജീവമായ കടമ്മനിട്ട 1992ല് പുരോഗമന കലാ സാഹിത്യ സംഘത്തിന്റെ വൈസ്പ്രസിഡണ്ടായി. 1994ല് ലൈബ്രറി കൌസിലിന്റെ പ്രസിഡണ്ടായി. പ്രധാന കൃതികള്: കുറത്തി, മകനോട്, ശാന്ത, കണ്ണൂര്‍കോട്ട, കോഴി, കാട്ടാളന്, ഇരുട്ട്, ജയില്, കടമ്മനിട്ട, മഴപെയ്യുന്നു മദ്ദളം കൊട്ടുന്നു, കുഞ്ഞെ മുലപ്പാല് കുടിക്കരുത്, ചിത, ശരശയ്യ, കിരാതവൃത്തം, ഉണരാന് ഭയമാണ്, അവസാനചിത്രം, ഞാനിവിടെയാണ് , പുരുഷസൂക്തം, ഉയിര്‍ത്തെഴുന്നേല്‍പ്, നദിയൊഴുകുന്നു, അവലക്ഷണം തുടങ്ങി 72 ഓളം കൃതികളാണ് പ്രസിദ്ധീകരിച്ചത്. സാമുവല് ബക്കറ്റിന്റെ ഗോദോയെകാത്ത്, ഒക്ടോവിയാ പാസിന്റെ സൂര്യശില എന്നീ കൃതികള് വിവര്‍ത്തനം ചെയ്തു പ്രസിദ്ധീകരിച്ചു.\nപച്ചയായ മനുഷ്യജീവിതത്തിന്റെ കഥയും കഥയില്ലായ്മയും വരച്ചുകാട്ടിയ കവിതകളായിരുന്നു കടമ്മനിട്ടയുടേത്. 'കുറത്തി'യും 'ശാന്ത'യും 'മകനോടും' പടയണിയെപ്പോലെ തന്നെ മലയാളി നെഞ്ചേറ്റി. കാച്ചിക്കൊട്ടിയ തപ്പിന്റെ താളത്തില് ചടുലനൃത്തമാടുന്ന കോലങ്ങളെപ്പോലെ പെരുമ്പറ കൊട്ടിയ കടമ്മനിട്ടയുടെ കവിതകള് സമൂഹത്തിന്റെ ചിന്താമണ്ഡലത്തിലേക്ക് അനേകമനേകം ചോദ്യങ്ങളെറിഞ്ഞു. പടയണിയുടെ മുഖ്യ നടത്തിപ്പുകാരായിരുന്ന കുടുംബത്തില് നിന്നും താരാട്ടുപോലെ കേട്ടുപഠിച്ച പടയണിപ്പാട്ടുകളാണ് കടമ്മനിട്ടയുടെ കവിതകളെ സ്വാധീനിച്ചത്. ചടുലത നിറഞ്ഞ ആലാപന ശൈലിയും കവിതകള് സൃഷ്ടിച്ച പരിമുറുക്കവും കൃത്രിമത്വം കലരാത്ത എഴുത്തും കടമ്മനിട്ടയെ മലയാളിയുടെ പ്രിയങ്കരനാക്കി.\nസൌഹൃദം എന്നും കടമ്മനിട്ടയുടെ ബലഹീനതയായിരുന്നു. പ്രായഭേദമന്യേ വലിയ ഒരു സുഹൃദ് വലയം അദ്ദേഹം സ്വന്തമാക്കി. ദേശാന്തരങ്ങള് കടന്നും അതു വേരുപടര്‍ത്തി. 'കുറത്തി'യും 'ശാന്ത'യും മലയാള മനസ്സിനെ എങ്ങനെ കീഴ്പ്പെടുത്തിയോ അതേ വേഗത്തില് തന്നെ കടമ്മനിട്ടയുടെ ആ മുഴക്കമുള്ള ശബ്ദവും മലയാളിക്ക് അവന്റെ യൌവ്വന കാലത്തേക്കുള്ള മടങ്ങി പോക്കിന് പ്രചോദനമേകി. അടിയന്തിരാവസ്ഥയുടെ നീറ്റലും കനലും ഒരു പോലെ കേരളത്തിലെ കാമ്പസുകളെ ഉഴുതു മറിച്ച എഴുപതുകളിലാണ് കവിയുടെ ഉദയവും. പത്തനംതിട്ട ജില്ലയില് ഏറെ ശ്രദ്ധിക്കപ്പെടാതിരുന്ന കൊച്ചു ഗ്രാമത്തില് നിന്ന് വന്ന് പിന്നീട് ആ ഗ്രാമം തന്റെ പേരില് അറിയപ്പെടുന്ന നിലയിലേക്ക് മാറ്റാനും കവിക്ക് അധിക നാള് വേണ്ടി വന്നില്ല. സമൂഹത്തിന്റെ ഉള്‍തുടിപ്പുകള് മറ്റാരേക്കാളും വേഗത്തിലും ആഴത്തിലും ഏറ്റുവാങ്ങേണ്ടത് കലാകാരന്മാരും സാഹിത്യകാരന്മാരുമാകണമെന്ന ഉറച്ച അഭിപ്രായം എന്നും കടമ്മനിട്ട പുലര്‍ത്തിയിരുന്നു. പാവപ്പെട്ടവന്റെ ഹൃദയ വികാരം തൊട്ടറിഞ്ഞ ഒരു പൊതു പ്രവര്‍ത്തകന് കൂടിയായി ഒരു ചെറിയ ഇടവേളയില് മാറേണ്ടി വന്നപ്പോഴും അതില് നിന്ന് വിഭിന്നനായി ചലിക്കാതിരിക്കാന് ഈ 'ജ്ഞാനം' അദ്ദേഹത്തെ സഹായിച്ചു. എന്നും ജനങ്ങളോടൊപ്പമായിരുന്നു അദ്ദേഹത്തിന്റെ ജീവിത യാത്ര. കവിത പൂര്‍ത്തിയായാല് അത് സുഹൃത്തുക്കളുടെ മുന്നില് അവതരിപ്പിക്കുകയെന്നതാണ് തനിക്ക് ഏറ്റവും വലിയ സന്തോഷമെന്ന് പലപ്പോഴും പറഞ്ഞിരുന്നു.\nഔപചാരിതകള് ഒട്ടും തീണ്ടാതെയുള്ള ആ സംഘത്തില് സമൂഹത്തിലെ എല്ലാ വിഭാഗത്തിലെയും ആളുകള് ഉള്‍പ്പെട്ടു. കവിത അവര്‍ക്ക് ഹൃദ്യമാകുന്നുവെങ്കില് അത് സമൂഹത്തിന് ഒന്നാകെ ഇഷ്ടപ്പെടുമെന്ന വിലയിരുത്തലായിരുന്നു അദ്ദേഹത്തിന്. പാട്ടും മേളവും കൊട്ടും കുരവയുമെല്ലാമായി അത്തരം അനേകം മണിക്കൂറുകള് അദ്ദേഹത്തോടൊപ്പം ചെലവിട്ടതിനെ കുറിച്ച് സുഹൃത്തുക്കള്‍ക്ക് പറയാന് ഏറെയുണ്ട്. ഇന്ന രീതിയിലെഴുതുന്നതേ കവിതയാകൂ എന്ന നിഷ്ക്കര്‍ഷകളെല്ലാം അദ്ദേഹം തകര്‍ത്തു. സമൂഹത്തിന്റെ വേദനകളും ഇല്ലായ്മകളുമെല്ലാമാണ് കവിതകള്‍ക്ക് ഏറെയും വിഷയമാക്കിയിട്ടുള്ളത്. മലയാളി സമൂഹം ഹൃദയപൂര്‍വം അത് നെഞ്ചോടു അടുപ്പിക്കുകയും ചെയ്തു.\nമധ്യതിരുവിതാംകൂറിന്റെ തനതു കലാരൂപമായ പടയണിയെ ലോകശ്രദ്ധയിലെത്തിച്ചതിന്റെ അംഗീകാരവും കടമ്മനിട്ടയ്ക്ക് സ്വന്തമെന്ന് പറയാം. വിദേശത്തു നിന്നു പോലും ആളുകള് ഈ കലാരൂപം പഠിക്കാനെത്തിയതിന്റെ പ്രേരക ശക്തി ഒരു തരത്തില് അല്ലെങ്കില് മറ്റൊരു തരത്തില് കടമ്മനിട്ട തന്നെ. അന്യം നിന്നു പോകുമായിരുന്ന കലാ രൂപത്തെ സംരക്ഷിക്കുക മാത്രമല്ല അതിന്റെ വൈശിഷ്ട്യം പുറം ലോകത്ത് എത്തിച്ച് നാടിന്റെ പാരമ്പര്യത്തില് അഭിമാനം കൊള്ളാന് ഇടവരുത്തുകയും ചെയ്തു. ഇതെല്ലാമുള്ളപ്പോഴും മലയാള നാടിന്റെ പൈതൃകം വരും തലമുറ ഏറ്റുവാങ്ങുമോയെന്ന ആശങ്ക അദ്ദേഹം പലപ്പോഴും പങ്കുവച്ചിരുന്നു. മാറുന്ന കാലത്തിന്റെ വേഗതയും നവീന സാംസ്ക്കാരിക തലവുമാണ് ഇത്തരത്തില് ചിന്തിക്കാന് പ്രേരിപ്പിച്ചത്.\nഅടിയന്തരാവസ്ഥക്ക് ശേഷമുള്ള കാമ്പസുകളാണ് കടമ്മനിട്ടയെ ശരിക്കും ആസ്വദിച്ചത്. ക്യാമ്പസുകള്‍ക്ക് ലഹരി ആയിരുന്നു അക്കാലത്ത് കടമ്മനിട്ട കവിതകള്. കലാലയവേദികള് 'തുള്ളിയാട്ട'ക്കാര് പിടിച്ചെടുക്കുന്ന അവസ്ഥയില്ലായിരുന്നു അന്ന്. ഒട്ടൊക്കെ ഗൌരവമായി തന്നെ സാഹിത്യത്തെയും കലയെയും കലാകാരന്മാരെയും കാണാന് ശ്രമിക്കുകയും ചെയ്തിരുന്നു അന്നത്തെ ക്യാമ്പസുകള്. ഇടതുപക്ഷ രാഷ്ട്രീയം അതിന് എല്ലാ തരത്തിലും ഊടും പാവും നല്‍കി. അത്രയൊന്നും പഴക്കം വരാത്ത ആ തലമുറ ഇന്നും ഏറെ ഗൃഹാതുരതയോടെയും അതിലേറെ സ്നേഹവായ്പോടെയുമാണ് ഈ കവി ശ്രേഷ്ഠനെ സ്മരിക്കുക. കാലത്തിനു മായ്ക്കാന് പറ്റാത്ത വിധം രൌദ്രമായ ആ താളം സഹൃദയമനസുകളില് നിലയ്ക്കില്ല.\nനിസ്വവര്‍ഗ്ഗത്തിനായി തൊണ്ടപൊട്ടുമാറുച്ചത്തില് പാടിയ ഈ മഹാഗായകന് വര്‍ക്കേഴ്സ് ഫോറത്തിന്റെ ആദരങ്ങള്\nമലഞ്ചൂരല് മടയില് നിന്നും\nവേട്ടനായ്‌ക്കടെ പല്ലില് നിന്നും\nവിണ്ടു കീറിയ നെഞ്ചുമായി\nമല കലങ്ങി വരുന്ന നദിപോല്\nമുറിവില് നിന്നും മുറിവുമായി\nകാട്ടുതീയായ് പടര്‍ന്ന പൊരിപോല്\nകാരിരുമ്പിന് ഉടല് വിറച്ച്\nനിങ്ങളെന്റെ കറുത്ത മക്കളെ ചുട്ടുതിന്നുന്നോ?\nനിങ്ങളവരുടെ നിറഞ്ഞ കണ്ണുകള് ചുഴന്നെടുക്കുന്നോ?\nനിങ്ങള് ഞങ്ങടെ കുഴിമാടം കുളം തോണ്ടുന്നോ?\nനിങ്ങളോര്‍ക്കുക നിങ്ങളെങ്ങിനെ നിങ്ങളായെന്ന്.\nപൂത്ത മാമര ചോട്ടില് നിങ്ങള്\nകാറ്റു കൊണ്ടു മയങ്ങിയപ്പോള്\nകാട്ടുപോത്ത് കരടി, കടുവ\nകൂര്‍ത്ത കല്ലുകളോങ്ങി നിങ്ങളെ\nനദിയരിച്ച് കാടെരിച്ച് കടലരിച്ച്\nകനകമെന്നും കാഴ്ച തന്നില്ലേ ഞങ്ങള്\nമരമരിച്ച് പൂവരിച്ച് തേനരിച്ച്\nമധു കുടിച്ച് മത്തരായി\nമദിച്ച കൊമ്പനെ മെരുക്കി\nനായ്‌ക്കളെ മെരുക്കി, പൈക്കളെ\nകറന്നുപാലു നിറച്ചു തന്നില്ലെ-ഞങ്ങള്\nമരം മുറിച്ച് പുല്ല് മേഞ്ഞ്\nമലയൊരുക്കി ച്ചെളി കലക്കി\nമുള വിതച്ച് പതമൊരുക്കി\nമൂട നിറയെപ്പൊലിച്ചു തന്നില്ലെ-കതിരിന്\nരൊന്നു നമ്മളെന്നോര്‍ത്തു രാപ്പകല്\nഉഴവുചാലുകള് കീറി ഞങ്ങള്\nതളര്‍ന്ന ഞങ്ങളെ വലയിലാക്കി\nഞങ്ങടെ ബുദ്ധി മന്ദിച്ചു-നിങ്ങള്\nഭരണമായ് പണ്ടാരമായ് പ്പല\nപുതിയ നീതികള് നീതി പാലകര്\nകഴുമരങ്ങള് , ചാട്ടവാറുകള്\nക്കായി ജീവന് ബലികൊടുത്തില്ലെ\nപ്രാണന് പതിരു പോലെ\nപറന്നു പാറിച്ചിതറി വീണില്ലെ..\nകല്ലുടച്ച് പുതിയ പാതകള്\nമല തുരന്നുപാഞ്ഞുപോകും പുതിയ തേരുകള്\nമലകടന്നു പറന്നുപോകും പുതിയ തേരുകള്\nകടല്‍കടന്നുപോകും പുതിയ വാര്‍ത്തകള്\nപുതിയ പുതുമകള്, പുതിയ പുലരികള്\nപുതിയ വാനം, പുതിയ അമ്പിളി\nഅതിലണഞ്ഞു കുനിഞ്ഞു നോക്കി\nവഴിയൊരുക്കും ഞങ്ങള് വേര്‍പ്പില്\nചാഞ്ഞകൊമ്പില് ചാക്കു തുണിയില്\nവരണ്ടുറങ്ങുന്നൂ ഞങ്ങടെ പുതിയ തലമുറ\nപണ്ടു ഞങ്ങള് മരങ്ങളായി വളര്‍ന്നു\nമാനംമുട്ടി നിന്നു, തകര്‍ന്നു പിന്നെ\nകല്ലുപോല് കരിയായി കല്‍ക്കരി\nപുതിയ ശക്തി ഭ്രമണശക്തി\n“ ഖനി തുരക്കൂ, തുരന്നുപോയി\nഞങ്ങടെ വിളക്ക് കത്തിക്കൂ\nനിങ്ങള് പണിയെടുക്കിന് നാവടക്കിന്,\nഞങ്ങളാകട്ടെ, യെല്ലാം ഞങ്ങള്‍ക്കാകട്ടെ”\nമേതോ സ്വപ്നമായുണര്‍ന്നു നീറുന്നു.\nകുഴിതുരന്നു തുരന്ന കുഴിയായ്\nതീര്‍ന്ന ഞങ്ങള് കുഴിയില് നിന്നും\nഞങ്ങടെ കരിപുരണ്ട മെലിഞ്ഞ പൈതങ്ങള്?\nകുഴിയിലാകെ മുഴങ്ങി നിന്നപ്പോള്\nഖനിയിടിഞ്ഞു മണ്ണിടിഞ്ഞു അടിയി-\nലായിയമര്‍ന്നുചോദ്യം കല്‍ക്കരിക്കറയായി ചോദ്യം\nഇല്ലില്ലറിവുപാടില്ല, വീണ്ടും ഖനി തുരന്നല്ലോ!\nനിലമിളക്കും കാളകള്, കളയെടുക്കും കയ്യുകള്\nനിലവിളിക്കും വായുകള്, നിലയുറയ്‌ക്കാ-\nപല പുതിയ രീതികള്\nപുതിയ ഭാഷകള്, പഴയ നീതികള്, നീതിപാലകര്\nഭക്ഷണം കനിഞ്ഞു തന്നൂ ബഹുമതി\n“ഹരിജനങ്ങള്” ഞങ്ങളാഹാ; അവമതി-\nയ്‌ക്കപലബ്‌ധി പോലെ ദരിദ്ര ദൈവങ്ങള്.\nഅടിമ ഞങ്ങള്, ഹരിയുമല്ല, ദൈവമല്ല,\nമാടുമല്ല, ഇഴയുമെന്നാല് പുഴുവുമല്ല,\nകൊഴിയുമെന്നാല് പൂവുമല്ല, അടിമ ഞങ്ങള്.\nനടുവു കൂനിക്കൂടിയെന്നാല് നാലുകാലില് നടത്തമരുത്\nരണ്ടുകാലില് നടന്നുപോയാല് ചുട്ടുപൊള്ളിക്കും.\nനടുവു നൂര്‍ക്കണമെന്നു ചൊന്നാല് നാവു പൊള്ളിക്കും.\nഇടനെഞ്ചിലിവകള് പേറാനിടം പോരാ\nകുനിയാനുമിടം പോരാ, പിടയാനായ്\nതുടങ്ങുമ്പോള് ചുട്ടുപൊള്ളിക്കും-അടിമ ഞങ്ങള്\nനിങ്ങളറിയണമിന്നു ഞങ്ങള്‍ക്കില്ല വഴിയെന്ന്\nഎല്ലുപൊക്കിയ ഗോപുരങ്ങള് കണക്കു ഞങ്ങളുയര്‍ന്നിടും\nകല്ലുപാകിയ കോട്ടപോലെയുണര്‍ന്നു ഞങ്ങളു നേരിടും\nകുപ്പമാടക്കുഴിയില് നിന്നും സര്‍പ്പവ്യൂഹമൊരുക്കി\nനിങ്ങടെ നേര്‍ക്കു പത്തിയെടുത്തിരച്ചുവരും-അടിമ ഞങ്ങള്\nമുറഞ്ഞെണീറ്റ കുറത്തി ഞാന്\nഞ്ഞുയര്‍ന്ന കുറത്തി ഞാന്.\nഎന്റെ മുലയുണ്ടുള്ളറച്ചു വരുന്ന മക്കള്\nമുലപറിച്ചു വലിച്ചെറിഞ്ഞീ പുരമെരിക്കും ഞാന്\nമുടിപറിച്ചു നിലത്തടിച്ചീക്കുലമടക്കും ഞാന്.\nകരിനാഗക്കളമഴിച്ച് കുറത്തി നില്‍ക്കുന്നു\nകാട്ടു വെള്ള പ്രതിമ പോലെ\nമുളങ്കരുത്തിന് കൂമ്പു പോലെ\nPosted by Jawahar Dreams at 5:51 PM\nLabels: ആദരാഞ്ജലി, കേരളം\nമരണത്തെക്കുറിച്ച് ഒരു പേജില് കവിയാതെ...\nആത്മാക്കള് വീണ്ടും മരിക്കുന്ന ഒരിടത്തെ മൊഴിയനക്കങ...\nഎന്‍റെ ഓമനേ - അറബ് കവിത\nഅയ്യങ്കാളിയും കേരള നവോത്ഥാനവും\nകവിയുടെ ഡയറി അഥവാ ഒരു സങ്കട ഹര്‍ജി\nമംഗലാപുരം ഒരു മുഖവുര\nആഗോള പ്രതിസന്ധിയും ഇന്ത്യയുടെ പ്രതികരണവും\nനേതി നേതി - ഞാനല്ല ഞാനല്ല\nകോര്‍പ്പറേറ്റ് മാധ്യമങ്ങളും നഷ്ടമാകുന്ന തലക്കെട്ടു...\nഏഷ്യാനെറ്റ് വിറ്റവര്‍ക്ക് മാപ്പില്ല\nബുദ്ധനും ബസുവും പറഞ്ഞതും പറയാത്തതും\nമാധ്യമം, കമ്പോളം, അധിനിവേശം\nകാര്യങ്ങൾ ഇപ്പോൾ പഴയ പടി അല്ല\nThe New American Century: Cut Short By 92 Years\nഅകാലചരമം അടയുന്ന ഒരമേരിക്കന് നൂറ്റാണ്ട്\nകർഷകന് രക്ഷയില്ല; പദ്ധതികളും\nദേശീയതയെ ഹിന്ദുത്വം നിര്‍വ്വചിക്കുമ്പോള്\nമാന്ത്രികമായ വര്‍ണലോകം രചിച്ച മന്‍ജിത്ത് ബാവ ഓര്...\nപതിമൂന്നാം ധനകമ്മീഷന് കേരളത്തോട് നീതി പുലര്ത്തണം\nബാലാനന്ദന്റെ കത്തും മാധ്യമ സിന്റിക്കേറ്റും\nപ്രവാസി ക്ഷേമം: കേരളം മാതൃക\nഇടക്കാല ബജറ്റ് : നിസ്സംഗം നിര്‍ഗുണം\nഅമേരിക്കന് അധിനിവേശവും ഇറാക്കിലെ പൊതുജനാഭിപ്രായവു...\nകാര്‍ത്തികേയന് ഗൂഢാലോചനയില്‍നിന്ന് പുറത്തുപോയതിന്...\nലാവലിന് ഗൂഢാലോചന: പ്രതി ആര് ?\nആഗോള മാന്ദ്യവും കേരളവും\nDiscovering Nuclear Energy For Justifying A Bad De...\nMicro Finance and Neo-liberalism\nചങ്ങലകളാകുന്ന ജീവിതവും മാറുന്ന വിവാഹരീതികളും\nകേരളത്തിലെ സ്‌ത്രീ പ്രശ്‌നവും ഇടതുപക്ഷവും\nഛേദിക്കപ്പെട്ട നാവുകള് പാടിയത്\nക്യൂബ - സ്വയം നിര്‍മ്മിക്കുന്ന ഒരു ജനത\nമുതലാളിത്തപ്രതിസന്ധിയും സോഷ്യലിസ്റ്റ് ബദലും\nലാവ്‌ലിന് കേസ് ഗൂഢാലോചകരുടെ തിരക്കഥ\nനോം ചോംസ്കി സംസാരിക്കുന്നു\nപാലസ്തീന്, നിനക്കില്ല 9/11\nഅനന്തമായ പരിഹാരവും കാത്ത് കാലത്തിന്റെ അനിശ്ചിതത്വത...\nഇസ്രായേലി ഉന്മൂലന പരമ്പരയുടെ രാഷ്‌ട്രീയം\nപള്ള പയ്‌ക്ക്ന്ന് ബോസേ....\nലോക സിനിമയിലെ പെണ്‍കരുത്ത് - സമീറാ മക്ബല് ബഫ്\nദേശീയതയെ ഹിന്ദുത്വം നിര്‍വ്വചിക്കുമ്പോള്....\nഭീകരവാദം ഐ.ടി. മേഖലയിലും\nമത ഭീകരവാദവും വര്‍ഗ്ഗീയ ഫാസിസവും\nആം ആദ്മി (1)\nആണവ കരാര് (5)\nജമാഅത്തെ ഇസ്ളാമി (6)\nടീ.കെ. ഹംസ (1)\nട്രേഡ് യൂണിയന് (4)\nഡി വൈ എഫ് ഐ (1)\nപുസ്‌തക നിരൂപണം (5)\nപോപ്പുലര് ഫ്രന്റ് (5)\nമതെര്‍സ് ഡേ (1)\nമെയ്‌ദിന മാനിഫെസ്‌റ്റോ (2)\nവിവര സാങ്കേതികവിദ്യ (2)\nസത്യസായി ബാബ (1)\nസാമ്പത്തികം' തപാല് (3)\nസൈനിക താവളം (1)\nസാര്‍ദ്രം ഗ്രൂപ്പില് അംഗമാവുക\nSubscribe to Sardram Cultural Forum\nSiju S K\nകടമ്മനിട്ട തൊള്ളായിരത്തി തൊണ്ണൂറ്റാറിലാണ് എംഎല്‍എയായത്. അതിനുമുമ്പ് രണ്ടു പതിറ്റാണ്ടോളം കാലം അദ്ദേഹം ചക്രവര്‍ത്തിയായിരുന്നു. ക്യാമ്പസുകളില്...\nഏര്‍നെസ്റ്റോ ചെ ഗുവേര,അനശ്വര വിപ്ലവകാരി\nഏര്‍നെസ്റ്റോ ചെ ഗുവേര,അനശ്വര വിപ്ലവകാരി അമാനുഷപ്രഭാവനായ വിപ്ളവകാരിയെന്ന് വിശേഷിപ്പിക്കാമോ ചെ ഗുവേരയെ? അങ്ങനെയായാല് അത് വികാരവിവശമായ ഒ...\nവര്‍ഗീയത എന്ന ബാധ\nഇന്ത്യ എന്നത് പഴയ പേരാണ്. "എന്ത് ഇന്ത്യ" എന്ന ചോദ്യത്തിന്റെ ഉത്തരം അടങ്ങുന്ന ഒരു നീണ്ട പേരാണത്. ഭരണഘടന ആദ്യം നല്‍കിയ പേര് "സ...\nമാര്‍ക്സിസവും ബൂര്‍ഷ്വാ റാഡിക്കലിസവും തമ്മിലുള്ള ദൂരം\nഭീകര പ്രവര്‍ത്തനങ്ങളുടെയും അതിസാഹസികതയുടെയും സ്വത്വരാഷ്ട്രീയത്തിന്റെയും വളര്‍ച്ചയ്ക്ക് ഇടതുപക്ഷത്തെ, പ്രത്യേകിച്ച് മാര്‍ക്സിസ്റ്റ് ഇടതുപക്ഷത...\nദേശീയ പ്രസ്ഥാനത്തില് ആര് എസ് എസ്സിന്റെ പങ്ക് വാജ്‌പേയി, അദ്വാനി .... ഇവരെയെല്ലാമാണ് സ്വാതന്ത്ര്യസമരപ്രസ്ഥാനത്തിന്റെ യഥാര്‍ത്ഥ വക്താക്...\nമുറ്റത്ത് പൂക്കളം തീര്‍ത്ത്, സദ്യയൊരുക്കി സമൃദ്ധിയുടെയും സന്തോഷത്തിന്‍റെയും ഓണം ആഘോഷിക്കുകയാണ് മലയാളികള്. കേരളത്തില് മാത്രമല്ല, മലയാളി...\nചെഗുവേര മകള്‍ക്കയച്ച അവസാന കത്ത്.\nചെഗുവേര മകള്‍ക്കയച്ച അവസാന കത്ത്. ക്യൂബന് വിപ്ലവത്തിന്റെ കുന്തമുനയും വിപ്ലവാനന്തരം ക്യൂബന് വ്യവസായ മന്ത്രിയുമായിരുന്നു ഡോ. എണസ്റ്റോ ...\nഎന്‍ഡിഎഫ്, പോപ്പുലര് ഫ്രണ്ട് & സോഷ്യല് ഡമോക്രാറ്റിക് പാര്‍ടി ഓഫ് ഇന്ത്യ\nചോ: എന്താണ് എന്‍ഡിഎഫ്? അതിന്റെ പൂര്‍വ രൂപങ്ങള് എന്തായിരുന്നു? ഉ: കഴിഞ്ഞ രണ്ടു പതിറ്റാണ്ടിനിടയില് പലപാട് പേര് മാറ്റിയ ഇക്കൂട്ടര് നാഷണല്...\nമന്ത്രവാദം ആത്മീയതയുടെ പരിവേഷത്തില്\nമന്ത്രവാദം ആത്മീയതയുടെ പരിവേഷത്തില് ജ്ഞാനം, വിജ്ഞാനം, വിവേകം, ബുദ്ധി, ബോധം, ചിന്ത, മനസ്സ് എന്നിവയെല്ലാം അന്യോന്യം അഭേദ്യമായി ബന്ധപ്പെട...


ചൊവ്വ, 23 ജനുവരി 2018 (12:47 IST)\nമൂന്ന് വയസുള്ള കുഞ്ഞിനെ ജ്വല്ലറിയില് ഉപേക്ഷിച്ച് മുങ്ങിയ യുവതിയേയും കാമുകനേയും പൊലീസ് അറസ്റ്റ് ചെയ്തു. താമരശ്ശേരി മൂന്നാതോട് പനയുള്ളകുന്നുമ്മല് ലിജിന് ദാസ്(28), എളേറ്റില് പുതിയോട്ടില് ആതിര (24) എന്നിവരെയാണ് കൊടുവള്ളി പൊലീസ് അറ്സറ്റ് ചെയ്തത്. കോഴിക്കോട് മാനാഞ്ചിറ പാര്‍ക്കിനു സമീപത്തുനിന്നായിരുന്നു ഇരുവരേയും കൊടുവള്ളി എസ്.ഐ പ്രജീഷിന്റെ നേതൃത്വത്തിലുള്ള സംഘം പിടികൂടിയത്.\nയുവതിയെയും കാമുകനെയും കോടതിയില് ഹാജരാക്കിയ ശേഷം അടുത്തമാസം അഞ്ചു വരെയ്ക്ക് റിമാന്‍ഡ് ചെയ്തു. സ്വന്തം മകനെ കടയില് ഉപേക്ഷിച്ച് മുങ്ങിയ കുറ്റത്തിനാണ് കോടതി യുവതിയെ റിമാന്‍ഡ് ചെയ്തത്. ഈ മാസം 10 നായിരുന്നു തന്റെ ആത്മാര്‍ത്ഥ സുഹൃത്തിന്റെ ഭര്‍ത്താവായ ലിജിന് ദാസിനൊപ്പം ആതിര ഒളിച്ചോടിയത്. തുടര്‍ന്ന് ഭാര്യയെയും കുട്ടിയെയും കാണാനില്ലെന്ന് യുവതിയുടെ ഭര്‍ത്താവ് കൊടുവള്ളി പൊലീസില് പരാതി നല്‍കി.\nപൊലീസ് നടത്തിയ അന്വേഷണത്തില് കാസര്‍ഗോഡ്, ചെന്നൈ, ബാംഗ്ലൂര് എന്നിവിടങ്ങളില് യുവതിയും കാമുകനും എത്തിയിരുന്നതായുള്ള വിവരം ലഭിച്ചു. എന്നാല്, ഈ മാസം 13ന് വൈകുന്നേരം കുട്ടിയെ പാലക്കാട് മലബാര് ഗോള്‍ഡ് ജ്വല്ലറിയില് ഉപേക്ഷിച്ചതായി യുവതി തന്നെ ബന്ധുക്കളെ ഫോണ് വിളിച്ച് അറിയിച്ചതിനെ തുടര്‍ന്ന് കുട്ടിയെ പാലക്കാട് സൗത്ത് പൊലീസ് കണ്ടെത്തുകയായിരുന്നു.\nയുവതിയും കൂടെയുള്ള യുവാവും കുടഞ്ഞിനെ ഉപേക്ഷിച്ച് കടന്നുകളയുന്ന ദൃശ്യം ജ്വല്ലറിയിലെ സിസിടിവിയില് നിന്ന് പൊലീസിന് ലഭിച്ചു. ഇതേ തുടര്‍ന്ന് പാലക്കാടെത്തിയ കൊടുവള്ളി പൊലീസ് കുട്ടിയെ ഏറ്റെടുക്കുകയും ബന്ധുക്കള്‍ക്ക് കൈമാറുകയുമായിരുന്നു. സ്വര്‍ണ്ണവും പണവും മുഴുവന് കൈയിലെടുത്ത ശേഷമാണ് മലബാര് ഗോള്‍ഡ് ജ്വല്ലറിയിലെ ഡ്രൈവറായി ജോലി ചെയ്തിരുന്ന ലിജിനോടോപ്പം ആതിര പോയത്.\nആതിരയും ലിജിന്റെ ഭാര്യയും കോളെജില് ഒരുമിച്ചായിരുന്നു പഠിച്ചിരുന്നത്. ഈ സൗഹൃദം മുതലെടുത്താണ് ആതിരയും ലിജിനു അടുത്തത്. എന്നാല് ഇരുവരും തമ്മിലുള്ള ബന്ധം വഷളായ കാര്യം ഇരു വീട്ടുകാരുടേയും ശ്രദ്ധയില് പെട്ടിരുന്നില്ല. ഇതാണ് ഇത്തരമൊരു അവസ്ഥയിലേക്ക് ചെന്നെത്തിച്ചത്.\nഭര്‍ത്താവിനേയും സഹോദരനേയും തോക്കിന് മുനയില് നിര്‍ത്തി യുവതിയെ പീഡിപ്പിച്ചു; നാലുപേര് അറസ്റ്റില്\nവിവാഹത്തിന് വിസമ്മതിച്ച യുവതിയെയും അമ്മയെയും യുവാവ് വീട്ടില് കയറി കുത്തി - സംഭവം കണ്ണൂരില്


പ്രതികാരം ഒന്നിനും പരിഹാരമല്ല : Deepika.com Sunday Special\nഒരു നാടകത്തെ ആധാരമാക്കി ചെറുതും വലുതുമായ അന്പതിലേറെ സിനിമകൾ നിർമിക്കപ്പെട്ടു എന്നു കേട്ടാൽ അതു വിശ്വസിക്കാൻ വിഷമം തോന്നും. എന്നാൽ നാനൂറിലേറെ വർഷം മുൻപു രചിക്കപ്പെട്ട 'ഹാംലറ്റ്' എന്ന നാടകത്തിന്‍റെ കാര്യത്തിൽ അതാണു സംഭവിച്ചത്. നാടകരംഗത്തെ അതുല്യപ്രതിഭയായി ഇന്നും ആദരിക്കപ്പെടുന്ന ആംഗലേയ സാഹിത്യകാരനായ വില്യം ഷെയ്ക്സ്പിയറിന്‍റെ (1582-1616) ഏറ്റവും പ്രസിദ്ധമായ നാടകങ്ങളിലൊന്നാണിത്.\nചിലപ്പൊഴെങ്കിലും കോളജ് കാന്പസുകളിൽ അവതരിപ്പിക്കപ്പെടാറുള്ള ഈ നാടകം പലർക്കും പരിചിതമായിരിക്കും. എങ്കിലും ഈ നാടകത്തിലെ കഥ ചുരുക്കി ഇവിടെ അവതരിപ്പിക്കട്ടെ.\nഡെന്‌മാർക്കിലെ രാജകുമാരനായ ഹാംലറ്റ് ജർമനിയിൽ പഠിക്കുന്ന അവസരം. അപ്പോഴാണു തന്‍റെ പിതാവായ ഹാംലറ്റ് രാജാവ് അകാലചരമമടഞ്ഞു എന്ന വാർത്ത കേട്ടത്. വാർത്ത കേട്ട രാജകുമാരൻ ഡെന്‌മാർക്കിൽ മടങ്ങിയെത്തിയപ്പോഴേക്കും രാജകുമാരന്‍റെ പിതൃസഹോദരൻ ക്ലോഡിയസ് രാജാവായി സ്വയം അവരോധിച്ചിരുന്നു. എന്നു മാത്രമല്ല, രാജകുമാരന്‍റെ അമ്മയായ ജർട്രൂഡിനെ ക്ലോഡിയസ് വിവാഹം കഴിക്കുകയും ചെയ്തിരുന്നു.\nതന്‍റെ പിതാവിന്‍റെ മരണം രാജകുമാരനെ ഞെട്ടിച്ചിരുന്നു. എന്നാൽ അതിലേറെ ഞെട്ടിച്ചതു തന്‍റെ അമ്മ ക്ലോഡിയസിനെ അതിവേഗം വിവാഹം കഴിച്ചതായിരുന്നു. രാജകുമാരൻ അങ്ങനെ അതീവ ദുഃഖിതനായി കഴിയുന്പോൾ തന്‍റെ പിതാവിന്‍റെ മരണത്തിൽ എന്തോ കള്ളക്കളി നടന്നതായി രാജകുമാരനു തോന്നി.\nപൂന്തോട്ടത്തിൽ വിശ്രമിക്കുന്പോൾ സർപ്പദംശമേറ്റു രാജാവ് മരണമടഞ്ഞു എന്നായിരുന്നു ഔദ്യോഗിക ഭാഷ്യം. എന്നാൽ, അതു വിശ്വസിക്കാൻ രാജകുമാരനു തോന്നിയില്ല. അങ്ങനെയിരിക്കുന്പോഴാണു ഹാംലറ്റ് രാജാവിന്‍റെ ഭൂതം രാജകുമാരനു പ്രത്യക്ഷപ്പെട്ടു താൻ ക്ലോഡിയസിനാൽ വധിക്കപ്പെട്ടതാണ് എന്ന് അറിയിച്ചത്. മയങ്ങുന്പോൾ ക്ലോഡിയസ് രാജാവിന്‍റെ ചെവിയിൽ മാരകമായ വിഷം ഒഴിച്ചാണത്രെ രാജാവിനെ വധിച്ചത്.\nഎന്നു മാത്രമല്ല, തന്‍റെ വധത്തിനു പ്രതികാരം ചെയ്യണമെന്നും രാജാവിന്‍റെ ഭൂതം ആവശ്യപ്പെട്ടു. രാജാവിന്‍റെ ഭൂതം പ്രതികാരം ചെയ്യുവാൻ ആവശ്യപ്പെട്ടെങ്കിലും രാജകുമാരൻ ഉടനെ അതിനു മുതിർന്നില്ല. രാജാവിന്‍റെ ഭൂതം എന്ന പേരിൽ പിശാച് തന്നെ കബളിപ്പിക്കുകയാണോ എന്നായിരുന്നു രാജകുമാരന്‍റെ സംശയം. ക്ലോഡിയസ് തന്നെയാണോ രാജാവിനെ വധിച്ചതെന്നു കണ്ടുപിടിക്കുവാൻ വേണ്ടി രാജകുമാരൻ പഴയ ഒരു കഥയെ ആധാരമാക്കി രാജകൊട്ടാരത്തിൽ ഒരു നാടകം സംഘടിപ്പിച്ചു. ആ നാടകത്തിൽ ഒരാൾ രാജാവിന്‍റെ ചെവിയിൽ വിഷമൊഴിച്ചു കൊല്ലുന്ന ഒരു രംഗമുണ്ടായിരുന്നു.ഈ നാടകം കണ്ടയുടനെ ക്ലോഡിയസ് വികാരഭരിതനായി പുറത്തേക്കിറങ്ങിപ്പോയി. അപ്പോൾ ഭൂതം പറഞ്ഞതുശരിയായിരുന്നുവെന്നു രാജകുമാരനു ബോധ്യമായി. എങ്കിലും ആകാശത്തിലേക്കു നോക്കി പ്രാർഥിക്കുന്നതായി കണ്ട ക്ലോഡിയസിനെ വധിക്കാൻ രാജകുമാരനു മനസുവന്നില്ല. എന്താണു സംഭവിക്കുന്നതെന്നറിയാൻ ജർട്രൂഡ് രാജ്ഞി രാജകുമാരനെ തന്‍റെ മുറിയിലേക്കു ക്ഷണിച്ചു. അവർ സംസാരിച്ചുകൊണ്ടിരിക്കുന്പോൾ കർട്ടനു പിന്നിൽ ആരോ അനങ്ങുന്നതായി രാജകുമാരനു തോന്നി. അതു ക്ലോഡിയസ് ആണെന്നു കരുതി രാജകുമാരൻ തന്‍റെ വാൾ എടുത്തു കർട്ടനിലേക്ക് ആഞ്ഞുകുത്തി. അപ്പോൾ മരിച്ചുവീണതു രാജാവിന്‍റെ ഉപദേശകനും രാജകുമാരന്‍റെ പ്രേമഭാജനമായ ഒഫീലിയയുടെ പിതാവുമായ പൊളോണിയസായിരുന്നു.\nപൊളോണിയസിനെ വധിച്ചതിന്‍റെ ശിക്ഷയായി രാജകുമാരനെ ക്ലോഡിയസ് ഇംഗ്ലണ്ടിലേക്ക് നാടുകടത്തി. എന്നാൽ രാജകുമാരനെ വധിക്കുവാനുള്ള ഒരു തന്ത്രമായിരുന്നു അത്. എന്നാൽ, ആ തന്ത്രത്തിൽ നിന്നു വിദഗ്ധമായി രക്ഷപ്പെട്ടു രാജകുമാരൻ ഡെന്മാർക്കിൽ മടങ്ങിയെത്തി. ഇതിനിടയിൽ പിതാവിന്‍റെ മരണത്തിൽ ദുഃഖിതയായ ഒഫീലിയ വെള്ളത്തിൽ മുങ്ങി മരിക്കുകയുണ്ടായി.\nഅപ്പോഴാണ് പിതാവിന്‍റെയും സഹോദരിയുടെയും മരണത്തിനു പ്രതികാരം ചെയ്യുവാനായി ഒഫീലിയയുടെ സഹോദരൻ ഫ്രാൻസിൽനിന്നും ഓടിയെത്തിയത്. ക്ലോഡിയസ് അതിന് ഒത്താശയും ചെയ്തുകൊടുത്തു. അങ്ങനെയാണു രാജകുമാരനും ഒഫീലിയയുടെ സഹോദരനായ ലെർട്സും തമ്മിൽ വാൾപയറ്റു നടന്നത്. ആ വാൾപയറ്റ് നടക്കുന്നതിനിടയിൽ രാജകുമാരനു വേണ്ടി ക്ലോഡിയസ് കരുതിവച്ചിരുന്ന വിഷം കലർത്തിയ വീഞ്ഞു കുടിച്ചു ജർട്രുഡ് മരിച്ചുവീണു. രാജകുമാരനെ വധിക്കാൻ വേണ്ടി വിഷം പുരട്ടിയ വാളായിരുന്നു ക്ലോഡിയസ് ലെർട്സിനു നൽകിയത്. ആ വാൾ കൊണ്ടു രാജകുമാരനു മുറിവേറ്റു. അല്പം കഴിഞ്ഞപ്പോൾ ആ വാൾ രാജകുമാരന്‍റെ കൈവശം എത്തി. അതുകൊണ്ടു രാജകുമാരനും ലെർട്സിനെ മുറിവേല്പിച്ചു. താൻ മരിക്കുവാൻ പോകുകയാണെന്നു മനസിലാക്കിയ ലെർട്സ് തനിക്കു ക്ലോഡിയസ് വിഷം പുരട്ടിയ വാൾ നൽകിയ കാര്യം രാജകുമാരനോടു പറഞ്ഞു. അപ്പോൾ രാജകുമാരൻ അവിടെ വാൾപയറ്റ് വീക്ഷിച്ചുകൊണ്ടിരുന്ന ക്ലോഡിയസിനെ ആഞ്ഞുകുത്തി വധിച്ചു. അതേത്തുടർന്നു രാജകുമാരനും മരിച്ചുവീണു. വാളിൽനിന്നു മുറിവേറ്റപ്പോൾ രക്തത്തിൽ വിഷാംശം കലർന്നതായിരുന്നു മരണ കാരണം.\nഹാംലറ്റ് എന്ന നാടകം ശരിക്കും ഒരു ദുരന്തനാടകമാണ്. ഈ നാടകത്തിൽ മികച്ചുനിൽക്കുന്ന ഒരു പ്രധാന സന്ദേശം പ്രതികാരം ഒരു തെറ്റിനും പരിഹാരം ആകുന്നില്ല എന്നതാണ്.അധികാരത്തിനുവേണ്ടി ക്ലോഡിയസ് സ്വന്തം സഹോദരനെ വധിച്ചതു വലിയ തെറ്റുതന്നെയായിരുന്നു. എന്നാൽ, പ്രതികാരം ചെയ്യുവാനായി ഹാംലറ്റ് ഇറങ്ങിപ്പുറപ്പെട്ടപ്പോൾ പലരുടെ മരണത്തിനെന്നപോലെ സ്വന്തം മരണത്തിനും അതു വഴിതെളിച്ചു. ആര് ഏതു കാര്യത്തിനു പ്രതികാരം ചെയ്യുവാനായി ഇറങ്ങിത്തിരിച്ചാലും ഹാംലറ്റിന്‍റെ കാര്യത്തിൽ സംഭവിച്ചതുപോലെ ഒരു തെറ്റിൽ നിന്നു മറ്റു വലിയ തെറ്റുകളിലേക്കു മാത്രമേ അതു നയിക്കൂ. അതു നമുക്ക് മറക്കാതിരിക്കാം.\nപ്രതികാരം ഒരു തെറ്റിനും പരിഹാരം ആകുന്നില്ല എന്നതാണു യാഥാർഥ്യം. നമ്മുടെ എന്നപോലെ മറ്റുള്ളവരുടെ തെറ്റിനും ശരിയായ പരിഹാരം കാണാനുള്ളതു നല്ലതാണ്. എന്നാൽ, പ്രതികാരം ഒരിക്കലും ശരിയായ പരിഹാരം ആകുന്നില്ല എന്നത് എപ്പോഴും നമ്മുടെ ഓർമയിലുണ്ടായിരിക്കട്ടെ.


16 February, 2020 03:04:36 PM\nമാംഗളൂര് : ഉഡുപ്പിക്ക് സമീപം ബസ് പാറക്കെട്ടില് ഇടിച്ചുണ്ടായ അപകടത്തില്9മരണം. മൈസൂരിലെ സ്വകാര്യ ഐ ടി കമ്പനി ജീവനക്കാര് സഞ്ചരിച്ച വാഹനമാണ് അപകടത്തില്‍പ്പെട്ടത്. 26 പേര്‍ക്ക് പരിക്കേറ്റിട്ടുണ്ട്.\nമൈസൂരുവിലെ സെഞ്ചുറി വിട്ടല് റെക്കോഡ്‌സ് പൈവ്രറ്റ് ലിമിറ്റഡ് എന്ന സ്ഥാപനത്തിലെ ജീവനക്കാരായിരുന്നു. ബസില് ഉണ്ടായിരുന്ന രാധ രവി, പ്രീതം ഗൗഡ, ബസവരാജു, അനഘ്‌ന, യോഗേന്ദ്ര, ഷാരൂല്, രഞ്ജിത, ബസ് ഡ്രൈവര് ഉമേഷ്, ക്ലീനര് എന്നിവരാണ് മരിച്ചത്. ഉഡുപ്പി ചിക്കമംഗുളൂരു പാതയില് കാര്‍ക്കളയ്ക്ക് സമീപം പശ്ചിമഘട്ടത്തിലെ ചുരം മേഖലയിലെ മുളൂരില് ബസ് റോഡരികിലെ പാറക്കെട്ടില് ചെന്ന് ഇടിക്കുകയായിരുന്നു.\nസ്ഥാപനത്തിലെ ജീവനക്കാരുമായി മൈസൂരുവില് നിന്ന് ഉഡുപ്പിയിലേക്ക് ഉല്ലാസയാത്രക്ക് പോകുകയായിരുന്നു ബസാണ് അപകടത്തില് പെട്ടത്. യാത്രാമാധ്യേ തകരാര് ഉണ്ടായ ബസ് കളസിലെ വര്‍ക്ക് ഷോപ്പില് നിന്ന് ശരിയാക്കിയാണ് യാത്ര തുടര്‍ന്നത്.\nചുരത്തിലെ വളവില് സ്റ്റിയിറങ് തിരിയാതെ ബസ് റോഡരികിലെ പാറക്കെട്ടില് ഇടിക്കുകയായിരുന്നു. വളവില് ബസിന്റെ വേഗത കുറച്ചിരുന്നില്ലെന്നും പറയുന്നു. 20 മീറ്ററോളം പാറക്കെട്ടില് ഉരഞ്ഞു നീങ്ങിയ ശേഷമാണ് ബസ് നിന്നത്. പാറയില് ഉരഞ്ഞ വശം പൂര്‍ണമായി തകര്‍ന്നു. സാരമായി പരിക്കേറ്റ 8 പേരെ മണിപ്പാലിലും മറ്റുള്ളവരെ കാര്‍ക്കളയിലെയും ആശുപത്രിയില് പ്രവേശിപ്പിച്ചു.


സ്വപ്നയെ ആശുപത്രിയില് കാണാനെത്തിയ പ്രമുഖരുടെ വിവരങ്ങള് എന്‍ഐഎ പരിശോധിക്കുന്നു\nതൃശൂര്: തിരുവനന്തപുരം സ്വര്‍ണക്കടത്ത് കേസ് പ്രതി സ്വപ്‌ന സുരേഷ് തൃശൂര് മെഡിക്കല് കോളേജ് ആശുപത്രിയില് കഴിഞ്ഞ6ദിവസങ്ങളില് അവിടെ സന്ദര്‍ശിച്ച പ്രമുഖരുടെ വിവരങ്ങള് എന്‍ഐഎ പരിശോധിക്കുന്നു. സ്വപ്നയെ ആശുപത്രിയില് പ്രവേശിപ്പിച്ച ദിവസം രാത്രി അനില് അക്കരെ എന്തിനാണ് അവിടെ എത്തിയതെന്ന് എന്‍ഐഎ പരിശോധിക്കുകയാണ്. ഇതിനൊപ്പം ഈ ആറ് ദിവസങ്ങളില് മറ്റ് ഏതൊക്കെ പ്രമുഖര് ഇവിടെയെത്തിയെന്നത് സംബന്ധിച്ചും എന്‍ഐഎ അന്വേഷിക്കുന്നുണ്ട്.\nകേസ് അട്ടിമറിക്കാന് സാധ്യതയുള്ളത് കൊണ്ട് ആരെങ്കിലും ആശുപത്രിയിലെത്തുന്നുണ്ടോയെന്ന് പരിശോധിക്കാനാണ് സ്ഥലം എംഎല്‍എ കൂടിയായ താന് ആശുപത്രിയിലെത്തിയതെന്നാണ് അനില് അക്കരെ എന്‍ഐഎക്ക് നല്‍കിയ വിശദീകരണം.\nഅതിനിടെ ചികിത്സയിലിരിക്കുമ്പോള് സ്വപ്ന നഴ്സുമാരുടെ ഫോണുപയോഗിച്ചെന്ന ആരോപണം നഴ്സുമാര് നിഷേധിച്ചു. ആരോപണം സംബന്ധിച്ച് റിപ്പോര്‍ട്ട് ഇന്ന് ലഭിക്കുമെന്ന് തൃശൂര് മെഡിക്കല് കോളേജ് പ്രിന്‍സിപ്പല് അറിയിച്ചു.\nഅതേസമയം ചികിത്സയിലിരിക്കെ സ്വപ്‌നക്കൊപ്പം സെല്‍ഫിയെടുത്ത വനിത പോലീസുകാര്‍ക്കെതിരെ അന്വേഷണം പ്രഖ്യാപിച്ചു. പ്രാഥമിക നടപടിയായി6വനിത പോലീസുകാരെ താക്കീത് ചെയ്തു. ഒരു കൗതുകത്തിനെടുത്തതാണെന്നായിരുന്നു പോലീസുകാരുടെ വിശദീകരണം.\nനെഞ്ചുവേദനയെ തുടര്‍ന്നാണ് സ്വപ്നയെ തൃശൂര് മെഡിക്കല് കോളേജില് പ്രവേശിപ്പിച്ചത്. ഒരാഴ്ചക്കിടെ ഇത് രണ്ടാം തവണയാണ് ഇതേ കാരണം പറഞ്ഞ് സ്വപ്നയെ മെഡിക്കല് കോളേജില് പ്രവേശിപ്പച്ചത്.


മോദിക്ക് ഉറക്കക്കുറവ്; മാനസികനില തെറ്റിയെന്ന് സൂചന - Oneindia Malayalam\nPublished : May 07, 2019, 03:05\nമോദിക്ക് ഉറക്കക്കുറവ്; മാനസികനില തെറ്റിയെന്ന് സൂചന\nമോദിയുടെ മാനസിക നില തെറ്റിയോ എന്നാണ് സംശയം. അദ്ദേഹത്തിന് അടിയന്തരമായി ചികില്‍സ വേണം. മൂന്ന് നാല് മണിക്കൂര് മാത്രമാണ് മോദി ഉറങ്ങുന്നത് എന്നാണ് പറയുന്നത്. ഇതായിരിക്കാം മോദിയുടെ മാനസിക നില തെറ്റാന് കാരണമെന്നും ഭൂപേഷ് ബാഗല് പരിഹസിച്ചു.\npm rajiv gandhi narendra modi bhupesh baghel


Shikha Malhotra as Government Volunteer in nursing job | അഭിനയമൊക്കെ പിന്നെ! ആദ്യം ജീവൻ; പഴയ നഴ്‌സിങ് കുപ്പായമണിഞ്ഞ് സർക്കാർ വോളണ്ടിയറായി നടി ശിഖ മൽഹോത്ര; നടിയുടെ തീരുമാനത്തിന് കൈയടിച്ച് സോഷ്യൽ മീഡിയയും - MarunadanMalayali.com\nMarch 31, 2020 | 05:19 PM IST | Permalink\nന്യൂഡൽഹി: ലോകത്തെ കീഴടക്കിയ മാഹാമാരിയായി സർവലോകവും കീഴടക്കുകയാണ് കൊറോണ വൈറസ്. ഇന്ത്യയും കൊറോണയ്‌ക്കെതിരായ പോരാട്ടത്തിലാണ്. സെലിബ്രിറ്റികളും രാഷ്ട്രീയ രംഗത്തുള്ളവരും വ്യാവസായികളുമടക്കം സർക്കാരിന് സഹായ വാഗ്ദാനം നൽകിയാണ് രംഗത്തെത്തിയിരിക്കുന്നത്. ഈ അവസരത്തിൽ വേറിട്ട തീരുമാനമെടുത്ത് ആരാധകരെ ഞെട്ടിച്ചിരിക്കുകയാണ് നടി ശിഖ മൽഹോത്ര.\nഅഭിനയമെല്ലാം തൽക്കാലം മാറ്റിവെച്ച്, നഴ്‌സിന്റെ ജോലിയിൽ പ്രവേശിച്ചിരിക്കുകയാണ് നടി ശിഖ മൽഹോത്ര.നഴ്‌സിങ് പഠിച്ചിട്ടുള്ള ശിഖ മുംബൈ ജോഗീശ്വരി ആശുപത്രിയിലാണ് വളണ്ടിയറായി ജോലിയിൽ പ്രവേശിച്ചത്. കഴിഞ്ഞ വെള്ളിയാഴ്ചയാണ് ശിഖ ജോലിയിൽ പ്രവേശിച്ചത്. ഈ നിർണായക സമയത്ത് രോ?ഗികളെ പരിചരിക്കാൻ തീരുമാനിക്കുകയായിരുന്നുവെന്ന് ശിഖ പറഞ്ഞു.\nവർധമാൻ മഹാവിർ മെഡിക്കൽ കോളേജ്, സഫർദർജംഗ് ആശുപത്രി എന്നിവിടങ്ങളിൽ നിന്നും നഴ്സിങ് പൂർത്തിയാക്കിയ ശിഖ നഴ്സായി ജോലിയിൽ പ്രവേശിച്ചിരുന്നില്ല. ഈ പ്രതിസന്ധി ഘട്ടത്തിൽ നഴ്സായി ജോലി തുടങ്ങാൻ പ്രചോദനമായത് തന്റെ അമ്മയാണെന്നും താരം സോഷ്യൽ മീഡിയയിൽ പങ്കുവച്ച കുറിപ്പിൽ പറയുന്നുണ്ട്.\nനഴ്‌സ് എന്ന നിലയിലും എന്റർടെയ്‌നർ എമ്മ നിലയിലും ഞാൻ രാജ്യത്തെ സേവിക്കുന്നു. എനിക്ക് നിങ്ങളുടെ അനു?ഗ്രഹം മതി. വീടുകളിൽ കഴിയുക. സർക്കാരിനെ പിന്തുണയ്ക്കുക... നടി കുറിപ്പിൽ സൂചിപ്പിച്ചു. നേരത്തെ നഴ്സായ തന്റെ അമ്മയുടെ ചിത്രവും താരം സോഷ്യൽ മീഡിയയിൽ പങ്കുവച്ചിരുന്നു.\nഷാറൂഖ് ഖാൻ നായകനായ ഫാൻ എന്ന ചിത്രത്തിലെ അഭിനയത്തിന് ശിഖ മൽഹോത്ര ഏറെ പ്രേക്ഷകപ്രശംസ നേടിയിരുന്നു. സഞ്ജയ് മിശ്രയ്‌ക്കൊപ്പം 'കാഞ്ച്ലി ലൈഫ് ഇൻ എ സ്ലോ' എന്ന ചിത്രത്തിലും ശിഖ അഭിനയിച്ചിട്ടുണ്ട്.


Grace Mount Grace Matha – Eparchy of Kanjirapally\nChenkara – 685 535\n04869 – 263003\nVicar: Rev. Fr. Abraham Palakudy\nCell:944 782 7222\nപുല്ലുമേട് എന്ന പേരില് അടുത്തകാലം വരെ അറിയപ്പെട്ടിരുന്ന പ്രദേശമുള്‍പ്പെടുന്നതാണു ഗ്രെയ്സ്മൗണ്ട് ഇടവക. മേരികുളം ഇടവകയുടെ പരിധിയില്‍പ്പെടുന്ന പ്രദേശമായിരുന്നെങ്കിലും വിശാലമായ കാപ്പിത്തോട്ടങ്ങള്‍ക്ക് അപ്പുറം ചെന്നെത്താന് നല്ല റോഡുകളൊന്നുമില്ലാതിരുന്നതിനാല് ഇടവകയുമായി കാര്യമായ സമ്പര്‍ക്കം പുലര്‍ത്താന് അവിടെയുള്ളവര്‍ക്കു കഴിഞ്ഞില്ല. അജഗണങ്ങളെ തേടിയുള്ള നല്ലിടയന്മാരുടെ അന്വേഷണം അല്പം വൈകിയാണെങ്കിലും പുല്ലുമേട്ടിലുമെത്തി.\nമേരികുളം വികാരിയായിരുന്ന പാലക്കുടിയില് ബ. അബ്രാഹമച്ചന്‍റെ ശ്രമഫലമായി 1988 ല് പുല്ലുമേട്ടില് ശ്രീ കെ.കെ. ബാബുവിന്‍റെ സ്ഥലത്ത് ഒരു ഷെഡ്ഡുകെട്ടി നഴ്സറിസ്കൂള് ആരംഭിച്ചു. 1991 മേയ് 25 ന് നെടിയകാലാപ്പറമ്പില് ബ. ആന്‍റണിയച്ചന് ഈ ഷെഡ്ഡില് ആദ്യമായി കുര്‍ബാനയര്‍പ്പിച്ചു.\nനെടിയകാലാപ്പറമ്പില് ബ. ആന്‍റണിയച്ചന് 1992 ഡിസംബര്2നു പള്ളിമുറിക്കു കല്ലിട്ടു. മാര് മാത്യു വട്ടക്കുഴി 1993 നവം. 21 നു ഇതു വെഞ്ചരിച്ചു. ഇതേദിവസംതന്നെ മാര് മാത്യു വട്ടക്കുഴി പുതിയ പള്ളിക്കു കല്ലിടുകയും 1995 മേയ് 27 ന് ചെരുവില് ബ. ജോസഫച്ചന്‍റെ കാലത്തു പള്ളി കൂദാശ ചെയ്യുകയും ചെയ്തു.\nഇടവകക്കാരുടെ ആത്മാര്‍ഥമായ സഹകരണം കൊണ്ടാണു പള്ളിമുറിയും പള്ളിയും വേഗം പണി തീര്‍ന്നത്. മേരികുളം പള്ളി അസ്തേന്തിയായിരുന്ന ഞള്ളിയില് ബ. തോമസച്ചന്‍റെ ശ്രമഫലമായി പള്ളിയും പള്ളിമുറിയും വയറിംഗു നടത്തുവാനും കയറ്റുപായ, മൈക്ക്, ജനറേറ്റര് മുതലായവ വാങ്ങുവാനും സാധിച്ചു.\nചെരുവില് ബ. ജോസഫച്ചന്‍റെ ശ്രമഫലമായി എസ്.ഡി. കോണ്‍വെന്‍റ് ആരംഭിക്കുന്നതിനു 1998 ഓഗസ്റ്റ്9നു സ്ഥലം വാങ്ങി. എങ്കിലും ഇതേവരെ മഠം സ്ഥാപിതമായിട്ടില്ല.\nശ്രീ കെ.കെ. ബാബുവില് നിന്നു 1990 നവം. 15 നു തീറാധാരം ചെയ്തു വാങ്ങിയ ഒരേക്കര് കൂടാതെ സുല്‍ത്താനിയ ഭാഗത്ത് 1998 ഓഗസ്റ്റ്9നു പട്ടയമില്ലാത്ത 70 സെന്‍റുകൂടി വാങ്ങിച്ചിട്ടുണ്ട്.\nഫാ. ജോര്‍ജ് കണ്ണാനയില് എസ്.വി.ഡി. ഇടവകാംഗമാണ്. മൂന്നു സന്യാസിനികള് സഭാസേവനത്തില് ഏര്‍പ്പെട്ടിരിക്കുന്നു.\nവാണിയപ്പുരയ്ക്കല് ബ. ജോര്‍ജച്ചന്‍റെ ശ്രമഫലമായി 2000 മാര്‍ച്ച്2ന് ഗ്രെയിസ്മൗണ്ട് പൂര്‍ണാര്‍ഥ ത്തിലുള്ള ഇടവകയായി. അന്നുതന്നെ ആദ്യവികാരിയായി മങ്കന്താനം ബ. ഇമ്മാനുവേലച്ചന് ചാര്‍ജെടുത്തു.\nആറു കുടുംബക്കൂട്ടായ്മകളിലായി 65 കുടുംബങ്ങളും 255 കത്തോലിക്കരും ഇടവകയിലുണ്ട്. ഇതര കുടുംബങ്ങള് : ലത്തീന് – 6, മലങ്കര – 3, യാക്കോബായ – 7, സി.എസ്.ഐ. – 52, യഹോവ – 2, ഹിന്ദു – 525, മുസ്ലീം – 35.\nമാതൃദീപ്തി, യുവദീപ്തി, സെന്‍റ് വിന്‍സെന്‍റ് ഡി പോള് സഖ്യം എന്നീ സംഘടനകള് ഇടവകയെ വളര്‍ച്ച യിലേക്കു നയിച്ചുകൊണ്ടിരിക്കുന്നു.\nഅവികസിതമായ പ്രദേശത്തെ ഒരു ഉള്‍നാടന് ഗ്രാമത്തിന്‍റെ സ്വച്ഛസൗന്ദര്യമാണ് ഗ്രെയ്സ് മൗണ്ടിന് ഇന്നുള്ളത്. ദുര്‍ഘടമായ ജീപ്പുറോഡു താമസിയാതെ രാജവീഥിയാകുമെന്നു കരുതുന്നു. യാത്രാസൗകര്യം വര്‍ദ്ധിക്കുമ്പോള് നാടുണരും. സംസ്കാരം വളരും.


Blue Whale challenge: These are the5suspected cases in India\nമരണം ഒളിപ്പിച്ച് നീലത്തിമിംഗലം; ഇന്ത്യയില് കൗമാരക്കാരുടെ 'ജീവന് കൊണ്ട് കളിച്ച' അഞ്ച് കേസുകള്\nഇന്ത്യയില് ബ്ലൂവെയില് ഗെയിമിന്റെ കെണിയില് കൗമാരക്കാര് അകപ്പെട്ടെന്ന് സംശയിക്കുന്ന അഞ്ച് കേസുകള് പരിശോധിക്കാം\nകുപ്രസിദ്ധിയാര്‍ജിച്ച ഓണ്‍ലൈന് ഗെയിമായ ബ്ലൂ വെയില് ഇന്ത്യയില് മൂന്ന് കൗമാരക്കാരെ ആത്മഹത്യയിലേക്ക് നയിച്ചുവെന്നാണ് സംശയിക്കപ്പെടുന്നത്. രണ്ട് പേര് ആത്മഹത്യയുടെ വക്കില് നിന്നും മറ്റുളളവരുടെ ഇടപെടലില് രക്ഷപ്പെട്ടതായും വിവരമുണ്ട്. എന്നാല് റഷ്യയിലും കസാക്കിസ്ഥാനിലും കിര്‍ഗിസ്ഥാനിലും ഈ ഗെയിം ജീവനെടുത്തത് 130ന് മുകളില് കൗമാരക്കാരുടെ ജീവനുകളാണ്. അമ്പതാം സ്റ്റേജില് കളിക്കുന്നയാളുടെ ജീവന് ത്യജിക്കാന് ആവശ്യപ്പെടുന്ന ഈ ഗെയിമിന്റെ ഉത്ഭവം റഷ്യയിലാണെന്നാണ് നിഗമനം.\nബ്ലൂവെയ്ൽ ഗെയിമുമായി ബന്ധപ്പെട്ട എല്ലാ ലിങ്കുകളും പിൻവലിക്കാൻ ഗൂഗിൾ, ഫെയ്സ്ബുക്, മൈക്രോസോഫ്റ്റ്, ഇൻസ്റ്റഗ്രാം, യാഹൂ എന്നിവയ്ക്ക് കേന്ദ്രം നിര്‍ദേശം നല്‍കിയിട്ടുണ്ട്. “ബ്ലൂവെയ്ൽ ചാലഞ്ചസ് മൂലം കുട്ടികൾ ആത്മഹത്യ ചെയ്യുന്നത് റിപ്പോർട്ട് ചെയ്യപ്പെട്ടിട്ടുണ്ട്. ബ്ലൂ വെയ്ൽ ഗെയിമോ, ഇതിന് സമാനമായ ഗെയിമോ സംബന്ധിച്ച എല്ലാ ലിങ്കുകളും ഉടനടി പിൻവലിക്കണമെന്ന് ഇതിനാൽ ആവശ്യപ്പെടുന്നു”, വിവര സാങ്കേതിക വിദ്യ മന്ത്രാലയം ആഗസ്ത് 11 ന് പുറപ്പെടുവിച്ച ഉത്തരവിൽ ആവശ്യപ്പെടുന്നു.\nഇന്ത്യയില് ബ്ലൂവെയില് ഗെയിമിന്റെ കെണിയില് കൗമാരക്കാര് അകപ്പെട്ടെന്ന് സംശയിക്കുന്ന അഞ്ച് കേസുകള് പരിശോധിക്കാം.\nതിരുവനന്തപുരത്ത് ജൂലൈ 26ന് ആത്മഹത്യ ചെയ്ത മനോജ് സി എന്ന പതിനാറുകാരന്റെ ജീവനെടുത്തത് ഈ ഗെയിമാണെന്ന് മാതാവ് പറയുന്നു. വീട്ടില് തൂങ്ങിമരിച്ച നിലയിലായിരുന്നു മനോജിനെ കണ്ടെത്തിയത്. പ്രണയനൈരാശ്യവും വീട്ടുകാര് വഴക്കു പറഞ്ഞതിലുളള മനോവിഷമവും കാരണമാണ് മനോജ് ആത്മഹത്യ ചെയ്തതെന്നാണ് വീട്ടുകാര് ആദ്യം പൊലീസിനോട് വ്യക്തമാക്കിയത്. എന്നാല് മൂന്ന് ദിവസം മുമ്പാണ് ബ്ലൂ വെയില് ആത്മഹത്യാ സംശയം വീട്ടുകാര് പൊലീസിനോട് ഉന്നയിച്ചത്. കുട്ടിയുടെ ഫെയ്സ്ബുക്കില് ബ്ലൂവെയില് ലിങ്കുകളും ചിത്രങ്ങളും കണ്ടതാണ് വീട്ടുകാരില് സംശയം ഉണ്ടാക്കിയത്. എന്നാല് ഉത്തരമേഖലാ ഐജി മനോജ് എബ്രഹാം ഇത് നിഷേധിച്ചു. ശരീരത്തില് മുറിവുണ്ടാക്കാണ് ഗെയിമിന്റെ ആദ്യ തലങ്ങളില് നിര്‍ദേശിക്കുന്നത്. എന്നാല് പോസ്റ്റ്മോര്‍ട്ടം റിപ്പോര്‍ട്ടില് ഇപ്രകാരം ഒന്നും തന്നെ കണ്ടാത്താനായിട്ടില്ലെന്ന് അദ്ദേഹം വ്യക്തമാക്കി.\nമുംബൈയില് ജൂലൈ 26ന് 14കാരന് കെട്ടിടത്തിന്റെ ഏഴാം നിലയില് നിന്നും ചാടി ആത്മഹത്യ ചെയ്തിരുന്നു. ഇതും ബ്ലൂ വെയില് ആത്മഹത്യയാണെന്ന സംശയം ഉയര്‍ന്നു. അന്ധേരിയില് ഒമ്പതാം ക്ലാസ് വിദ്യാര്‍ത്ഥിയായിരുന്ന മന്‍പ്രീത് ആയിരുന്നു ആത്മഹത്യ ചെയ്തത്. കുട്ടി ബ്ലൂ വെയില് ഗെയിം കളിച്ചിരുന്നതായി അടുത്ത ബന്ധുക്കളും സമീപവാസികളും പറഞ്ഞു. ഫോറന്‍സിക് റിപ്പോര്‍ട്ട് പ്രകാരം വീണപ്പോഴുണ്ടായ പരുക്കിനെ തുടര്‍ന്നാണ് 14കാരന് മരിച്ചത്.\nപശ്ചിമ ബംഗാളിലെ പശ്ചിമ മിഡ്നാപൂരില് നിന്നുളള 15കാരന്റെ ആത്മഹത്യയും ബ്ലൂ വെയില് മരണമാണെന്നായിരുന്നു സംശയം ഉയര്‍ന്നത്. ഓഗസ്റ്റ് 12ന് വീട്ടിലെ കുളിമുറിയിലാണ് ആങ്കന് ദേ ആത്മഹത്യ ചെയ്തത്. അന്വേഷണത്തില് ആങ്കന് ഓണ്‍ലൈന് ഗെയിമുകള്‍ക്ക് അടിമപ്പെട്ടിരുന്നതായി വ്യക്തമായി.\nമഹാരാഷ്ട്രയിലെ സോലാപൂരില് നിന്ന് പൂനെയിലേക്ക് പുറപ്പെട്ട 14കാരനെ പൊലീസ് രക്ഷപ്പെടുത്തുകയായിരുന്നു. ഗെയിമിലെ വെല്ലുവിളി സ്വീകരിച്ചാണ് കുട്ടി പൂനെയിലേക്ക് യാത്ര തിരിച്ചതെന്നാണ് പൊലീസ് ഭാഷ്യം. രക്ഷപ്പെടുത്തുന്നതിനിടെ മാനസികമായി തകര്‍ന്ന നിലയിലായിരുന്നു കൗമാരക്കാരന്. ബസില് യാത്ര ചെയ്യവെയാണ് പൊലീസ് കുട്ടിയെ വീട്ടിലേക്ക് തിരികെ കൊണ്ടുവന്നത്.\nമധ്യപ്രദേശിലെ ഇന്‍ഡോറില് ഓഗസ്റ്റ് 10ന് ഒരു ആത്മഹത്യാശ്രമം അരങ്ങേറി. സ്കൂളിലെ മൂന്നാം നിലയില് നിന്നും ചാടി മരിക്കാന് ശ്രമിച്ച 13കാരനെ കൂട്ടുകാരാണ് രക്ഷിച്ചത്. രാദേന്ദ്ര നഗറിലെ ചമലി ദേവി പബ്ലിക് സ്കൂളില് ഏഴാം ക്ലാസില് പഠിക്കുന്ന കുട്ടിയായിരുന്നും ആത്മഹത്യയ്ക്ക് ശ്രമിച്ചത്. ഗെയിമിന്റെ അമ്പതാം ഘട്ടത്തിലാണ് കുട്ടി ആത്മഹത്യക്ക് ശ്രമിച്ചതെന്ന് സ്കൂള് അധികൃതര് വ്യക്തമാക്കി.\nTags: Blue Whale, Case, Trivandrum


ഫ്രാൻസിൽ ഉപരിപഠനം നടത്താൻ| Study In France\nഫ്രാൻസിൽ ഉപരിപഠനം നടത്താൻ ഇനി എത്ര എളുപ്പം..!!\nശബരി കിഷോർ February 09, 2021 05:59 PM IST\nഅർഹരായ വിദ്യാർഥികൾക്ക് സ്കോളർഷിപ്പും ലഭ്യമാണ്\nവിദേശത്ത് പഠിക്കുകയാണ് നിങ്ങളുടെ സ്വപ്നം എങ്കിൽ ഏറ്റവും അനുയോജ്യമായ രാജ്യമാണ് ഫ്രാൻസ്. സാംസ്കാരികമായും സാമ്പത്തികമായും മറ്റ് രാജ്യങ്ങളെ അപേക്ഷിച്ച് ഫ്രാൻസ് മുൻപന്തിയിൽ നിൽക്കുന്നു.\nഇന്ത്യയിൽ ഫ്രഞ്ച് എംബസിയുടെ സാംസ്കാരിക-വിദ്യാഭ്യാസ സേവനങ്ങൾ കൈകാര്യം ചെയ്യുന്ന വകുപ്പാണ് ഫ്രഞ്ച് ഇൻസ്റ്റിറ്റ്യൂട്ട് ഇൻ ഇന്ത്യ എന്നറിയപ്പെടുന്നത്. ഇതിന്റെ വിദ്യാഭ്യാസ വിഭാഗം ക്യാമ്പസ് ഫ്രാൻസ് എന്നറിയപ്പെടുന്നു. ഫ്രഞ്ച് മിനിസ്ട്രിയുടെ കീഴിൽ പ്രവർത്തിക്കുന്ന ക്യാമ്പസ് ഫ്രാൻസിലൂടെ, ഫ്രാൻസിൽ ഉപരിപഠനം ചെയ്യാനാഗ്രഹിക്കുന്ന വിദ്യാർഥികൾക്ക് ഏറ്റവും മികച്ച അവസരങ്ങളാണ് ലഭിക്കുന്നത്. വിദ്യാർഥികൾക്കായി സൗജന്യ കൗൺസിലിങ്ങുകൾ, സ്കൂൾ കോളേജ് എക്സിബിഷനുകൾ, വിദ്യാഭ്യാസ മേളകൾ, പൂർവ വിദ്യാർഥി സംഗമങ്ങൾ, വർക്‌ഷോപ്പുകൾ എന്നിവ ക്യാമ്പസ് ഫ്രാൻസ് സംഘടിപ്പിക്കാറുണ്ട്. ഗവൺമെന്റ് യൂണിവേഴ്സിറ്റികളിലേക്ക് ക്യാമ്പസ് ഫ്രാൻസിലൂടെ ഉപരിപഠനത്തിന് അപേക്ഷിക്കുന്ന വിദ്യാർഥികൾക്ക് ഒരു ആപ്ലിക്കേഷനിൽ3ബാച്ചിലർ പ്രോഗ്രാമിലേക്കോ7മാസ്റ്റർ പ്രോഗ്രാമിലേക്കോ അപേക്ഷിക്കാവുന്നതാണ്. മറ്റു രാജ്യങ്ങളിലെ ഉപരിപഠന കോഴ്സുകളെ അപേക്ഷിച്ച് ആകെ ട്യൂഷൻ ഫീസിൽ മൂന്നിലൊന്ന് മാത്രം വിദ്യാർഥികൾ അടച്ചാൽ മതിയാകും. ഫ്രഞ്ച് ഭാഷ നിർബന്ധമല്ലാത്ത, ഇംഗ്ലീഷിൽ മാത്രം അധ്യയനം നടത്തുന്ന വിവിധ കോഴ്സുകൾ നൽകുന്ന പ്രൈവറ്റ് യൂണിവേഴ്സിറ്റികളും ലഭ്യമാണ്. അത്തരത്തിൽ ഇംഗ്ലീഷിൽ അധ്യയനം നടത്തുന്ന 1600 ലധികം കോഴ്സുകൾ സ്വകാര്യ- സർക്കാർ യൂണിവേഴ്സിറ്റികളിലായി ഫ്രാൻസിൽ ഉണ്ട്. എന്നാൽ ഭാഷ വശമില്ലാത്ത വിദ്യാർഥികളും കോഴ്സ് പൂർത്തിയാവുന്നതോടെ ഫ്രഞ്ച് ഭാഷ അനായാസമായി കൈകാര്യം ചെയ്യാൻ പ്രാപ്തരാകുകയും ചെയ്യും. ലോകത്തെമ്പാടുമായി 20 കോടിയിലധികം ജനങ്ങൾ സംസാരിക്കുന്ന ഭാഷയാണ് ഫ്രഞ്ച്.\nമറ്റൊരു പ്രധാന ആകർഷണം അർഹരായ വിദ്യാർഥികൾക്ക് സ്കോളർഷിപ്പും ലഭ്യമാണ് എന്നതാണ്. എന്നാൽ അതിനായി അപേക്ഷിക്കുന്നതിന് മുൻപായി വിദ്യാർഥികൾ തങ്ങൾക്ക് അഭികാമ്യമായ പ്രോഗ്രാമുകൾ തിരഞ്ഞെടുക്കേണ്ടതുണ്ട്. ഈ വർഷം മാത്രം ഇന്ത്യൻ വിദ്യാർഥികളുടെ സ്കോളർഷിപ്പിനായി പത്തുകോടി രൂപയാണ് ഫ്രഞ്ച് ഗവൺമെൻറ് ബഡ്ജറ്റിൽ വകയിരുത്തിയിരിക്കുന്നത്. കൂടാതെ ഇന്ത്യയുമായി ഫ്രഞ്ച്പ്രസിഡൻറ് ഇമ്മാനുവൽ മാക്രോൺ 2018ൽ നടത്തിയ പരസ്പരധാരണ വിദ്യാഭ്യാസ ഉടമ്പടിപ്രകാരം, ഇന്ത്യൻ ഗവൺമെൻറ് അംഗീകരിച്ച എല്ലാ പ്രധാന കോഴ്സുകളും ഫ്രാൻസിലും ഫ്രാൻസ് ഗവൺമെൻറ് അംഗീകരിച്ച എല്ലാ കോഴ്സുകളും ഇന്ത്യയിലും ഒരുപോലെ അംഗീകൃതം ആണ്. ഇതുമൂലം വിദ്യാർഥികൾക്ക് അതാതു രാജ്യങ്ങളിലെ ബ്രിഡ്ജ് കോഴ്സുകൾ ചെയ്ത് അംഗീകാരം നേടേണ്ട ആവശ്യം വരുന്നില്ല.\nവിദ്യാഭ്യാസത്തിന്റെ കാര്യത്തിൽ ജനസമ്മതി കൊണ്ട് ലോകത്തിലെ മൂന്നാമത്തെ രാജ്യമാണ് ഫ്രാൻസ്. ഇന്ത്യയിലെ പ്രമുഖ നിക്ഷേപകരിൽ മുൻപന്തിയിലുള്ള ഫ്രഞ്ച് കമ്പനികൾ ഫ്രഞ്ച് ഭാഷ സംസാരിക്കുന്ന ഉദ്യോഗാർഥികളെ വർഷംതോറും തിരഞ്ഞെടുക്കുന്നു എന്നുള്ളതും ഫ്രാൻസിലെ ഉപരിപഠനത്തിലേക്ക് വിദ്യാർഥികളെ ആകർഷിക്കുന്ന ഘടകമാണ്. സാഹിത്യത്തിൽ ഏറ്റവുമധികം നോബൽ പുരസ്കാരം നേടിയിട്ടുള്ളത് ഫ്രഞ്ച് ഭാഷയിലാണ്. ശാസ്ത്രസാങ്കേതിക രംഗങ്ങളിലും ഫ്രാൻസിന് അതുല്യ ശോഭയാണുള്ളത്. അതിനൂതന സാങ്കേതിക വിദ്യയിൽ യൂറോപ്യൻ യൂണിയനിൽ ഒന്നാം സ്ഥാനത്ത് നില്ക്കുന്ന രാജ്യവും ഫ്രാൻസ് ആണ്. കൂടാതെ എൻജിനീയറിങ്, മാനേജ്മെന്റ്, ഹോസ്പിറ്റാലിറ്റി ആൻഡ് ടൂറിസം, കെമിസ്ട്രി, ഇക്കോണമിക്സ്, പബ്ലിക് ഹെൽത്ത്, മറ്റ് മെഡിക്കൽ അനുബന്ധ കോഴ്സുകൾ, ഫാഷൻ ഡിസൈനിങ് എന്നിവയ്ക്കും ഫ്രാൻസ് പേരുകേട്ട രാജ്യമാണ്. മറ്റ് രാജ്യങ്ങളെ അപേക്ഷിച്ച് ഫ്രാൻസിൽ വിവിധ മേഖലയിൽ പിഎച്ച് ഡി/ഗവേഷണം കോഴ്സുകളിലേക്കുള്ള പ്രവേശനവും ലളിതമാണ്. പ്രശസ്തമായ കാൻസ് ഫിലിം ഫെസ്റ്റിവൽ നടക്കുന്ന ഫ്രാൻസിൽ സിനിമ, നൃത്തം,സംഗീതം, നാടകം എന്നീ രംഗങ്ങളിൽ താല്പര്യമുള്ളവർക്കും മികച്ച അവസരങ്ങൾ ആണുള്ളത്.\nഇന്ത്യയിൽ നിലവിൽ 12 ക്യാമ്പസ് ഫ്രാൻസ് ഓഫീസുകളുണ്ട്. അതിലൊന്ന് കൊച്ചിയിൽ സ്ഥിതിചെയ്യുന്നു. ഫ്രാൻസിൽ ഉപരിപഠനം സംബന്ധിച്ച വിശദവിവരങ്ങൾക്ക് ഫ്രഞ്ച് ഗവൺമെൻറ് ഏജൻസിയായ ക്യാമ്പസ് ഫ്രാൻസ് കൊച്ചി ഓഫീസുമായി ബന്ധപ്പെടാവുന്നതാണ്. കൂടുതൽ വിവരങ്ങൾ www.inde.campusfrance.org എന്ന വെബ്സൈറ്റിലും ലഭ്യമാണ്.\n(ലേഖകൻ ക്യാംപസ് ഫ്രാൻസ് കൊച്ചി മാനേജർ. ലേഖനത്തിലെ ആശയങ്ങൾ വ്യക്തിപരം)\nEnglish Summary: Higher education in France


ഇന്ത്യയ്ക്ക് ബാറ്റിംഗ് തകര്‍ച്ച | Indian batting line up collapsed - Malayalam Oneindia\nഇന്ത്യയ്ക്ക് ബാറ്റിംഗ് തകര്‍ച്ച\nമുംബൈ: ആസ്ത്രേലിയയ്ക്കെതിരായ ഒന്നാം ക്രിക്കറ്റ് ടെസ്റ്റിന്റെ ആദ്യ ദിവസം ഇന്ത്യയ്ക്ക് വന് ബാറ്റിംഗ് തകര്‍ച്ച. വെറും 176 റണ്‍സിന് ഇന്ത്യയുടെ ഒന്നാം ഇന്നിംഗ്സ് അവസാനിച്ചു.\nസച്ചിന് ടെണ്ടുല്‍ക്കര് മാത്രമാണ് ഇന്ത്യന് നിരയില് അല്‍പമെങ്കിലും പിടിച്ചു നിന്നത്. സച്ചിന് 76 റണ്‍സ് നേടി . വെറും 114 പന്തുകളില് നിന്നായിരുന്നു സച്ചിന്റെ ഇന്നിംഗ്സ്. ഓസീസ് ബൗളര്‍മാരെ തലങ്ങും വിലങ്ങും അടിച്ചു പരത്തിയ സച്ചിന് 13 തവണ പന്ത് ബൗണ്ടറി കടത്തി. ഒടുവില് മക്ഗ്രാത്തിന്റെ പന്തില് സച്ചിന് പുറത്തായി.\nമറ്റ് ഇന്ത്യന് മുന് നിര ബാറ്റ്സ്മാന്‍മാര് എല്ലാവരും ഓസീസ് ബൗളിംഗിനു മുന്നില് പരുങ്ങി. ക്യാപ്റ്റന് സൗരവ് ഗാംഗുലി എട്ട് റണ്‍സിനും വൈസ്ക്യാപ്റ്റന് ദ്രാവിഡ് ഒമ്പത് റണ്‍സിനും പുറത്തായി.\nഇന്ത്യയുടെ തുടക്കം മോശമായിരുന്നു. സ്കോര് ഏഴില് നില്‍ക്കുമ്പോള് രണ്ട് റണ്‍സെടുത്ത ഓപ്പണര് സദഗോപന് രമേശ് പുറത്തായി. മക്ഗ്രാത്തായിരുന്നു ഇന്ത്യയ്ക്ക് ആദ്യ പ്രഹരം ഏല്‍പിച്ചത്. പിന്നീട് വന്ന ഇന്ത്യന് ബാറ്റ്സ്മാന്‍മാര് ഓരോരുത്തരായി പവലിയനിലേയ്ക്ക് വേഗം തന്നെ മടങ്ങി. ഒരു വശത്തു സച്ചിന് മാത്രം അല്‍പനേരം പിടിച്ചു നിന്നു. വാലറ്റ നിരയില് കോഴവിവാദങ്ങളില് നിന്നും കുറ്റവിമുക്തനാക്കപ്പെട്ട് ടീമില് തിരിച്ചെത്തിയ നയന് മോംഗിയ മാത്രമാണ് പൊരുതാനുള്ള മനസ് കാണിച്ചത്. മോംഗിയ 26 റണ്‍സ് നേടി പുറത്താകാതെ നിന്നു.\nആസ്ത്രേലിയന് ബൗളര്‍മാരായ ഷെയ്ണ് വോണും ഗ്ലെന് മക്ഗ്രാത്തുമാണ് ഇന്ത്യന് ബാറ്റിംഗ് നിരയെ തകര്‍ത്തത്. 22 ഓവറില് 47 റണ്‍സ് മാത്രം വിട്ടുകൊടുത്ത് വോണ് നാല് വിക്കറ്റുകള് നേടി. മക്ഗ്രാത്താകട്ടെ 19 ഓവറില് 19 റണ്‍സ് മാത്രം വിട്ടുകൊടുത്ത് മൂന്ന് വിക്കറ്റുകള് പിഴുതു. മറ്റ് ബൗളര്‍മാരായ ജേസണ് ഗില്ലസ്പി രണ്ടും , ഇയാന് ഫ്ലെമിംഗ് ഒരു വിക്കറ്റും നേടി.\nമറുപടി ബാറ്റിംഗിനിറങ്ങിയ ആസ്ട്രേലിയ ഒന്നാം ദിവസത്തെ കളി അവസാനിക്കുമ്പോള് 16 ഓവര് ബാറ്റ് ചെയ്ത് ഒരു വിക്കറ്റ് നഷ്ടത്തില് 49 റണ്‍സ് നേടി. ഇന്ത്യയ്ക്ക് വേണ്ടി അജിത് അഗാര്‍കറാണ് ഒരു വിക്കറ്റ് നേടിയത്.


തസറാക് | കഥാവശേഷം\nആനുകാലികങ്ങളിൽ എഴുതുന്നു. തിരുവനന്തപുരം നെടുമങ്ങാട് സ്വദേശി.\nവായനാമുറിക്കുള്ളില് നിന്നും തേടിപ്പിടിച്ച കവിതകള്, അവ ഇരുപതെണ്ണം ഉണ്ടായിരുന്നു. പ്രണയത്തെയോ വിരഹത്തെയോ കുറിച്ച്, ജീവിതത്തെയോ മരണത്തെയോ കുറിച്ച് നല്ലതും ചീത്തയും ആയ കവിതകള്. പനിച്ചു കിടന്ന പകലില് എഴുതി വച്ച ഒന്ന്, രോഗത്തെക്കുറിച്ചുള്ളത്, മരുന്നിന്‍റെ കുറിപ്പടി പോലെയാണ് കണ്ടെടുത്തത്; പകുതി മടക്കിവച്ച പുസ്തകത്തിനുള്ളില് നിന്ന്.\nകവിതകള് കൈകളിലെടുത്ത് പുറത്തേക്കിറങ്ങുമ്പോള് തോന്നിയത് മീര മുയല്‍ക്കൂടുകള്‍ക്കരികില്‍തന്നെ ഉണ്ടാകുമെന്നാണ്. അവളുടെ പ്രിയപ്പെട്ട മുയലുകള്, ഉറങ്ങുമ്പോള് പഞ്ഞിമേഘങ്ങള് പോലെ തോന്നുന്നവ, നോഹയുടെ പെട്ടകത്തിലേതു പോലെ ഒരാണും ഒരു പെണ്ണും.\nഞാന് കരുതിയതു പോലെ അവള് കൂടുകള്‍ക്ക് അരികില്‍ത്തന്നെ നിന്നിരുന്നു. മറ്റെവിടെ നിന്നോ കൊണ്ടുവന്ന ഇലകള് വൃത്തിയാക്കി മുയലുകള്‍ക്ക് നല്‍കിക്കൊണ്ട്.\nമിനിയാന്ന് പട്ടണത്തില് സ്വന്തമായുള്ള ബുക്ക്ഷോപ്പില് നിന്നു മടങ്ങിയെത്തുമ്പോള് ഒരു ടാബ്ളോയിഡ് മീര കരുതിയിരുന്നു. കറുപ്പിലും വെളുപ്പിലും അച്ചടിക്കുന്ന, ഇന്ത്യന് എഴുത്തുകാരുടെ ചിത്രം മുഖചിത്രമായി ചേര്‍ത്തിരുന്ന ഒന്ന്. അതിന്‍റെ അവസാനത്തെ പേജില് കത്തുകള് പ്രസിദ്ധീകരിച്ചിരുന്നതിനു കീഴെ അവള് വിരല്‍ചൂണ്ടി. ഇതുവരെ അച്ചടിക്കാത്ത കവിതകള്‍ക്കുള്ള അവാര്‍ഡിനെക്കുറിച്ചുള്ള അിറയിപ്പായിരുന്നു അത്. ശരിക്കും ഒരു വിവാഹപ്പരസ്യമോ ചരമ അിറയിപ്പോ പോലെ.\n'നോക്ക്' അവള് അതിലേക്കു ചൂണ്ടി.\nവായനാമുറിക്കുള്ളില് ഏറെ നേരം ചിലവഴിച്ചിരുന്ന അവധിദിനങ്ങളില് പുസ്തകഗന്ധം ഏറെ അനുഭവിക്കുന്ന പകലുകളില് ഒന്നോ രണ്ടോ പുറങ്ങളില് ഞാന് കവിത കുറിക്കാറുണ്ടെന്ന് അവള്‍ക്കറിയാം. മുമ്പ് എഴുതിത്തുടങ്ങുമ്പോള് അവ പ്രസിദ്ധീകരണങ്ങള്‍ക്ക് അയച്ചു കൊടുക്കുകയും അച്ചടിക്കാതെ തന്നെ അപ്രത്യക്ഷമാകുകയും ചെയ്തിരുന്നു. അതുകൊണ്ടോ കീബോര്‍ഡിലെ അക്ഷരങ്ങള് വഴങ്ങാത്തതു കൊണ്ടോ പിന്നീട് എഴുതിയവയൊക്കെ കുറച്ചു നേരത്തിനു ശേഷം ഉപേക്ഷിക്കുകയാണ് പതിവ്. ചിലപ്പോള് അതേ നേരം വായിച്ചിരുന്ന പുസ്തകത്തിനുള്ളില്, മറ്റു ചിലപ്പോള് നിലത്തോ മറ്റോ.\nവിവാഹം കഴിഞ്ഞ നാളുകളില് അവള്‍ക്ക് പുസ്തകങ്ങളോട് പ്രിയമുണ്ടായിരുന്നില്ല. പിന്നീടെപ്പോഴോ അവയെ കുഞ്ഞുങ്ങളോടുപമിക്കുവാന് തുടങ്ങുകയും ചെയ്തു. ഒരുച്ചയുറക്കത്തിനിടയില് കിടപ്പറയിലേക്ക് ഓടിക്കയറുവാനും നമ്മളെ തട്ടിയുണര്‍ത്തുവാനും അവയ്ക്കാകുമെന്ന് മീര പറഞ്ഞിരുന്നു, ഒരു രാത്രിയില്, നിലത്ത് പുകവലിച്ചു കിടക്കുമ്പോള്.\nഅങ്ങനെ പറഞ്ഞതിന്‍റെ പിറ്റേന്നോ അതേ ആഴ്ചയിലോ അവള് എന്നെയും കൂട്ടി പട്ടണത്തിലേക്ക് യാത്ര തിരിച്ചു. നിത്യയാത്രികയെപ്പോലെ നിരത്തുകളില് അലഞ്ഞു. നിരത്തിന്‍റെ അങ്ങേയറ്റത്ത് അഴുക്കുപിടിച്ചു കിടന്ന പീടികമുറി ചൂണ്ടി ഇവിടെ ഒരു ബുക്ക്ഷോപ്പ് തുടങ്ങാമോ എന്നു ചോദിച്ചു. അന്നേ ദിവസം ബസില് വീട്ടിലേക്കു മടങ്ങുമ്പോള് മീര ഒരു കഥ പറഞ്ഞു. കഴുകാനെടുക്കുന്ന ഷേര്‍ട്ടിന്‍റെ പോക്കറ്റില് നിന്നും കണ്ടെടുക്കാറുള്ള ബസ് ടിക്കറ്റുകള് കൊണ്ട് ഭര്‍ത്താവിന്‍റെ സഞ്ചാരപാതകള് വരച്ചുണ്ടാക്കുന്ന ഒരു സ്ത്രീയെക്കുറിച്ച്. പിന്നെപ്പിന്നെ അവര്‍ക്കത് മനപാഠമാകുന്നു. ഇതേ കഥ ഞാനും മുമ്പ് വായിച്ചിരുന്നതായി തോന്നി.\nബുക്കഷോപ്പ് തുടങ്ങിയ ശേഷം വൈകുന്നേരങ്ങളില് മടങ്ങിയെത്തുമ്പോള് ഒരു പുസ്തകമോ വാരികയോ അവള് കൈകളില് കരുതുകയും രാത്രി വൈകുവോളം അതു വായിക്കുകയും ചെയ്തു. ഏകാന്തതയെക്കുറിച്ചുള്ള പുസ്തകങ്ങള്‍ക്കായി ഒരു പ്രത്യേക ഷെല്‍ഫ് തന്നെ ഒരുക്കി. മികച്ച പുസ്തകങ്ങള് ഒന്നും തന്നെ വില്‍ക്കാനില്ല എന്നു തോന്നുമ്പോള് ദിവസങ്ങളോളം ബുക്ക്ഷോപ്പ് പൂട്ടിയിട്ടു. അത്തരം ദിവസങ്ങളില് ആയിടയ്ക്ക് വായിച്ച പുസ്തകത്തിലെ കഥാപാത്രത്തെപ്പോലെയാണ് അവള് ജീവിച്ചത്. ഒരിക്കല് മേല്‍വസ്ത്രങ്ങള് ധരിക്കാതെ സസ്യാഹാരം മാത്രം കഴിച്ച്, മറ്റൊരിക്കല് പ്രത്യേകമായ ഭാഷയില് സംസാരിച്ചുകൊണ്ട്.\nഷോപ്പിലെ നിത്യസന്ദര്‍ശകരില് ഒരാള് സമ്മാനമായി നല്കിയതായിരുന്നു മുയല്‍ക്കുഞ്ഞുങ്ങള്. അതിലൊന്ന് ഗര്‍ഭിണിയാണ്. കവിതകളുമായി ഞാന് അവള്‍ക്കരികിലേക്കു ചെന്നു. എന്‍റെ വരവില് ഭയന്നുപോയ മുയലിനെ അവള് കൂട്ടിലേക്ക് വിട്ട് കൂട് ഭദ്രമായി അടച്ചു. ഞങ്ങള് വീടിനുള്ളിലേക്കു കയറി. അവള് കവിതകള് വാങ്ങി ശ്രദ്ധയോടെ നോക്കി. എന്‍റെ കൈപ്പട നന്നായിരുന്നുവെങ്കില് എന്നു ഞാന് ആഗ്രഹിച്ചു.\nപിന്നെയവള് ടെലിവിഷനു മുകളില് വച്ചിരുന്ന ടാബ്ളോയിഡ് കൈയ്യിലെടുത്തു. അവാര്‍ഡിനെക്കുറിച്ച് ഉറക്കെ വായിച്ചു. എഴുതി സൂക്ഷിച്ച കവിതകള്‍ക്ക് കൊടുക്കുന്ന ഒന്ന്. പിന്നെ വിലാസവും ഫോണ് നമ്പരും വായിച്ചു. അതേ നമ്പര് ഡയല് ചെയ്തു. മറ്റേ തലയ്ക്കല് ഒരു സ്ത്രീ സംസാരിച്ചു തുടങ്ങി.\n'മാഡം എന്‍റെ പേരു മീര എന്നാണ്. ഒരു അവാര്‍ഡിനെക്കുറിച്ച് വായിച്ചു വിളിക്കുന്നതാണ്.'\n'കവിതകള് കോപ്പിയെടുത്ത് അയച്ചാല് മതിയാകുമോ?'\n'മതിയാകും ടൈപ്പ് ചെയ്താല് നന്ന്.'\n'മറ്റു ഉപാധികള് എന്തെങ്കിലും.'\n'മത്സരാര്‍ത്ഥി ഇതുവരെ കഥകള് ഒന്നും എഴുതിയിട്ടുണ്ടാകരുത്. കവിതകള് മാത്രം എഴുതിയവരായിരിക്കണം.'\nഅവള് ഫോണ് കട്ട് ചെയ്തു പിന്നെ ഏറെ നേരം ഒന്നും മിണ്ടിയില്ല. ഞാന് ടാബ്ളോയിഡിന്‍റെ മറ്റു പേജുകള് മറിച്ചു നോക്കി. ഇടയ്ക്കിടെ അവളെ നോക്കിക്കൊണ്ട്.\n'നിങ്ങളൊരു കഥയെഴുതിയിരുന്നു അല്ലേ?' പെട്ടെന്നാണ് അവള് അതു ചോദിച്ചത്.\n'ഉവ്വ് മുമ്പൊരിക്കല് പക്ഷേ അച്ചടിച്ചിരുന്നില്ല.'\nശരിക്കും ഒരുപാടു മുമ്പായിരുന്നു അതെഴുതിയത്. ഒരു പക്ഷേ ആദ്യത്തേതെന്നു തന്നെ പറയാം. അന്നെന്‍റെ കൈകള്‍ക്ക് അപാരമായ വേഗമുണ്ടായിരുന്നു.\n'അതിന്‍റെ പേരു ഓര്‍മ്മയുണ്ടോ?' അവള് ചോദിച്ചു.\nഎനിക്കതു കൃത്യമായി ഓര്‍മ്മയുണ്ടായിരുന്നു. ആദ്യത്തെ സുരതത്തിനു ശേഷം കുഞ്ഞിനൊരു പേരു പറയാന് അവള് പറഞ്ഞപ്പോള് അതേ പേരു ഞാന് പറഞ്ഞിരുന്നു. അത് മീര ഓര്‍ക്കുന്നുണ്ടാവണം.\n'അതൊരു മോശം കഥയായിരുന്നുവല്ലേ? ഒരിക്കലും അച്ചടിക്കാത്തത്.'\n'ആ' ഞാന് തറയിലേക്കു നോക്കി.\n'എന്തിനാണു നിങ്ങള് ആണുങ്ങള് കെട്ടുകഥകളെഴുതുന്നത്. സ്ത്രീകളാണ് മികച്ച കെട്ടുകഥക്കാര്. അല്ലെങ്കില് ഇത്രമേല് ഭാവനാത്മകമായി മരിച്ചുപോകാന് മറ്റാര്‍ക്കാണു കഴിയുക.'\nഞാന് കവിതകള് കൈയ്യിലെടുത്ത് വായനാമുറിയിലേക്കു നടന്നു.\n'അതു ഇനി അച്ചടിക്കില്ല എന്നുറപ്പു വരുത്തൂ. ആര്‍ക്കാണ് നിങ്ങളത് അയച്ചു കൊടുത്തത്.' അവള് പിന്നില് നിന്നു വിളിച്ചു പറയുന്നുണ്ടായിരുന്നു.\nതൊട്ടടുത്ത ദിവസങ്ങളില് കഥ ആര്‍ക്കാണ് അയച്ചു കൊടുത്തതെന്ന് ഓര്‍ത്തെടുക്കുവാന് ഞാന് ശ്രമിച്ചു. എത്രയോ കാലം കടന്നുപോയിരിക്കുന്നു. ഓര്‍ത്തെടുക്കാന് കഴിയുന്നില്ല.\nആയിടെ പട്ടണത്തില് നിന്നും അവള് കൊണ്ടു വന്ന മാസികയില് മുമ്പ് നന്നായി അച്ചടിക്കുകയും പിന്നീട് നിന്നു പോകുകയും ചെയ്ത ഒരു വാരികയെക്കുറിച്ചും അതിന്‍റെ എഡിറ്ററായിരുന്ന ആളെക്കുറിച്ചും ആരോ എഴുതിയിരുന്നു. അതു വായിച്ചിരിക്കുമ്പോള് തന്നെ അവള് എന്‍റെ അരികിലേക്കു വന്നു. ഞാന് ആ പേജുകള് വിടര്‍ത്തി അവള്‍ക്കു നേരേ പിടിച്ചു.\n'നോക്ക് ഇവര്‍ക്കാണ് ഞാന് അയച്ചുകൊടുത്തത്. അവര് അച്ചടി നിര്‍ത്തിയിരിക്കുന്നു.'\nഎന്താണ് ആ പേജുകളിലെന്ന് അവള് നോക്കി.\n'ഓ ഇതു ഞാന് വായിച്ചിരുന്നു. അതില് അയാളുടെ വിലാസമുണ്ട്. നാളെത്തന്നെ പോയി കഥ മടക്കി വാങ്ങാമോ?' അവള് ചോദിച്ചു.\n'എത്രയോ മുമ്പ് അയച്ചതാണ്. അവരതു സൂക്ഷിച്ചിട്ടുണ്ടാകില്ല.'\n'എന്നാല് അത്ര നന്ന് ഏതായാലും പോകണം.'\nപിറ്റേന്നു രാവിലെ അയാളെ കാണാന് ഞാനിറങ്ങുമ്പോള് അവള് പെണ്‍മുയലിനെ താലോലിക്കുകയായിരുന്നു.\n'ഇന്ന് തീര്‍ച്ചയായും ഇവള് പ്രസവിക്കും.' കൗതുകത്തോടയൊണ് അവള് പറഞ്ഞത്.\nപട്ടണത്തിലെ ഒറ്റമുറി ഫ്ളാറ്റിലാണ് എഡിറ്റര് താമസിച്ചിരുന്നത്. പകുതി തുറന്ന വാതിലിലൂടെ ആദ്യം എന്നെ വീക്ഷിക്കുകയും പിന്നെ അകത്തേക്കു ക്ഷണിക്കുകയും ചെയ്തു. ശരിക്കും അതിനുള്ളില് പുസ്തകങ്ങള് മാത്രമേ ഉണ്ടായിരുന്നുള്ളൂ. അയാള് ജീവിച്ചിരിക്കുന്നുണ്ടോ എന്നും എനിക്കു തോന്നി. ആദ്യം വാരികയെക്കുറിച്ചു സംസാരിച്ചു. അതു നിന്നു പോയതിനെക്കുറിച്ചും. സംസാരത്തിനിടെ ഞാനെന്‍റെ കഥയെക്കുറിച്ചും പറഞ്ഞിരുന്നു.\n'ഇല്ല അത്തരത്തില് ഒന്നു കണ്ടതായി ഓര്‍ക്കുന്നില്ല. പ്രസിദ്ധീകരിക്കാത്തതൊന്നും ഞാന് സൂക്ഷിച്ചിട്ടുമില്ല.' കഥ കേട്ട ശേഷം അയാള് പറഞ്ഞു.\nഞാന് ഏറെ നേരം അവിടെയിരുന്നു. പിന്നെ അയാള് ഒരുഎഴുത്തുകാരന്‍റെ പേരു പറഞ്ഞു.\n'അയാള് വാരികയുമായി സഹകരിച്ചിരുന്നു. കഥകള് കൈകാര്യം ചെയ്തതും അയാളായിരുന്നു. കൂടുതല് എഴുതിയാല് നന്നാകും എന്നു തോന്നുന്ന ചിലരുടെ കഥകള് അയാള് എടുത്തു വയ്ക്കുമായിരുന്നു.' എഡിറ്റര് പറഞ്ഞു\nപിന്നീടയാള് ഉള്ളിലേക്കു പോയി പഴയ ഡയറിയില് നിന്നും ഒരു വിലാസം കുറിച്ചു തന്നു. അവസാനമായി എഴുത്തുകാരന് കത്തുകളയച്ച വിലാസമായിരുന്നു അത്.\nപട്ടണത്തിലെ പുസ്തകോത്സവത്തില് പങ്കെടുത്ത് ചില സുഹൃത്തുക്കളേയും കണ്ട് വൈകിയാണ് ഞാന് മടങ്ങിയത്. വീട്ടിലെത്തുമ്പോള് മീര മുയല്‍ക്കൂടിനരികിലുണ്ടായിരുന്നു.\nഞാന് കൂട്ടിലേക്ക് സൂക്ഷിച്ചു നോക്കി. പരസ്പരം കെട്ടുപിണഞ്ഞ് നാലു കുഞ്ഞുങ്ങള്. 'എത്ര' എന്ന ഭാവത്തില് ഞാന് അവളെ നോക്കി\n'ശരിക്കും അഞ്ചെണ്ണമുണ്ടായിരുന്നു. ആദ്യത്തേതിനെ അമ്മ തന്നെ തിന്നുകളയും അറിയില്ലേ?'\n'അതേ. ആദ്യത്തേത് കുറവുകളുള്ള ഒന്നായിരിക്കും. ഇരപിടിയന്മാരില് നിന്നു രക്ഷിക്കാന് അമ്മ തന്നെ തിന്നുകളയും.'\nമുയലുകളെക്കുറിച്ചുള്ള വിചിത്രമായ കെട്ടുകഥ കേട്ടാണ് ഞാന് ഇറയത്തേക്ക് കയറിയത്.\n'പോയ കാര്യം എന്തായി.' അവള് ചോദിച്ചു.\nഞാന് എഴുത്തുകാരനെക്കുറിച്ചും തൊട്ടടുത്ത ദിവസം അയാളെ കാണാന് പോകുന്നതിനെക്കുറിച്ചും പറഞ്ഞു. അന്നു രാത്രി മീര ആണ്‍മുയലിനോടൊപ്പം ശയിക്കുന്നത് സ്വപ്നം കണ്ടു. പിറ്റേന്നു പുലര്‍ച്ചെ പുറപ്പെടുമ്പോള് ഞാന് മുയല്‍ക്കൂടിലേക്ക് പാളി നോക്കി. അവ നാലെണ്ണം തന്നെയുണ്ട്. മീര പറഞ്ഞതുപോലെ ആദ്യത്തേതിനെ കൊന്നുതിന്നിട്ടുണ്ടാകണം.\nകവലയില് നിന്നും ഏറെ അകലെയായിരുന്നു എഴുത്തുകാരന്‍റെ വീട്. ബെല്ലമര്‍ത്തി കാത്തു നില്‍ക്കുമ്പോള് ഒരു നായ അമര്‍ഷത്തോടെ പിന്നിലേക്ക് ഓടിപ്പോയി. അതേസമയം തന്നെ മുമ്പിലെ തകരഷെഡ്ഡില് ഉപേക്ഷിച്ചിരുന്ന ആക്കാദമി അവാര്‍ഡും കണ്ടിരുന്നു. മറ്റൊരു പട്ടണത്തില് ഉയര്‍ത്തിക്കെട്ടിയ വേദിയില് ഞാന് ഒരു അവാര്‍ഡ് വാങ്ങുന്നതിനെപ്പറ്റി ചിന്തിച്ചു നില്‍ക്കുമ്പോള് മകനെന്നു തോന്നുന്ന ഒരാള് പുറത്തേക്കു വന്നു. ഞാന് എഴുത്തുകാരനെക്കുറിച്ചു ചോദിച്ചു.\n'അച്ഛന് മരിച്ചുപോയല്ലോ അിറഞ്ഞിരുന്നില്ലേ?'\nശരിക്കും ഞാനും മീരയും ഒരുപാടു കാലമായി ദിനപ്പത്രങ്ങള് വായിച്ചിരുന്നില്ല.\n'അച്ഛനെ അിറയുമോ?' അയാള് ചോദിച്ചു.\nഅച്ചടി നിര്‍ത്തിയ വാരികയില് ജോലി ചെയ്തിരുന്നതായി ഞാന് കളവു പറഞ്ഞു. അയാള് എന്നെ അകത്തേക്കു ക്ഷണിച്ചു. പഴയ ഫയലുകളോ മറ്റോ സൂക്ഷിച്ചിട്ടുണ്ടോ എന്ന് ഞാന് വീട്ടിനുള്ളിലേക്ക് പാളി നോക്കി.\n'ഞാന് അദ്ദേഹത്തോടൊപ്പം കഥകളുടെ വിഭാഗത്തില് ജോലി ചൊയ്തിരുന്നു.' ഞാന് പിന്നെയും കളവു തുടര്‍ന്നു.\n'ഇന്നത്തെ പ്രധാന എഴുത്തുകാരൊക്കെ എഴുതിത്തുടങ്ങിയ കാലത്ത് പലതും അദ്ദേഹത്തിന്‍റെ കൈകളിലും വന്നുപെട്ടിരുന്നു. അങ്ങനെ വാരികയില് അച്ചടിക്കാത്തതൊക്കെ അദ്ദേഹം സൂക്ഷിച്ചതായി അിറയുമോ?' കണ്ണുകളെ പരതാന് വിട്ടുകൊണ്ടു തന്നെ ഞാന് ചോദിച്ചു.\n'കുറേയൊക്കെ സൂക്ഷിച്ചിരുന്നു. പിന്നീടെപ്പോഴോ അച്ഛന് ലിറ്ററേച്ചറിനോട് വല്ലാത്ത ദേഷ്യം തോന്നിത്തുടങ്ങി. പുസ്തകങ്ങളും കൈയ്യെഴുത്തുകളും കത്തിച്ചു കളയുമായിരുന്നു. ദാ നോക്ക്.'\nഇറയത്തെ ഷെല്‍ഫിലേക്ക് അയാള് ചൂണ്ടി ഒന്നോ രണ്ടോ മരുന്നുകുപ്പികള് മാത്രമാണ് ഉണ്ടായിരുന്നത്. അതേ നേരത്ത് ശരിക്കും എനിക്കവിടെ നിന്നും വേഗത്തില് ഓടിപ്പോകുവാന് തോന്നി. പുറത്തേക്കിറങ്ങുമ്പോള് ഉപേക്ഷിച്ചിരുന്ന ആക്കാദമി അവാര്‍ഡിലേക്കും നോക്കിയിരുന്നു. ആ വീട്ടില് നിന്നും അകന്നു പോകും തോറും എന്‍റെ യാത്രക്ക് വേഗം കൂടി വന്നു. തടവില് നിന്നും രക്ഷപ്പെടുന്ന ഒരാളെപ്പോലെ.\nതിരികെ യാത്ര ചെയ്യുമ്പോള് ആ കഥയെക്കുറിച്ച് ചിന്തിച്ചു. ഒന്നും തന്നെ അവശേഷിക്കുന്നില്ല. എഴുതിയ പേന നഷ്ടപ്പെട്ടിരുന്നു. കടലാസുകള് കീറിക്കളഞ്ഞിരുന്നു. ശരിക്കും അതിന്‍റെ ആദ്യവാചകം പോലും ഞാന് മറന്നുപോയിരുന്നു. നേരം വൈകിയാണ് വീട്ടിലെത്തിയത്. വിളക്കു തെളിച്ചിരുന്നില്ല. മുയലുകള് എന്നെ തുറിച്ചു നോക്കുന്നതായി തോന്നി. ഞാന് മീരയെ വിളിച്ചു. ഏറെ നേരത്തിനു ശേഷം ഉറക്കത്തില് നിന്നെന്നപോലെ അവള് പ്രത്യക്ഷപ്പെട്ടു.\n'അയാള് മരിച്ചു പോയിരിക്കുന്നു. കഥകളൊക്കെയും തീയിട്ടിരിക്കുന്നു. ഇനി ആ നശിച്ച കഥയെ ഓര്‍മ്മിപ്പിക്കുന്ന ഒന്നും തന്നെയില്ല.'\nവിളക്കുകള് തെളിച്ചുകൊണ്ട് ഞാന് വേഗത്തില് തന്നെ അവളോടു പറഞ്ഞു.\nമറ്റൊന്നും പറയാതെ അവളെന്നെ പുണര്‍ന്നു. അത്രമേല് ഗാഢമായി. എന്‍റെ വലതുകൈ അടിവയറ്റിനോട് ചേര്‍ത്തു. എരിഞ്ഞുപോയി എന്നു കരുതിയ കഥയുടെ വേരുകള് അവളുടെ നാഭിയെ പുണര്‍ന്നു കിടക്കുന്നത് ഞാനറിഞ്ഞു. കഥകള് ജനിതകങ്ങളിലൂടെയാണ് തലമുറകളിലേക്ക് സഞ്ചരിക്കുകയെന്നു തോന്നി. ജീവന്‍റെ തുടിപ്പ് എന്നത് അതുവരേക്കും വായിച്ചറിഞ്ഞ ഒന്നു മാത്രമായിരുന്നു.


Aswathy Sreekanth : എന്താണ് ‘ടമ്മി ടൈം’? വീഡിയോ പങ്കുവച്ച് അശ്വതി ശ്രീകാന്ത് | Aswathy Sreekanth shared tummy time video of daughter kamala\nAswathy Sreekanth : എന്താണ് ‘ടമ്മി ടൈം’? വീഡിയോ പങ്കുവച്ച് അശ്വതി ശ്രീകാന്ത്\nരണ്ടാമതൊരു മകള് പിറന്നതിന്‍റെ സന്തോഷത്തിലാണ് അശ്വതി ഇപ്പോള്. പോസ്റ്റ്പാര്‍ട്ടം ഡിപ്രഷനെ കുറിച്ച് അടുത്തിടെയും താരം പങ്കുവച്ചിരുന്നു. ഇപ്പോഴിതാ 'ടമ്മി ടൈം' എന്തെന്ന് തന്‍റെ യുട്യൂബ് ചാനലിലൂടെ പങ്കുവയ്ക്കുകയാണ് താരം.\nThiruvananthapuram, First Published Dec 8, 2021, 10:08 AM IST\nമലയാളി മിനിസ്‌ക്രീന് പ്രേക്ഷകരുടെ പ്രിയപ്പെട്ട അവതാരകയും നടിയുമാണ് അശ്വതി ശ്രീകാന്ത് (Aswathy Sreekanth). അവതാരകയുടെ വേഷത്തിലാണ് മിനിസ്‌ക്രീനിലേയ്ക്ക് എത്തിയതെങ്കിലും പിന്നീട് താരം അഭിനയരംഗത്തേക്ക് (acting) ചുവടുവയ്ക്കുകയും ആദ്യ അഭിനയ സംരംഭത്തിന് തന്നെ മികച്ച നടിക്കുള്ള ടെലിവിഷന് പുരസ്‌കാരം (Television Awards) നേടുകയും ചെയ്തു. നിലപാടുകള് തുറന്നു പറഞ്ഞും തന്‍റെ വിശേഷങ്ങള് പങ്കുവച്ചും സോഷ്യല് മീഡിയയിലും (Social Media) അശ്വതി സജീവമാണ്.\nരണ്ടാമതൊരു മകള് പിറന്നതിന്‍റെ സന്തോഷത്തിലാണ് അശ്വതി ഇപ്പോള്. പോസ്റ്റ്പാര്‍ട്ടം ഡിപ്രഷനെ (പ്രസവാനന്തര വിഷാദം) കുറിച്ച് അടുത്തിടെയും താരം പങ്കുവച്ചിരുന്നു. ഇപ്പോഴിതാ 'ടമ്മി ടൈം' (Tummy time) എന്തെന്ന് തന്‍റെ യുട്യൂബ് ചാനലിലൂടെ പങ്കുവയ്ക്കുകയാണ് താരം. മകള് കമലയോടൊപ്പമുള്ള വീഡിയോ ആണ് അശ്വതി പങ്കുവച്ചത്.\nനവജാത ശിശുക്കളെ കുറച്ചു സമയം വയറിൽ കമിഴ്ത്തി കിടത്തുന്നതിനെയാണ് ടമ്മി ടൈം എന്നു പറയുന്നത്. ഇങ്ങനെ കമിഴ്ത്തി കിടത്തിയതിന് ശേഷം അവരുടെ പുറത്തു തട്ടി കൊടുക്കാം. തീരെ ചെറിയ കുഞ്ഞുങ്ങൾക്ക് ടമ്മി ടൈം ശരിയാകുമോ എന്ന് പലരും ചിന്തിക്കുന്നുണ്ടാകാം. അവർ സ്വയം കമിഴ്ന്നു വരില്ലേ എന്നും പല അമ്മമാരും കരുതും. എന്നാൽ അത് തെറ്റിദ്ധാരണയാണെന്നാണ് അശ്വതി പറയുന്നത്.\nഇപ്പോള് ഡോക്ടര്‍മാര് നിര്‍ദ്ദേശിക്കുന്നത് പൊക്കിൾകൊടി വീണതിനു ശേഷമുള്ള എല്ലാ ദിവസങ്ങളിലും കുഞ്ഞുങ്ങളെ കമിഴ്ത്തി കിടത്താം, അവരുടെ പുറത്തു തട്ടി കൊടുക്കാം എന്നാണെന്നും താരം പറയുന്നു. ഭാവിയിൽ പേശികൾ ദൃഢമായിരിക്കാനും അതുപോലെ ഗ്യാസ് സംബന്ധമായ പ്രശ്നങ്ങളെ അകറ്റാനും ടമ്മി ടൈം കാക്കുമെന്ന് അശ്വതി പറയുന്നു.\nപലരും കരുതുന്നത് കുഞ്ഞുങ്ങൾ മലർന്നു കിടക്കുമ്പോഴാണ് ശ്വസന പ്രകിയ ആയാസ രഹിതമായി നടക്കുന്നതെന്നാണ്. എന്നാല് കമിഴ്ന്നു കിടക്കുന്നത് കുഞ്ഞുങ്ങളുടെ ശ്വസനപ്രക്രിയയ്ക്ക് നല്ലതാണ്. തല പതുക്കെ ചരിച്ചു വച്ച് കുഞ്ഞുങ്ങളുടെ പുറകിൽ തട്ടിക്കൊടുക്കുന്ന രീതി ദിവസവും മൂന്ന്- നാല് തവണ വരെ ചെയ്യാമെന്നും അശ്വതി പറയുന്നു.\nAlso Read: 'ചേച്ചിക്ക് കൂട്ടിന് അനിയത്തിയെത്തി'; സന്തോഷം പങ്കുവച്ച് അശ്വതി ശ്രീകാന്ത്\nLast Updated Dec 8, 2021, 10:11 AM IST\nAswathy Sreekanth tummy time\nEvelyn Sharma Breastfeeding Pic: മുലയൂട്ടുന്ന ചിത്രത്തെ ട്രോളിയവർക്ക് മറുപടിയുമായി ഈവ്ലിൻ ശർമ\nലോകായുക്താ ഓർഡിനൻസ്: സർക്കാരിന് ഭയം, ഗവർണർ ഒപ്പിടരുത്: ഷാഫി പറമ്പിൽ\nട്രോളി ബാഗിൽ ഒളിപ്പിച്ച 12 കിലോയിലധികം കഞ്ചാവുമായി അഴിയൂർ സ്വദേശി പിടിയിൽ\nWeight Loss Diet| ഭാരം കുറയ്ക്കണോ? ഡയറ്റില് ഉള്‍പ്പെടുത്താം ഈ ഏഴ് ഭക്ഷണങ്ങള്...\nPorsche : പോർഷെ കയെൻ പ്ലാറ്റിനം എഡിഷൻ പുറത്തിറങ്ങി, വില 1.47 കോടി\nRepublic Day Celebrations : റിപ്പബ്ലിക് ദിനത്തിൽ നാളെ ദില്ലിയിൽ അരങ്ങേറാനിരിക്കുന്ന വിശേഷാൽ പരിപാടികൾ ഏതൊക്കെ\nരണ്ടാംഘട്ട സ്ഥാനാർത്ഥി പട്ടികയിൽ അനിശ്ചിതത്വം; രാഹുൽഗാന്ധി പഞ്ചാബിലേക്ക്\nമകനെ പെട്രോൾ ഒഴിച്ച് കത്തിക്കാൻ ശ്രമിച്ച് അച്ഛൻ ആത്മഹത്യ ചെയ്തു\nലീഗ് നേതൃത്വത്തിൻറെ നിലപാടിൽ പ്രതിഷേധം; വനിതാ നേതാവ് രാജിവെച്ചു\nവധഗൂഢാലോചനാക്കേസിൽ ദിലീപിനെ ഇന്ന് കൂടി ചോദ്യം ചെയ്യും\nനടിയെ ആക്രമിച്ച കേസ്: സാക്ഷിവിസ്താരത്തിന് സമയം നീട്ടിനൽകി ഹൈക്കോടതി


തകര്‍ന്ന വീടിനുള്ളിള് ഭയപ്പാടോടെ ഷീജയും മകളും വനവാസി കുടുംബത്തിന്റെ വീട് തകര്‍ന്നത് രണ്ടുവര്‍ഷം മുന്‍പുണ്ടായ മഴക്കാലത്ത്\nWednesday4January 2017 6:57 pm IST\nവീടിനുള്ളിള് ഭയപ്പാടോടെ വനവാസിവിഭാഗത്തി ലെ അമ്മയും മകളും. യൂക്കാലിക്കവല പണിയ കോളനിയിലെ ഷീജയും മകളുമാണ് തകര്‍ന്ന വീടിനുള്ളില് കഴിയുന്നത്. മാസങ്ങള്‍ക്കുമുന്‍പാണ് ഷീജയുടെ ഭര്‍ത്താവ് ബിജു മരിച്ചത്. രണ്ട് വര്‍ഷം മുന്‍പുണ്ടായ ശക്തമായ കാറ്റിലും മഴയിലുംപെട്ടാണ് സമീപത്തെ തേക്കുമരം വീണ് വീട് തകര്‍ന്നത്. വീടിന്റെ ഒരു ഭാഗത്തെ ചോരാത്ത മുറിയിലാണ് അമ്മയും മകളും താമസിക്കുന്നത്. അതും എപ്പോള് വേണമെങ്കിലും തകരാവുന്ന അവസ്ഥയിലുമാണ്. റിപ്പയര് ചെയ്യുന്നതിനോ പുതുക്കിപ്പണിയുന്നതിനോ വേണ്ട നടപടികള് ബന്ധപ്പെട്ടവരില്‍നിന്നുമുണ്ടാവുന്നില്ലെന്ന് കോളനിവാസികള് പറഞ്ഞു. വീടിനുമുന്നില് നിന്നിരുന്ന വലിയ തേക്ക് ജീവനുതന്നെ ഭീഷണിയാണെന്നും മുറിച്ചു മാറ്റണമെന്നും ബന്ധപ്പെട്ടവരോട് പരാതിപ്പെട്ടെങ്കിലും ഒരു നടപടിയുമുണ്ടായില്ല. മഴപെയ്താല് വെള്ളം വീടിനകത്ത് നിറയും. ഭര്‍ത്താവ് ബിജു മരണപ്പെട്ടതോടെ തകര്‍ന്ന വീടിനുള്ളില് എങ്ങനെ കഴിയുമെന്ന ആശങ്കയിലാണ് ഷീജയും മകള് ഷിജിനയും. മരം വീണ സമയത്ത് അറ്റകുറ്റപ്പണികള് ചെയ്ത് തരാമെന്നുപറഞ്ഞെങ്കിലും പിന്നീട് ഒരു നടപടിയുമുണ്ടായില്ലെന്നാണ് സമീപവാസികള് പറയുന്നത്. അധികൃതര് മനസ്സുവെച്ചാല് അടുത്ത മഴക്കാലത്തിനു മുന്‍പെങ്കിലും അടച്ചുറപ്പുള്ള വീട്ടില് കഴിയാമെന്ന പ്രതീക്ഷയിലാണ് ഷീജയും മകളും.


ദലിത് പ്രക്ഷോഭങ്ങള്‍ക്ക് ഐക്യദാര്‍ഢ്യം: പോപുലര് ഫ്രണ്ട് ഓഫ് ഇന്ത്യ\nWed Feb 20 2019 12:41:04 GMT+0530 (IST)\nന്യൂഡല്‍ഹി: പട്ടികജാതി, വര്‍ഗ അതിക്രമം തടയല് നിയമത്തില് ഇളവുവരുത്തിയ സുപ്രിംകോടതി ഉത്തരവിനെതിരേ ദലിത് വിഭാഗങ്ങള് നടത്തിവരുന്ന പ്രതിഷേധങ്ങള്‍ക്ക് പോപുലര് ഫ്രണ്ട് ഓഫ് ഇന്ത്യ ഐക്യദാര്‍ഢ്യം പ്രഖ്യാപിച്ചു. അടിച്ചമര്‍ത്തപ്പെട്ട വിഭാഗങ്ങള്‍ക്ക് ഇന്ത്യന് നീതിപീഠത്തില് അര്‍ഹമായ പ്രാതിനിധ്യം ലഭിക്കാതിരിക്കുകയും മേല്‍ജാതിക്കാര്‍ക്ക് അധികപ്രാതിനിധ്യം ലഭിച്ചതിന്റെയും പ്രതിഫലനമാണ് ഇത്തരം വിധികളെന്ന് പോപുലര് ഫ്രണ്ട് ചെയര്‍മാന് ഇ അബൂബക്കര് പറഞ്ഞു.\nസുപ്രിംകോടതി കേസ് പരിഗണിച്ചപ്പോള് ദലിത് വിഭാഗങ്ങള്‍ക്ക് അനുകൂലമായി ഇടപെടാതിരുന്ന ബിജെപി സര്‍ക്കാര് നിലപാടിനെ അദ്ദേഹം കുറ്റപ്പെടുത്തി. സ്വാതന്ത്ര്യം നേടി ഏഴു പതിറ്റാണ്ടുകള് കഴിഞ്ഞിട്ടും രാജ്യത്ത് ദലിതുകള് വ്യാപകമായി ആക്രമിക്കപ്പെടുകയാണ്. കഴിഞ്ഞ ഏതാനും വര്‍ഷങ്ങള്‍ക്കുള്ളില് നിരവധി തവണ ദലിതുകള് നിഷ്ഠുരമായ ആക്രമണത്തിന് വിധേയരായി. ദലിതുകള് ആയിപ്പോയി എന്ന ഒറ്റക്കാരണത്താലാണ് ഇവര് ആക്രമിക്കപ്പെടുന്നത്.\nകുതിരയെ സ്വന്തമാക്കിയതും ക്ഷേത്രത്തില് പ്രവേശിച്ചതും പ്രണയവുമൊക്കെയാണ് മേല്‍ജാതിക്കാരാല് ദലിതുകള് കൊല്ലപ്പെടുന്നതിന് കാരണമായി ചൂണ്ടിക്കാണിക്കപ്പെടുന്നത്.\nസമീപകാലത്തായി ദലിതുകള്‍ക്കെതിരായ കുറ്റകൃത്യങ്ങളുടെ നിരക്ക് വര്‍ധിച്ചുവരുന്നതായാണ് ദേശീയ കുറ്റാന്വേഷണ ബ്യൂറോ(എന്‍സിആര്‍ബി)യുടെ കണക്കുകള് വ്യക്തമാക്കുന്നത്. എസ്‌സി, എസ്ടി നിയമത്തിലെ കര്‍ശന വ്യവസ്ഥകള് നിലനില്‍ക്കെ, ഭരണകൂടവും പോലിസും അത് ഫലപ്രദമായി നടപ്പാക്കാതിരിക്കുന്നതുമൂലമാണ് ഇത്തരം അതിക്രമങ്ങള് ആവര്‍ത്തിക്കുന്നത്.\nനിയമത്തിലെ വ്യവസ്ഥകളില് കൂടുതല് ഇളവുകള് വരുത്തുന്നതുമൂലം ദലിതുകളുടെ ജീവിതവും അന്തസ്സും കൂടുതല് അപകടത്തിലാവും.\nകഴിഞ്ഞ രണ്ടിന് നടത്തിയ പ്രതിഷേധദിനം വന് വിജയമാക്കിയ ദലിത് വിഭാഗങ്ങളെ ഇ അബൂബക്കര് അനുമോദിച്ചു.\nഉത്തര്‍പ്രദേശ്, മധ്യപ്രദേശ്, രാജസ്ഥാന് സംസ്ഥാനങ്ങളില് പ്രക്ഷോഭകര് കൊല്ലപ്പെട്ടിരുന്നു. പ്രക്ഷോഭകര്‍ക്കു നേരെ അക്രമം അഴിച്ചുവിട്ടതിനെ അദ്ദേഹം അപലപിച്ചു.


മുന് കേരള പൊലീസ് താരം ലിസ്റ്റണ് അന്തരിച്ചു | Former Kerala Police player Liston Passes away\nമുന് കേരള പൊലീസ് താരം ലിസ്റ്റണ് അന്തരിച്ചു\nതൃശൂര് അളഗപ്പ നഗര് സ്വദേശിയായ ലിസ്റ്റണ് കേരള പൊലീസ് ഫുട്‌ബോളിന്റെ സുവര്‍ണകാലത്തെ പ്രധാന താരങ്ങളില് ഒരാളായിരുന്നു.\nThrissur, First Published Mar 13, 2021, 10:56 AM IST\nതൃശൂര്: മുന് കേരള പൊലിസ് ഫുട്‌ബോള് താരം സി എ ലിസ്റ്റണ് (54) അന്തരിച്ചു. കേരള പൊലിസില് അസിസ്റ്റന്റ് കമാന്‍ഡന്റായിരുന്ന ലിസ്റ്റണിന്റെ അന്ത്യം തൃശൂരില് വച്ചായിരുന്നു. തൃശൂര് അളഗപ്പ നഗര് സ്വദേശിയായ ലിസ്റ്റണ് കേരള പൊലീസ് ഫുട്‌ബോളിന്റെ സുവര്‍ണകാലത്തെ പ്രധാന താരങ്ങളില് ഒരാളായിരുന്നു. കണ്ണൂര് ഫെഡറേഷന് കപ്പില് പൊലീസ് ടീം ജേതാക്കളാവുമ്പോള് ഗോള് നേടിയത് ലിസ്റ്റണായിരുന്നു. പിന്നാലെ ഇന്ത്യയുടെ ജൂനിയര് ടീമിന് വേണ്ടിയും ലിസ്റ്റണ് കളിച്ചു.\nഫുട്‌ബോള് താരമായിരുന്ന അച്ഛന് സി ഡി ആന്റണിയുടെ കീഴിലാണ് ആദ്യമായി പരിശീലിക്കുന്നത്. എന്നാാല് യഥാര്‍ത്ഥ കഴിവ് പുറത്തുവന്നത് തൃശൂരില് ടി കെ ചാത്തുണ്ണിയുടെ നേതൃത്വത്തില് നടന്ന ത്രിദിന ഫുട്‌ബോള് ക്യാംപിലാണ്. അന്ന് ഐ എം വിജയനും ക്യാംപിലുണ്ടായിരുന്നു. പിന്നാലെ ജില്ല ജൂനിയര് ടീമിലും അദ്ദേഹം ഇടം കണ്ടെത്തി. കൊളേജ പഠനകാലത്ത് കേരള വര്‍മയ്ക്ക് വേണ്ടി കളിച്ച അദ്ദേഹം 1985ല് യൂണിവേഴ്‌സിറ്റി ടീമില് അംഗമായി. അശുതോഷ് മുഖര്‍ജി ടൂര്‍ണമെന്റില് യൂണിവേഴ്‌സിറ്റി ടീമിന്റെ സ്‌ട്രൈക്കറായിരുന്നു ലിസ്റ്റണ്.\n1988ല് കേരളം ഫൈനലില് പ്രവേശിച്ച സന്തോഷ് ട്രോഫിയില് ടീമിന്റെ പ്രധാന സ്‌ട്രൈക്കറായിരുന്നു ലിസ്റ്റണ്. പിന്നീട് ഗോവയില് നടന്ന സന്തോഷ് ട്രോഫിയിലും ലിസ്റ്റണുണ്ടായിരുന്നു. ഇതിനിടെ ഇന്ത്യയുടെ അണ്ടര് 22 ടീമില് മാല ദ്വീപിനെതിരെ കളിച്ചു. ഇതേ ടീം നാഗ്ജി ട്രോഫിയില് കളിച്ചപ്പോള് മോഹന് ബഗാനെതിരായ മത്സരത്തില് ഗോള് നേടിയതും ലിസ്റ്റണായിരുന്നു.\nഅതേവര്‍ഷം കേരള പൊലീസ് ടീമിലെത്തിയ ലിസ്റ്റണിന് കൂട്ടായി വിജയന്, കെ ടി ചാക്കോ, ഷറഫലി, തോബിയാസ്, പാപ്പച്ചന് എന്നിവരെല്ലമുണ്ടായിരുന്നു. കണ്ണൂരില് നടന്ന ഫെഡറേഷന് കപ്പ് മഹീന്ദ്ര യുനൈറ്റഡിനെതിരായ ഫൈനലില് ഗോള് നേടിയതും ലിസ്റ്റണായിരുന്നു.\nLast Updated Mar 13, 2021, 10:56 AM IST\nListon Kerala Footballer\nവിരമിക്കലും 'ഗോളോടെ'; സി വി പാപ്പച്ചൻറെ പടിയിറക്കം 36 പ്ലാവിൻ തൈകൾ നട്ട്\nസി വി പാപ്പച്ചൻ പൊലീസില് നിന്ന് വിരമിക്കുന്നു; പുതിയ റോളില് മൈതാനത്ത് തിരിച്ചെത്തും


kitex വ്യവസായ സ്ഥാപനങ്ങളില് മിന്നല് പരിശോധനകള് വേണ്ട; കിറ്റെക്‌സ് വിഷയം ഗൗരവമായി കാണുന്നുവെന്ന് പി രാജീവ്\nവ്യവസായ സ്ഥാപനങ്ങളില് മിന്നല് പരിശോധനകള് വേണ്ട; കിറ്റെക്‌സ് വിഷയം ഗൗരവമായി കാണുന്നുവെന്ന് പി രാജീവ്\nകിറ്റെക്‌സുമായി ബന്ധപ്പെട്ട വിഷയം അതീവ ഗൗരവമായി കാണുന്നുവെന്ന് വ്യവസായ മന്ത്രി പി രാജീവ്. ഇതൊരു ഒറ്റപ്പെട്ട സംഭവം മാത്രമാണ്. തന്റെ നിര്‍ദേശപ്രകാരമാണ് വ്യവസായ വകുപ്പ് ഉദ്യോഗസ്ഥര് കിറ്റെക്‌സിലെത്തിയത്. കിറ്റെക്‌സ് മാനേജ്‌മെന്റുമായി സംസാരിച്ചുവെന്ന് പറഞ്ഞ മന്ത്രി, വ്യവസായ വകുപ്പില് മിന്നല്‍പരിശോധനകള് വേണ്ടെന്നാണ് സര്‍ക്കാര് നിലപാടെന്നും വ്യക്തമാക്കി. അതേസമയം നാടിന് ക്ഷീണമുണ്ടാക്കുന്ന രീതിയില് ആരും പ്രവര്‍ത്തിക്കാന് പാടില്ലെന്നും മന്ത്രി പറഞ്ഞു.\nകിറ്റെക്‌സില് തൊഴിലാളികളുമായി ബന്ധപ്പെട്ട വിഷയത്തിലാണ് ഇടപെട്ടതെന്ന് കുന്നത്തുനാട് എംഎല്‍എ പിവി ശ്രീനിജന് ഫേസ്ബുക്ക് പോസ്റ്റിലൂടെ പ്രതികരിച്ചിരുന്നു. അതിനിടെ കിറ്റെക്‌സിനോട് സര്‍ക്കാര് രാഷ്ട്രീയ പ്രതികാരം തീര്‍ക്കുകയാണെന്നാണ് ബിജെപി സംസ്ഥാന അധ്യക്ഷന് കെ സുരേന്ദ്രന്റെ ആരോപണം.\nആരോപണങ്ങള്‍ക്കുപിന്നാലെ കിറ്റെക്‌സില് രാഷ്ട്രീയ വേട്ടയാടല് നടന്നിട്ടില്ലെന്ന് ഡിവൈഎഫ്‌ഐ അവകാശപ്പെട്ടു. രാഷ്ട്രീയവും വ്യവസായവും രണ്ടായി കാണുന്ന സര്‍ക്കാരാണിത്. കമ്പനിയിലെ തൊഴില് ചൂഷണം പരിശോധിക്കേണ്ട കാര്യമാണെന്നും ഡിവൈഎഫ്‌ഐ സംസ്ഥാന സെക്രട്ടറി എ എ റഹീം വ്യക്തമാക്കി.\nStory Highlights: kitex, p rajiv\nRead more on: kitex | p rajeev


ഒരു സ്പിന്നര്‍ക്ക് വേണ്ടി പാതി പണി എടുക്കുന്നത് മഹേന്ദ്രസിംഗ് ധോണി: കുല്‍ദീപ് യാദവ് -Foraspinner, MS Dhoni does 50 per cent of the work: Kuldeep Yadav\n‘ഈ അവസരത്തില് എന്ത് വ്യതിയാനം വരുത്തിയാണ് പന്ത് എറിയേണ്ടതെന്ന് അറിയില്ലായിരുന്നു. അതുകൊണ്ട് തന്നെ മാഹി ബായിയോട് ഞാന് കാര്യം പറഞ്ഞു’- യാദവ്\nUpdated: February 2, 2018 1:45:38 pm\nCricket – South Africa vs India – First One Day International – Kingsmead Stadium, Durban, South Africa – February 1, 2018. India's Kuldeep Yadav, MS Dhoni and Ajinkya Rahane celebrate the wicket of South Africa's JP Duminy. REUTERS/Rogan Ward\nഇന്ത്യന് നായകന് വിരാട് കോഹ്‌ലിയുടെ സെഞ്ചുറിയുടെ മികവിലാണ് ദക്ഷിണാഫ്രിക്കയ്ക്ക് എതിരായ ഏകദിന പരമ്പരയിലെ ആദ്യ മൽസരത്തില് ഇന്ത്യ വിജയം നുണഞ്ഞത്. കുല്‍ദീപ് യാദവിന്റേയും യുസ്‍വേന്ദ്ര ചാഹലിന്റേയും മികച്ച ബോളിങ് പ്രകടനവും ഇന്ത്യയ്ക്ക് തുണയായി. ദക്ഷിണാഫ്രിക്കയെ 269 എന്ന ഭേദപ്പെട്ട സ്കോറില് ഒതുക്കാന് സഹായകമായതും ഇരുവരുടേയും പ്രകടനമാണ്. രണ്ട് പേരും 20 ഓവര് പന്തെറിഞ്ഞ് അഞ്ച് വിക്കറ്റുകളാണ് വീഴ്ത്തിയത്.\nമൂന്ന് വിക്കറ്റുകള് വീഴ്ത്തിയ കുല്‍ദീപ് മഹേന്ദ്ര സിങ് ധോണിക്കാണ് തന്റെ പ്രകടനത്തിന്റെ പാതി ക്രെഡിറ്റ് നല്‍കുന്നത്. ദക്ഷിണാഫ്രിക്കന് മണ്ണില് ആദ്യമായി കളിക്കുന്നത് കൊണ്ട് തന്നെ താന് ആശയക്കുഴപ്പത്തിലായിരുന്നെന്ന് കുല്‍ദീപ് പറയുന്നു. നല്ല കാറ്റ് ഉണ്ടായിരുന്നത് കൊണ്ട് തന്നെ പന്ത് ദിശമാറി തെറിക്കുന്നുണ്ടായിരുന്നെന്ന് അദ്ദേഹം പറഞ്ഞു. ‘ഈ അവസരത്തില് എന്ത് വ്യതിയാനം വരുത്തിയാണ് പന്ത് എറിയേണ്ടതെന്ന് അറിയില്ലായിരുന്നു. അതുകൊണ്ട് തന്നെ മാഹി ബായിയോട് ഞാന് കാര്യം പറഞ്ഞു. സ്ഥിരമായി എറിയുന്നത് പോലെ പന്ത് എറിഞ്ഞ് തുടങ്ങാനായിരുന്നു അദ്ദേഹം ഉപദേശിച്ചത്. തുടര്‍ന്ന് വിക്കറ്റിന് പിന്നില് നിന്ന് അദ്ദേഹം നിര്‍ദേശങ്ങള് ഓരോന്നും തന്നു. അതുകൊണ്ട് തന്നെ കാര്യം എളുപ്പമായി’, കുല്‍ദീപ് പറഞ്ഞു.\n‘രണ്ട് ഇതിഹാസങ്ങളില് ഒരാള് ടീമിനെ നയിക്കാനും ഒരാള് ടീമിനെ നയിച്ചയാളും ഉളളപ്പോള് അത് വളരെ സഹായകമാണ്. അനുഭവസമ്പത്ത് ഉളളത് കൊണ്ട് തന്നെ 50 ശതമാനം ജോലിയും ബോളര്‍ക്കായി ചെയ്യുന്നത് ധോണിയാണ്. ബാറ്റ്സ്മാനെ വളരെ പെട്ടെന്ന് അദ്ദേഹത്തിന് വായിക്കാന് സാധിക്കുന്നുണ്ട്’, കുല്‍ദീപ് പറഞ്ഞു.\nഡൂ പ്ലെസിസിന്റേയും ക്രിസ് മോറിസിന്റേയും കൂട്ടുകെട്ട് കുല്‍ദീപ് തകര്‍ത്തതാണ് മൽസരത്തില് ഇന്ത്യയ്ക്ക് നിര്‍ണായകമായത്. ഡര്‍ബനില് 119 പന്തിൽ 112 റൺസ് നേടി കോഹ്‌ലി പടനയിച്ചപ്പോൾ 86 പന്തിൽ 79 റണ്‍സുമായി അജിങ്ക്യ രഹാന നായകനു മികച്ച പിന്തുണ നൽകി. ഓപ്പണർമാരായ രോഹിത് ശർമ 20 റണ്‍സും ശിഖർ ധവാൻ 35 റണ്‍സും നേടി പുറത്തായി. ഹാർദിക് പാണ്ഡ്യ മൂന്ന് റൺസും എം.എസ്.ധോണി നാല് റൺസും നേടി പുറത്താകാതെ നിന്നു.\nടോസ് നേടി ബാറ്റിങ് തിരഞ്ഞെടുത്ത ദക്ഷിണാഫ്രിക്ക നായകൻ ഡുപ്ലെസിയുടെ സെഞ്ചുറി കരുത്തിലാണ് 269 റണ്‍സ് നേടിയത്. 112 പന്തിൽനിന്ന് 120 റൺസാണ് ഡുപ്ലെസി അടിച്ചു കൂട്ടിയത്. ഇന്ത്യയ്ക്ക് വേണ്ടി കുൽദീപ് യാദവ് മൂന്നും യുസ്വേന്ദ്ര ചാഹൽ രണ്ടും ജസ്പ്രീത് ബുമ്രയും ഭൂവനേശ്വറും ഓരോ വിക്കറ്റ് വീതവും വീഴ്ത്തി.\nWeb Title: Foraspinner ms dhoni does 50 per cent of the work kuldeep yadav


'മോദി നല്ല പ്രാസംഗികനാണ്, മന്‍മോഹന് മിണ്ടാന് കഴിയില്ല'; ഷംസീറിന്റെ മോദീസ്തുതി കുത്തിപ്പൊക്കി സൈബര് കോണ്‍ഗ്രസ് | News | Politics | Muziriz Post\n'മോദി നല്ല പ്രാസംഗികനാണ്, മന്‍മോഹന് മിണ്ടാന് കഴിയില്ല'; ഷംസീറിന്റെ മോദീസ്തുതി കുത്തിപ്പൊക്കി സൈബര് കോണ്‍ഗ്രസ്\nടെലിപ്രോംപ്റ്റര് തകരാറിലായതിനെ തുടര്‍ന്ന് പ്രധാനമന്ത്രി നരേന്ദ്ര മോദിയുടെ പ്രസംഗം തടസപ്പെട്ടതിന് പ്രതിപക്ഷ പാര്‍ട്ടികള് പരിഹാസവുമായി രംഗത്ത് വന്നിരുന്നു. മോദിയെ ട്രോളിക്കൊണ്ടുള്ള വീഡിയോകള്‍ക്കും പോസ്റ്റുകള്‍ക്കും പഞ്ഞമില്ല. എന്നാല്, അതിനിടെ മോദിയുടെ പ്രസംഗ പാഠവത്തെ പുകഴ്ത്തി സിപിഎം എംഎല്‍എ എ. എന്. ഷംസീര് മുന്‍പ് നടത്തിയ പ്രസംഗം കുത്തിപ്പൊക്കി 'പൊങ്കാല'യിടുകയാണ് സൈബര് കോണ്‍ഗ്രസ്. 'ഉള്ളത് ഉള്ളത് പോലെ പറയണമല്ലോ' എന്നു പറഞ്ഞാണ് ഷംസീര് മോദിയെ പുകഴ്ത്തിയും മുന് പ്രധാനമന്ത്രി ഡോ. മന്‍മോഹന് സിംഗിനെ ഇകഴ്ത്തിയും സംസാരിക്കുന്നത്. മോദി മനോഹരമായി ഹിന്ദി സംസാരിക്കും. പക്ഷെ, അദ്ദേഹത്തിന്റെ മുൻഗാമി എന്ന് പറയുന്നയാൾക്ക് മിണ്ടാൻ കഴിയില്ല. മൂപ്പര് കടലാസ് നോക്കി വായിക്കും' എന്നായിരുന്നു ഷംസീര് പറഞ്ഞത്.\n‘മോദി ആദ്യം പ്രസംഗിക്കുക ഗരീബീ മാലോം എന്നാണ്. മോദി ഇംഗ്ലിഷ് അങ്ങനെ അനായാസം കൈകാര്യം ചെയ്യുന്ന ആളല്ല. പക്ഷേ മനോഹരമായി ഹിന്ദി സംസാരിക്കും. ഉള്ളത് ഉള്ളത് പോലെ പറയണമല്ലോ. മറ്റേത് മൂപ്പർക്ക് ആവൂല്ല. മോദിയുടെ മുൻഗാമി എന്ന് പറയുന്നയാൾ, മൂപ്പർക്ക് മിണ്ടാൻ കഴിയില്ല. കടലാസ് നോക്കി വായിക്കും. അത് പറന്നുപോയാ തീർന്നു. ധന്യവാദ്. തീർന്നു...\nഇദ്ദേഹത്തിന് സദസ്സിനെ നോക്കി പ്രസംഗിക്കാനുള്ള കഴിവുണ്ട്. ചിലർക്ക് പ്രസംഗം എന്നത് ഒരു കഴിവാണ്. ചിലർക്ക് അത് ജന്മനാ കിട്ടും. എല്ലാവരും ജനിക്കുമ്പോൾ പ്രാസംഗികൻ ഒന്നുമല്ല. സ്ഥിര പരിശ്രമത്തിലൂടെ നേടിയെടുക്കുന്നതാണ്. ഏതു സദസ്സിന് അകത്തും പോയി പ്രസംഗിക്കാൻ കഴിവുള്ള ആളാണ് മോദി..’– ഷംസീർ അന്ന് പ്രസംഗിച്ചത് ഇങ്ങനെയാണ്. ഈ വിഡിയോയാണ് ഇപ്പോൾ കോൺഗ്രസ് സൈബർ ഗ്രൂപ്പുകൾ കുത്തിപ്പൊക്കുന്നത്.\nലോക സാമ്പത്തിക ഫോറത്തിന്റെ ഉച്ചകോടിയിൽ സംസാരിച്ച് കൊണ്ടിരിക്കുമ്പോഴാണു മോദിയുടെ ടെലിപ്രോംപ്റ്റര് തകരാറിലായത്. ഇതോടെ പ്രസംഗം നിർത്തിവയ്ക്കേണ്ടി വരികയായിരുന്നു. പ്രസംഗം തടസ്സപ്പെടുന്നതിന്റെയും, മോദി അത്രയും നേരം സംസാരിക്കാതെ നിൽക്കുന്നതിന്റെയും ദൃശ്യങ്ങൾ പുറത്തുവന്നതിന് പിന്നാലെ കോൺഗ്രസ് അടക്കമുള്ള പ്രതിപക്ഷ പാർട്ടികൾ, "ടെലിപ്രോംപ്റ്ററിൽ കാണുന്ന വാക്കുകൾ വായിക്കാനല്ലാതെ പ്രധാനമന്ത്രി മോദിക്ക് സ്വന്തമായി ഒരക്ഷരം പറയാൻ അറിയില്ല"എന്ന രാഹുൽ ഗാന്ധിയുടെ മുൻകാല വിമർശനം ആവർത്തിച്ചുകൊണ്ട് മോദിയെ പരിഹസിച്ചുകൊണ്ടുള്ള ട്രോളുകളുമായി രംഗത്തെത്തി. ‘#TeleprompterPM’ എന്ന ഹാഷ് ടാഗ് നിമിഷനേരത്തിനുള്ളിൽ തന്നെ വൈറലായി. "ഇത്രക്ക് കള്ളം ടെലിപ്രോംപ്റ്ററിനു പോലും താങ്ങാൻ സാധിച്ചില്ല" എന്നാണ് രാഹുൽ ഗാന്ധി നേരിട്ട് ഈ വിഷയത്തിൽ പ്രതികരിച്ച് ട്വീറ്റിട്ടത്.\nNarendra Modi Muziriz Post Muziriz Post News A N Shamseer cyber congress


നിലയ്ക്കലിൽ നടന്ന അക്രമത്തിൽ ജുഡീഷ്യൽ അന്വേഷണം വേണമെന്ന് പി എസ് ശ്രീധരന്‍പിള്ള - Mathrumalayalam\nHome KERALA നിലയ്ക്കലിൽ നടന്ന അക്രമത്തിൽ ജുഡീഷ്യൽ അന്വേഷണം വേണമെന്ന് പി എസ് ശ്രീധരന്‍പിള്ള\nകോഴിക്കോട്: നിലയ്ക്കലിൽ നടന്ന അക്രമത്തിൽ ജുഡീഷ്യൽ അന്വേഷണം വേണമെന്ന് പി എസ് ശ്രീധരന്‍പിള്ള. ശബരിമലയിലെ പ്രതിഷേധങ്ങളെ തുടർന്നുണ്ടായ പൊലീസ് നടപടിക്കെതിരെ ബിജെപി കോടതിയെ സമീപിക്കുമെന്നും ശ്രീധരന്‍പിള്ള പറഞ്ഞു.\nതീർത്ഥാടകർക്ക് നിയന്ത്രണം ഏർപ്പെടുത്താനുള്ള നീക്കം ചതിയാണ്. ശബരിമയലെ തകർക്കാനാണ് സർക്കാരിന്റെ നീക്കമെന്നും രാഹുൽ ഈശ്വർ കൈ മുറിയ്ക്കാൻ ആളെ നിർത്തിയിട്ടുണ്ടെങ്കിൽ സർക്കാരാണ് നടപടി എടുക്കേണ്ടതെന്നും ശ്രീധരൻപിള്ള വ്യക്തമാക്കി. ബിജെപി സംസ്ഥാന അധ്യക്ഷൻ പി.എസ്.ശ്രീധരൻ പിള്ള ആരോപിച്ചു.\nPrevious articleഎവര് റോളിങ് ട്രോഫികള് കൈമാറുന്നതിനു പണച്ചെലവില്ല: മന്ത്രി ഇ.പി. ജയരാജന്\nNext articleസത്യങ്ങൾ പുറത്തുവരുമെന്ന് ഭയപ്പെട്ടാണ് മോദി സിബിഐ മേധാവിയെ നീക്കിയതെന്ന് രാഹുൽ ഗാന്ധി


monson mavunkal bail application മോൻസൺ ജാമ്യാപേക്ഷ\nപുരവസ്തു തട്ടിപ്പ് ; മോൻസൺ മാവുങ്കൽ ജാമ്യാപേക്ഷ സമർപ്പിച്ചു\nപുരവസ്തു വിൽപനക്കാരൻ എന്ന വ്യാജേന തട്ടിപ്പ് നടത്തിയ മോൻസൺ മാവുങ്കൽ ജാമ്യാപേക്ഷ സമർപ്പിച്ചു. എറണാകുളം എസിജെഎം കോടതിയിലാണ് അപേക്ഷ നൽകിയത്. ഇതേ കോടതിയിൽ ക്രൈം ബ്രാഞ്ച് കസ്റ്റഡി അപേക്ഷയും നൽകിയിട്ടുണ്ട്. ( monson mavunkal bail application )\nസാമ്പത്തിക തട്ടിപ്പ് നടത്തിയതിന്റെ പേരിൽ ഇന്നലെയാണ് മോൻസൺ മാവുങ്കലിനെ ക്രൈംബ്രാഞ്ച് അറസ്റ്റ് ചെയ്തത്. ഇതിന് പിന്നാലെയാണ് ഇയാൾക്കെതിരെ കൂടുതൽ പരാതികൾ ഉയർന്നു വരുന്നത്. പുരാവസ്തു വിൽപ്പനക്കാരനെന്ന് പറഞ്ഞ് വിശ്വസിപ്പിച്ചാണ് മോൻസൺ പണം തട്ടിയതെന്ന് പാലാ സ്വദേശിയായ പരാതിക്കാരൻ രാജീവ് ശ്രീധർ ചൂണ്ടിക്കാട്ടുന്നു. ബ്രൂണെ സുൽത്താൻ 67,000 കോടി രൂപ നൽകാനുണ്ടെന്ന് തെറ്റിദ്ധരിപ്പിച്ചതായും രാജീവ് ശ്രീധർ പരാതിയിൽ വ്യക്തമാക്കി.\nമോൻസണെതിരായ കേസ് അട്ടിമറിച്ചത് ഐ.ജി ലക്ഷ്മൺ ഗോകുലാണെന്ന് മറ്റൊരു പരാതിക്കാരൻ എം.ടി ഷെമീർ ട്വന്റിഫോറിനോട് പറഞ്ഞു.\nകേസ് ഒത്തുതീർപ്പാക്കാൻ ഉന്നത പൊലീസ് ഉദ്യോഗസ്ഥർ ഇടപെട്ടു. ചേർത്തല. എറണാകുളം നോർത്ത് പൊലീസ് സ്റ്റേഷനുകളിൽ പരാതി നൽകിയിട്ടും നടപടി ഉണ്ടായില്ല. മുൻ ഡിഐജി എസ്. സുരേന്ദ്രന്റെ വീട്ടിൽ വച്ചാണ് താൻ 25 ലക്ഷം രൂപ കൈമാറിയതെന്നും പരാതിക്കാരൻ വിശദീകരിച്ചു. കെ.പി.സി.സി അധ്യക്ഷൻ കെ. സുധാകരൻ മോൻസൺ മാവുങ്കലിന്റെ വീട്ടിലെ സ്ഥിരം സന്ദർശകനാണ്. മറ്റ് രാഷ്ട്രീയക്കാരും സിനിമാ മേഖലയിലുള്ളവരുമായും മോൻസണ് നല്ല ബന്ധമാണുള്ളതെന്നും പരാതിക്കാരൻ പറഞ്ഞു.\nടിപ്പുവിന്റെ സിംഹാസനം, ബൈബിളിലെ മോശയുടെ അംശവടി, യേശുവിനെ ഒറ്റ് കൊടുത്തപ്പോൾ കിട്ടിയ 30 വെള്ളിക്കാശിൽ ഒന്ന് തുടങ്ങി പുരാവസ്തുക്കളുടെ അമൂല്യ ശേഖരം തന്റെ പക്കലുണ്ടെന്ന് വിശ്വസിപ്പിച്ചാണ് മോൻസൺ തട്ടിപ്പ് നടത്തിയിരുന്നത്. പലരിൽ നിന്നായി കോടിക്കണക്കിന് രൂപയാണ് ഇയാൾ തട്ടിയത്. പണം നഷ്ടപ്പെട്ടവരിൽ ചിലരുടെ പരാതിയെ തുടർന്ന് ക്രൈംബ്രാഞ്ച് അന്വേഷിച്ചപ്പോഴാണ് മോൺസൺ വിൽപ്പനയ്ക്ക് വച്ച പുരാവസ്തുക്കളിൽ പലതും ആശാരി നിർമിച്ചതാണെന്ന് കണ്ടെത്തിയത്. മോൻസണെതിരെ തെളിവുകൾ ശേഖരിച്ച ക്രൈംബ്രാഞ്ച് സംഘം ചേർത്തലയിലെ വീട്ടിൽ എത്തി അറസ്റ്റ് ചെയ്യുകയായിരുന്നു.\nRead Also : പുരാവസ്തു തട്ടിപ്പ്; മോൻസനെ സഹായിച്ചത് ഉന്നത പൊലീസ് ഉദ്യോഗസ്ഥരെന്ന് പരാതിക്കാരൻ ട്വന്റിഫോറിനോട്\nപുരാവസ്തുക്കൾ വിറ്റതിന് കുവൈറ്റിലെയും ദുബായിലെയും രാജ കുടുംബാംഗങ്ങൾ അയച്ചു തന്ന പണം നിക്ഷേപമായിട്ടുണ്ടെന്ന് ആളുകളെ വിശ്വസിപ്പിക്കാനായി ഇയാൾ വ്യാജരേഖയും ചമ്മച്ചിരുന്നു. മോൻസൺന്റെ പേരിൽ വിദേശത്ത് അക്കൗണ്ടുകൾ ഇല്ലെന്ന് അന്വേഷണസംഘം സ്ഥിരീകരിച്ചിട്ടുണ്ട്.\nStory Highlights: monson mavunkal bail application\nമഴക്കെടുതി; ദുരിതബാധിതർക്ക് നഷ്ടപരിഹാരം നൽകിയില്ല: സർക്കാരിനെ വിമർശിച്ച് മുസ്ലിം ലീഗ്


isl mumbai city goa ഐഎസ്എൽ: ആദ്യ ജയം ലക്ഷ്യമിട്ട് മുംബൈയും ഗോവയും മുഖാമുഖം\nBy : Basith November 25, 2020 comments\nഐഎസ്എലിൽ ഇന്ന് എഫ്സി ഗോവ മുംബൈ സിറ്റി എഫ്സിയെ നേരിടും. ആദ്യ മത്സരങ്ങളിൽ പരാജയപ്പെട്ട ഒരു ടീമുകളും ജയം ലക്ഷ്യമിട്ടാണ് ഇറങ്ങുന്നത്. ഗോവ ബെംഗളൂരുവിനെതിരെ കഴിഞ്ഞ മത്സരത്തിൽ സമനില പാലിച്ചപ്പോൾ മുംബൈ നോർത്ത് ഈസ്റ്റിനെതിരെ പരാജയപ്പെട്ടു. ഫറ്റോർഡ സ്റ്റേഡിയത്തിൽ രാത്രി 7.30നാണ് മത്സരം.\nകഴിഞ്ഞ മത്സരത്തിൽ 4-2-3-1 എന്ന ഫോർമേഷനിൽ ഇറങ്ങിയ ഗോവ ഈ മത്സരത്തിൽ 4-3-3 എന്ന പരമ്പരാഗത ശൈലിയിലേക്ക് മാറി. പ്രതിരോധത്തിൽ സാൻസൺ പെരേരക്ക് പകരം സാവിയർ ഗാമ കളിക്കും. ആൽബർട്ടോ നൊഗുവേര, ലെന്നി റോഡ്രിഗസ്, എഡു ബീഡിയ എന്നിവരാണ് മധ്യനിരയിലുള്ളത്. പ്രിൻസ്ടൺ റെബെല്ലോ, ജോർജ് മെൻഡോസ എന്നിവർ ബെഞ്ചിലാണ്. മുന്നേറ്റത്തിൽ റെഡീം തലാങ്, ലെൻ ഡുംഗൽ എന്നിവർ വിങ്ങുകളിലും ഇഗോർ അംഗൂളോ പ്രധാന സ്ട്രൈക്കറായും കളിക്കും.\nRead Also : ആവേശപ്പോരിൽ ചെന്നൈയിൻ എഫ്സിക്ക് ജയം; ജംഷഡ്പൂരിനെ പരാജയപ്പെടുത്തിയത് ഒന്നിനെതിരെ രണ്ട് ഗോളുകൾക്ക്\nമുംബൈ സിറ്റിയാവട്ടെ ഓഗ്ബച്ചെയെ ബെഞ്ചിൽ ഇരുത്തിയാണ് ഇറങ്ങുന്നത്. 4-2-3-1 എന്ന ഫോർമേഷൻ തന്നെയാണ് ഇക്കുറിയും ഹൈലാൻഡേഴ്സ് പരീക്ഷിക്കുന്നത്. പ്രതിരോധത്തിൽ അമേ റനവാഡെ, മൊർത്താദ ഫാൾ എന്നിവർ ഇറങ്ങും. റാക്കിപ് ബെഞ്ചിലായപ്പോൾ ഹെർമൻ സൻ്റാന മധ്യനിരയിലാണ്. കഴിഞ്ഞ മത്സരത്തിൽ ചുവപ്പു കാർഡ് കിട്ടിയ അഹ്മദ് ജാഹൂ പുറത്താണ്. റയനീർ ഫെർണാണ്ടസിനു പകരം മധ്യനിരയിൽ ഫറൂഖ് ചൗധരി ഇറങ്ങും. ആദം ലാ ഫോണ്ട്രെയെ മുന്നേറ്റത്തിലേക്ക് മാറ്റി ഗൊദാർദ് മധ്യനിരയിൽ കളിക്കും.\nStory Highlights – isl mumbai city fc fc goa preview\nഇന്ന് ബ്ലാസ്റ്റേഴ്സ് കരുത്തരായ മുംബൈ സിറ്റിക്കെതിരെ; ജയം അനിവാര്യം


west indies new zealand live updates - Malayalam MyKhel\n» മാഞ്ചസ്റ്ററില് തീപ്പൊരിയായി ബ്രാത്ത്‌വെയ്റ്റ്... ത്രില്ലര് പോരില് കിവീസിന്5റണ്‍സ് ജയം\nUpdated: Sunday, June 23, 2019, 2:33 [IST]\nലണ്ടന്: ലോകകപ്പിലെ സൂപ്പര് പോരാട്ടത്തില് വെസ്റ്റിന്‍ഡീസിനെതിരെ ന്യൂസിലന്റിന് അഞ്ച് റണ്‍സ് വിജയം. കിവീസ് ഉയര്‍ത്തിയ 292 റണ്‍സ് വിജയലക്ഷ്യം പിന്തുടര്‍ന്ന വിന്‍ഡീസിന് 286 റണ്‍സെടുക്കാനേ സാധിച്ചുള്ളൂ. വിന്‍ഡീസിന്റെ വെടിക്കെട്ട് ബാറ്റിംഗിന് മുന്നില് കഷ്ടിച്ച് രക്ഷപ്പെടുകയായിരുന്നു കിവീസ്. ക്രിസ് ഗെയിലും ബ്രാത്ത്‌വെയിറ്റും തകര്‍ത്തടിച്ചിട്ടും വിന്‍ഡീസ് വിജയം കൈവിട്ടത് മധ്യനിരയുടെ തകര്‍ച്ച കാരണമാണ്. ഹെറ്റ്മയറും മികച്ച പ്രകടനം നടത്തി. നേരത്തെ ടോസ് നേടിയ വിന്‍ഡീസ് ബൗളിംഗ് തിരഞ്ഞെടുക്കുകയായിരുന്നു.\nതുടക്കത്തിലെ തകര്‍ച്ചയില് നിന്ന് പൊരുതിയ കിവീസ് നായകന് കെയ്ന് വില്യംസണിന്റെ സെഞ്ച്വറിയുടെ മികവിലാണ് മികച്ച സ്‌കോര് കുറിച്ചത്. ഓപ്പണര്‍മാരായ മാര്‍ട്ടിന് ഗുപ്ടില്, കോളിന് മണ്‍റോ എന്നിവര് ആദ്യ ഓവറില് തന്നെ റണ്ണെടുക്കും മുമ്പ് പുറത്തായി. ഏഴ് റണ്‍സിന് രണ്ട് വിക്കറ്റ് നഷ്ടപ്പെട്ട് പതറി നിന്നിരുന്ന ന്യൂസിലന്റിനെ വില്യംസണാണ് മുന്നോട്ട് നയിച്ചത്. 154 പന്തില് 148 റണ്‍സാണ് വില്യംസണ് അടിച്ചത്. 14 ബൗണ്ടറിയും ഒരു സിക്‌സറും ആ ഇന്നിംഗ്‌സിലുണ്ടായിരുന്നു.\nവില്യംസണ് കൂട്ടായി റോസ് ടെയ്‌ലര് എത്തിയതോടെയാണ് കിവീസിന്റെ സ്‌കോര് മുന്നോട്ട് കുതിച്ചത്. ടെയ്‌ലര് 95 പന്തില് 69 റണ്‍സെടുത്തു. ഏഴ് ബൗണ്ടറിയാണ് താരം അടിച്ചത്. പിന്നീട് വന്നവരില് ജെയിം നീഷാം മാത്രമാണ് ഭേദപ്പെട്ട പ്രകടനം കാഴ്ച്ചവെച്ചത്. നീഷാം 23 പന്തില് 28 റണ്‍സടിച്ചു. അതേസമയം വിന്‍ഡീസ് ബൗളര്‍മാരില് ഷെല്‍ഡണ് കോട്രല് ഗംഭീര പ്രകടനമാണ് നടത്തിയത്. 10 ഓവറില് 56 റണ്‍സ് വഴങ്ങി താരം നാല് വിക്കറ്റെടുത്തു. ബ്രാത്ത് വെയിറ്റും രണ്ട് വിക്കറ്റെടുത്തു. അതേസമയം കോട്രലിന് പിന്തുണ കൊടുക്കാന് മറ്റ് ബൗളര്‍മാര്‍ക്ക് സാധിച്ചില്ല. അതാണ് മികച്ച സ്‌കോറിലേക്ക് കിവീസിനെ നയിച്ചത്.\nമറുപടി ബാറ്റിംഗില് ഷായ് ഹോപും നിക്കോളാസ് പൂരനും പെട്ടെന്ന് മടങ്ങി. ക്രിസ് ഗെയില് 84 പന്തില് 87 റണ്‍സടിച്ചാണ് മത്സരം സജീവമായി നിര്‍ത്തിയത്. എട്ട് ബൗണ്ടറിയും ആറ് സിക്‌സറുമാണ് ഗെയിലിന്റെ ബാറ്റില് നിന്ന് പിറന്നത്. മൂന്ന് തവണ ഗെയിലിന്റെ ക്യാച്ച് കിവീസ് ഫീല്‍ഡര്‍മാര് നിലത്തിടുകയും ചെയ്തു. ഹെറ്റ്മയര് 45 പന്തില് 54 റണ്‍സെടുത്ത് മികച്ച പ്രകടനം കാഴ്ച്ചവെച്ചു. ബ്രാത്ത്‌വൈറ്റ് 82 പന്തില് 101 റണ്‍സടിച്ച് മത്സരത്തിലെ വീരനായകനായി9ബൗണ്ടറിയും അഞ്ച് സിക്‌സറും താരം പറത്തി. നിര്‍ഭാഗ്യം കൊണ്ടാണ് മത്സരത്തില് വിന്‍ഡീസ് തോറ്റത്. കൂടുതല് വിക്കറ്റുണ്ടായിരുന്നെങ്കില് മത്സരഫലം മറ്റൊന്നായേനെ. കിവീസ് നിരയില് നാല് വിക്കറ്റെടുത്ത ട്രെന്‍ഡ് ബൂള്‍ട്ട് തിളങ്ങി. വില്യംസണാണ് കളിയിലെ താരം.\nവെസ്റ്റിന്‍ഡീസിനെതിരെ ന്യൂസിലന്റിന്5റണ്‍സ് ജയം. സ്‌കോര്: ന്യൂസിലന്റ് 291, വിന്‍ഡീസ് 286\nവിന്‍ഡീസിന് എട്ടാം വിക്കറ്റ് നഷ്ടം. 14 റണ്‍സെടുത്ത കെമര് റോച്ച് പുറത്ത്\nവിന്‍ഡീസ് സ്‌കോര് 200 കടന്നു\nവിന്‍ഡീസിന് അഞ്ച് വിക്കറ്റ് നഷ്ടമായി. സ്‌കോര് 162\nവിന്‍ഡീസ് 12 ഓവറില് രണ്ടിന് 76. ഷെയ് ഹോപ്, നിക്കോളാസ് പൂരന് എന്നിവര് പുറത്തായി\nന്യൂസിലന്റിനെതിരെ വെസ്റ്റിന്‍ഡീസിന് 292 റണ്‍സ് വിജയലക്ഷ്യം. സ്‌കോര്: ന്യൂസിലന്റ് 50 ഓവറില് എട്ടിന് 291\nകെയ്ന് വില്യംസണ് പുറത്ത്. ന്യൂസിലന്റ് അഞ്ചിന് 253\nകെയ്ന് വില്യംസണ് സെഞ്ച്വറി. സ്‌കോര് ന്യൂസിലന്റ് മൂന്നിന് 187\nന്യൂസിലന്റിന് മൂന്നാം വിക്കറ്റ് നഷ്ടം. സ്‌കോര് 35 ഓവറില് 169\nവിന്‍ഡീസിന് ആദ്യ പന്തില് വിക്കറ്റ് നഷ്ടം. മാര്‍ട്ടിന് ഗുപ്ടില് പുറത്ത്\nCottrell sends inafull delivery, and Guptill is trapped in front. It's not given out, but West Indies review, and they have their man! #MenInMaroon | #CWC19\nവെസ്റ്റിന്‍ഡീസിനെതിരെ ന്യൂസിലന്റിന് ബാറ്റിംഗ്. ടോസ് നേടിയ വിന്‍ഡീസ് ഫീല്‍ഡിംഗ് തിരഞ്ഞെടുക്കുകയായിരുന്നു\nWest Indies opt to field!\nFollow #WIvNZ live on our app!\nANDROID 🤖 https://t.co/Lsp1fBwBKR pic.twitter.com/xHXBbHFSq3\nRead more about: icc world cup 2019 world cup 2019 west indies new zealand വെസ്റ്റിന്‍ഡീസ് ന്യൂസിലന്റ്\nStory first published: Saturday, June 22, 2019, 17:01 [IST]


ന്യൂസിലാൻഡിനു വിജയം | Truevision News\n17Sunday, January 2021\nബേ ഓവലിലെ മൗണ്ട് മൗഗന്വൂയിൽ നടക്കുന്ന ന്യൂസിലാൻഡ് -പാകിസ്ഥാൻ ഒന്നാം ക്രിക്കറ്റ് ടെസ്റ്റിൽ ന്യൂസിലാൻഡിന് 101 റൺസിന്റെ തകർപ്പൻ വിജയം .\nന്യൂസീലൻഡ് : 1ST IN-431/10 2ND IN-180/5 D\nപാകിസ്ഥാൻ : 1ST IN-239 /10 2ND IN-271/10\nഒന്നാമിന്നിങ്സിൽ ടോസ് നേടി ബോളിങ് ആരംഭിച്ച പാകിസ്ഥാൻ ആദ്യ ഓവറുകളിൽ തന്നെ കീവീസ് ഓപ്പണർമാരെ പുറത്താക്കിയെങ്കിലും ക്യാപ്ടൻ കെയ്ൻ വില്ല്യംസൺ (129), ബ്രാഡ്‌ലി വാൾട്ടിങ് (73), റോസ് ടെയ്‌ലർ (70) , ഹെൻറി നിക്കോളാസ് (56) എന്നിവരുടെ മികച്ച പ്രകടനത്തിൽ 431 റൺസെടുത്തു . പാക്കിസ്ഥാന് വേണ്ടി യുവ പേസ് ബൗളർ ഷഹീൻ അഫ്രിഡി4വിക്കറ്റും യാസിർ ഷാ3വിക്കറ്റും നേടി .\nറിപ്പബ്ലിക് ദിന പരേഡിനായി എത്തി കൊവിഡ് സ്ഥിരീകരിച്ച സൈനികരുടെ എണ്ണം 150 ആയി\nകീവീസ് ബൗളർമാരുടെ കണിശതയ്ക്കു മുന്നിൽ ഒന്നാമിന്നിഗ്‌സിൽ തകർന്ന പാകിസ്ഥാന് ഫഹീം അഷ്‌റഫിന്റെയും (91), ക്യാപ്ടൻ മുഹമ്മദ് റിസ്വാന്റെയും (71 ) പ്രകടനവുമാണ് തുണയായത് . കീവീസിന് വേണ്ടി കെയിൽ ജാമിസൺ മൂന്നും ,ടിം സൗത്തി , ട്രെൻഡ് ബോൾട്ട് , വാഗ്നർ എന്നിവർ രണ്ട് വീതം വിക്കറ്റുകളും നേടി .\n192 റൺസിന്റെ ഒന്നാമിന്നിംഗ്‌സ് ലീഡ് നേടിയ ന്യൂസിലാൻഡ് രണ്ടാമിന്നിഗ്‌സിൽ അഞ്ചു വിക്കറ്റിന് 180 റൺസെടുത്ത് 373 റൺസിന്റെ വിജയലക്ഷ്യമാണ് പാക്കിസ്ഥാന് നൽകിയത്. കീവീസിന് വേണ്ടി ഓപ്പണർമാരായ ടോം ലതാമും ,ടോം ബ്ലെൻഡലും അർദ്ധ സെഞ്ചുറി നേടി .\nരണ്ടാമിന്നിഗ്‌സിൽ പാകിസ്ഥാന് വേണ്ടി ഫവാദ് ആലമും (102),ക്യാപ്റ്റൻ മുഹമ്മദ് റിസ്വാനും (60 ) പൊരുതിയെങ്കിലും വിജയം നേടിയെടുക്കാനായില്ല. കീവീസിന് വേണ്ടി കെയിൽ ജാമിസൺ ,ടിം സൗത്തി , ട്രെൻഡ് ബോൾട്ട് , വാഗ്നർ മിച്ചൽ സാറ്റ്നർ എന്നിവർ രണ്ട് വീതം വിക്കറ്റുകൾ നേടി.\nക്യാപ്റ്റൻ കെയ്ൻ വില്ല്യംസൺ ആണ് മാൻ ഓഫ് ദി മാച്ച്. ക്രൈസ്റ്റ് ചർച്ചിലെ ഹാങ്‌ലി ഓവലിൽ ജനുവരി3–7വരെയാണ് രണ്ടാം ടെസ്റ്റ്.\nപതിമൂന്നുകാരിയെ തട്ടിക്കൊണ്ട് പോയി ക്രൂരപീഡനത്തിന് ഇരയാക്കി.\nകാര്‍ഷിക നിയമങ്ങള്‍ക്കെതിരെ കര്‍ഷകര് നടത്തുന്ന സമരം 53ാം ദിവസത്തിലേക്ക്\nEnglish summary: New Zealand beat Pakistan by 101 runs in the first Test at New Zealand-Mount Maunganui in Bay Oval.\n← മുടിപ്പാറയിലേക്ക്……. → കോഴിക്കോട് പോലീസ് ജീപ്പ് എറിഞ്ഞ് തകര്‍ത്തു ; രണ്ടുപേര് അറസ്റ്റില്


ഓട്ടോയില് കടത്തുകയായിരുന്ന 36 കുപ്പി വിദേശ മദ്യവുമായി ഒരാള് അറസ്റ്റില്\nTuesday 13 March 2018 9:32 pm IST\nമാഹി: ദേശീയപാതയിലെ അഴിയൂര് ചെക്ക് പോസ്റ്റില് വാഹന പരിശോധനയ്ക്കിടയില് ഓട്ടോയില് കടത്തുകയായിരുന്ന 36 കുപ്പി മാഹി വിദേശ മദ്യവുമായി മധ്യവയസ്‌കന് അറസ്റ്റില്.ചോമ്പാല ചെറിയ പറമ്പത്ത് സി.പി.പ്രകാശനെ(48)യാണ് പ്രിവന്റീവ് ഓഫീസര് കെ.എന്.റിമേഷും സംഘവും അറസ്റ്റ് ചെയ്തത്. മദ്യം കടത്താനുപയോഗിച്ച കെ.എല്.56.ബി 5286 അപേ പാസഞ്ചര് ഓട്ടോ റിക്ഷയും കസ്റ്റഡിയിലെടുത്തു. വില്യാപ്പള്ളി ഭാഗത്ത് വില്‍പ്പനയ്ക്ക് എത്തിക്കുന്നതാണ് മദ്യം. നേരത്തെ കൊയിലാണ്ടി എക്‌സ്സൈസില് മറ്റൊരു അബ്കാരി കേസ്സില് ഇയാള് പ്രതിയാണെന്ന് എക്‌സ്സൈസ് അധികൃതര് പറഞ്ഞു. പരിശോധനക്ക് സി.ഇ.ഒ മാരായ വി.സി.വിജയന്, എ.പി.അനീഷ്‌കുമാര്, പ്രബിത്ത് ലാല് എന്നിവരും പങ്കെടുത്തു.\n2 കുപ്പി കര്‍ണ്ണാടക മദ്യവും 6ലിറ്റര് മാഹി മദ്യവുമായി രണ്ടു പേര് അറസ്റ്റില്\nഅഴിയൂര് സഹകരണ ബാങ്ക് തെരഞ്ഞെടുപ്പ് ഇന്ന് ; സംഘര്‍ഷം കണക്കിലെടുത്ത് വന് സുരക്ഷ